
Μας θέλουν “σιο γύψο” 

οι δικιητορίσκοι των αγορών 


$ 



Τρεις μέρες μετά την «φιλανθρωπική» του 
επίσκεψη σε συσσίτιο αστέγων, ο τραπεζίτης 
πρωθυπουργός δήλωνε σχετικά με τη νέα 
μείωση των μισθών ότι «δεν υπάρχουν κόκκινες 
γραμμές», αφήνοντας ανοιχτό το ενδεχόμενο 
κατάργησης του κατώτατου, του 13ου και 14ου 
μισθού, ακόμα και αν δεν υπάρξει συμφωνία με 
τα συνδικάτα... 

Οι εργαζόμενοι, τα φτωχά λαϊκά στρώματα και η 
νεολαία δεν έχουμε τίποτα να περιμένουμε από 
αυτή την κυβέρνηση-μαριονέτα των τραπεζιτών 
και από τα κόμματα που την στηρίζουν. 

ΟΛΟΙ ΣΤΟΝ ΑΓΩΝΑ, ΕΞΕΓΕΡΣΗ ΠΑΝΤΟΥ, 

ΓΙΑ ΝΑ ΤΟΥΣ ΑΝΑΤΡΕΨΟΥΜΕ. 



ΑΝΑΣΚΟΠΗΣΗ 

Η αγωνιστική 
κληρονομιά του 2011 
σε Ελλάδα και κόσμο 
σελ. 6 

ΠΟΛΙΤΙΚΗ 
Χωρίς μάσκα 
η κυβέρνηση 
Παπαδήμου 

σελ. 7 



ΣΥΡΙΑ 

Απεργία 
«αξιοπρέπειας» - 
στους 5.000 οι νεκροί 
σελ. 12 

ΡΩΣΙΑ 
Παράνομη 
η «μόνιμη» 
κυβέρνηση Πούτιν 

σελ. 14 


Ταξική αλληλεγγύη, όχι «φιλανθρωπία» 


Στην Ελλάδα της κρίσης, η υποκρισία 
της αστικής «φιλανθρωπίας» ξεπέρα- 
σε αυτές τις μέρες των «γιορτών» κάθε 
προηγούμενο. Ρασοφόροι βουτηγμένοι 
στα σκάνδαλα και τη διαφθορά, πολυ¬ 
εθνικές και «υγιείς» επιχειρηματίες που 
καθημερινά απολύουν ή αφήνουν χιλιά¬ 
δες εργαζόμενους απλήρωτους, κανα- 
λάρχες, δήμαρχοι που κλείνουν βρεφο¬ 
νηπιακούς σταθμούς και απολύουν χι¬ 
λιάδες δημοτικούς υπαλλήλους, κυρίες 
της αστικής τάξης ως αλλοτινές Αντου- 
ανέτες, επιχείρησαν να μας βάλουν 
στο «πνεύμα των Χριστουγέννων». Για 
όλους αυτούς είναι μια πρώτης τάξεως 
ευκαιρία να δείξουν ότι «συμπάσχουν» 
με το λαό, αποπροσανατολίζοντας από 
τον υπεύθυνο της πείνας, της φτώχειας 
και της εξαθλίωσης, που είναι το βάρ¬ 
βαρο καπιταλιστικό τους σύστημα. 

Όσο εφαρμόζεται η «μνημονιακή» 
πολιτική, οι κοινωνικές υπηρεσίες κα- 
ταστρέφονται, αυξάνουν οι στρατιές 
των ανέργων και αστέγων, εξαπλώνε¬ 
ται η φτώχεια, τόσο θα ξεφυτρώνουν 


τέτοια φιλανθρωπικά ιδρύματα και ορ¬ 
γανώσεις, δράσεις εθελοντισμού, πρω¬ 
τοβουλίες επιχειρήσεων - στο όνομα 
πάντα της «εταιρικής ευθύνης», φυσι¬ 
κά με το αζημίωτο των... φορολογικών 
ελαφρύνσεων! 

Η αστική «φιλανθρωπία» έχει σαν 
στόχο να εξωραΐσει τον καπιταλισμό 
και τους επιχειρηματίες, τους πλού¬ 
σιους, το παπαδαριό κ.α. - και όχι να 
αντιμετωπίσει την φτώχεια και την πεί¬ 
να. Θα εκμεταλλευτεί άγρια τους φτω¬ 
χούς και εξαθλιωμένους με υπόγεια δί¬ 
κτυα κάθε είδους (εμπορίας βρεφών, 
ανθρωπίνων οργάνων κ.α.), με ισχυρές 
δόσεις θρησκευτικού ναρκωτικού μαζί 
με κάθε ξεροκόμματο που τους πετάει, 
επιβάλλοντας την ιδέα ότι οι ίδιοι φταί¬ 
νε για την κατάστασή τους, ότι κανένας 
άλλος συνάδελφός τους δεν μπορεί να 
τους βοηθήσει. 

ΓΓ αυτό πρέπει καταρχάς να ανακό¬ 
ψουμε την εξάπλωση της ανεργίας, της 
φτώχειας και της εξαθλίωσης - δηλαδή 
να αγωνιστούμε ενωμένοι, αλληλέγ¬ 


γυοι, αποφασιστικά απέναντι σε κάθε 
χτύπημα της κυβέρνησης, της Τρόικας, 
των καπιταλιστών. Οι λαϊκές συνελεύ¬ 
σεις των γειτονιών πρέπει να γίνουν τα 
πρώτα κύτταρα δημιουργίας δικτύων 
έμπρακτης κοινωνικής αλληλεγγύης, 
μην αφήνοντας κανέναν μόνο του απέ¬ 
ναντι στην κρίση. Με συλλογικές κου¬ 
ζίνες, παροχή βασικών υπηρεσιών υγεί¬ 
ας, μαθήματα για παιδιά ή ενήλικες, 
συλλογική ψυχαγωγία, μ’ έναν τρόπο 
κινηματικό, οργανωμένο από εμάς τους 
ίδιους. 

Όλες αυτές οι τόσο επείγουσες δρά¬ 
σεις θα πρέπει να συνδέονται με κινη¬ 
τοποιήσεις (πορείες ανέργων κλπ.) για 
να απαιτήσουμε τα στοιχειώδη που δι¬ 
καιούμαστε, το δικαίωμα στη ζωή που 
μας λεηλατούν. Και όσο το δυνατόν να 
συνδέονται με ένα πρόγραμμα σωτηρί¬ 
ας από την κρίση και την οριστική, ρι¬ 
ζική λύση των προβλημάτων μας, την 
ανατροπή του καπιταλισμού και την οι¬ 
κοδόμηση μιας σοσιαλιστικής κοινωνί¬ 
ας. 

Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν' απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 


Ιανουάριος 2012 


ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.Κ.Δ.Ε. 


(Δεκέμβριος 2011 - Ιανουάριος 2012) 


Μ έχρι τα τέλη Γενάρη πραγματοποι¬ 
είται η οικονομική εξόρμηση της 
Ο.Κ.Δ.Ε. με στόχο την ενίσχυση της 
οργάνωσής μας για την πιο αποτελεσματική πα¬ 
ρέμβαση και δράση της τον ερχόμενο χρόνο. 
Καλούμε όλους τους συντρόφους και τις συ- 
ντρόφισσες, τους συναγωνιστές και τις συνα- 
γωνίστριες να συνεισφέρουν σε αυτή 
την προσπάθεια. Μοναδική πηγή 
οικονομικής στήριξης της Ο.Κ.Δ.Ε. 
είναι οι εισφορές των μελών της 
και η ενίσχυση από συναγωνιστές 
και φίλους. Στηριζόμαστε αποκλει¬ 
στικά στις δικές μας δυνάμεις, για¬ 
τί η οικονομική ανεξαρτησία της ορ- 
γανώσής μας από το αστικό κράτος, 
τον κρατικό κορβανά -φανερό και 
κρυφό- και την αστική τάξη είναι 
βασική προϋπόθεση για την πολιτι¬ 
κή της ανεξαρτησία. 

Απευθυνόμαστε σε κάθε εργαζόμενο και νε¬ 
ολαίο, σε κάθε αγωνιστή που γνωρίζει την ατα- 
λάντευτη πάλη της Ο.Κ.Δ.Ε. για την υπεράσπι¬ 
ση και διεύρυνση των κοινωνικών και πολιτικών 
δικαιωμάτων και ελευθεριών, για την οικοδόμη¬ 


ση μιας μαζικής εργατικής, επαναστατικής ορ¬ 
γάνωσης, για την ανατροπή της κοινοβουλευτι¬ 
κής δικτατορίας του κεφαλαίου και την εγκα¬ 
τάσταση μιας σοσιαλιστικής κοινωνίας, που θα 
έχει στο κέντρο της τις ανάγκες του ανθρώπου. 
Σας καλούμε να στηρίξετε αυτή την προσπάθεια 
και οικονομικά με την συνεισφορά σας. 

Γνωρίζουμε ότι οι εργαζόμενοι, η νεολαία 
και τα φτωχά λαϊκά στρώματα υποφέ¬ 
ρουν από τις πολιτικές της φτώχειας, 
της ακρίβειας, της ανεργίας, και ιδι¬ 
αίτερα σήμερα με το ξέσπασμα της 
διεθνούς κρίσης του καπιταλισμού. 
Γι αυτό η όποια συνεισφορά από το 
υστέρημα του καθενός προς την οικο¬ 
νομική καμπάνια της Ο.Κ.Δ.Ε., όσο μι¬ 
κρή κι αν είναι, είναι πολύτιμη, γιατί απο¬ 
τελεί μια συνειδητή πράξη στήριξης της 
πάλης ενάντια στην ταξική εκμετάλλευση, 
τον καπιταλισμό και τον ιμπεριαλισμό. 

Μπορείτε να συνεισφέρετε με ταχ. επιτα¬ 
γή στην διεύθυνση Αγ. Κωνσταντίνου 57, Τ.Κ. 
10437, Αθήνα, υπόψιν κου Σωφρόνη Παπαδό- 
πουλου, ή να επικοινωνήσετε μαζί μας στέλ¬ 
νοντας ε-ιηιιίΐ στο ετ§αΐϋάρα1ΐ@ο1αϊε.§Γ ή στο 
τηλέφωνο 210-5247227 απογευματινές ώρες. 




Πού θα βρείτε τις εκδόσεις 

ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δη μ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ίσκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δη μ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-πταίΠ εΓ§αίΐΕΐρα1ΐ@ο1α1ε.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.οΚά€.§Γ, 6-ιηαίΙ: 6Γ§αΙί1άρα1ί@ο1ςά6.§Γ 

Η ΠΠΟΨΠ ΜΆΣ 


Σε οξύτατη κρίση 
τοΠΛΣΟΚ 


Όπως ήταν αναμενόμενο, η συρρίκνωση 
της κοινωνικής και εκλογικής επιρροής του 
ΠΑΣΟΚ, λόγω της «μνημονιακής» πολιτι¬ 
κής της κυβέρνησης Παπανδρέου, έχει οδή- 
γησει σε οξύτατη εσωκομματική κρίση. 

Γαντζώνεται στην εξουσία ο ΓΑΠ 

Η κατάσταση εξελίχτηκε σε εσωκομμα¬ 
τικό εμφύλιο πολέμου με τους χειρισμούς 
του Γ. Παπανδρέου, που αναβάλλει διαρ¬ 
κώς τις διαδικασίες εκλογής νέου προέδρου, 
προκειμένου να κερδίσει χρόνο ως τον Ιού¬ 
νιο, ώστε ως εν ενεργεία πρόεδρος του ΠΑ¬ 
ΣΟΚ να θέσει εκ νέου υποψηφιότητα για 
την προεδρία της Σοσιαλιστικής Διεθνούς. 
Πάνω από έναν μήνα, το «παπανδρεϊκό» 
μπλοκ (Καστανίδης, Ξενογιαννακοπούλου, 
Παπουτσής, Ρέππας, Πετσάλνικος, Καρχι- 
μάκης κ.α.) επιμένει σ’ ένα χαλαρό χρονικό 
πλαίσιο διαδοχής, προκαλώντας την αντί¬ 
δραση των περισσότερων στελεχών, που 
απαιτούν άμεση έξοδο του Παπανδρέου, με 
τη ρήξη να βαθαίνει και ανοιχτό ακόμα και 
το ενδεχόμενο της διάσπασης. 

Στο πρόσφατο Πολιτικό Συμβούλιο, ο 
Παπανδρέου εισηγήθηκε τη μετάθεση της 
εκλογής νέου προέδρου μετά τις εθνικές 
εκλογές και μέχρι τότε καθεστώς δυαρχίας, 
με άλλο στέλεχος «υποψήφιο πρωθυπουρ¬ 
γό», προφανώς για να του χρεώσει το προ- 
διαγραμμένο κακό εκλογικό αποτέλεσμα. 
Τελικά, το θέμα μετατέθηκε για το Εθνικό 
Συμβούλιο στις 14-15/1. 

Ο Παπανδρέου επιχειρεί με λίφτινγκ να 
διαμορφώσει νέο πολιτικό/αρχηγικό προ¬ 
φίλ, μιλώντας για συλλογική ευθύνη για τις 
όποιες αποφάσεις, για βαριές ευθύνες της 
ΕΕ, ότι η κυβέρνησή του απέτρεψε την χρε¬ 
οκοπία της χώρας! Τι να πει κανείς γι’ αυτό 
το απύθμενο θράσος; Ο πρωθυπουργός που 
μας οδήγησε στο ΔΝΤ, ο αρχηγός που έφερε 
το ΠΑΣΟΚ στα όρια του μονοψήφιου εκλο¬ 
γικού ποσοστού, αξιώνει την παραμονή του 
στα πολιτικά πράγματα, εκμεταλλευόμενος 
κυρίως τις πολλαπλές εσωκομματικές δι¬ 
αιρέσεις, αφού δελφίνοι υπάρχουν πολλοί 
αλλά απουσιάζει ένα μπλοκ κατά του τέως 
πρωθυπουργού και λόγω της χαμηλής δη¬ 


μοτικότητας όλων των λαομίσητων ούλτρα- 
νεοφιλελεύθερων δελφίνων. 

Πολλαπλά εσωκομματικά μέτωπα 

Βασικοί υποψήφιοι για τη διαδοχή φι- 
γουράρουν οι Βενιζέλος (υποστηριζόμένος 
από Ρέππα, Σκανδαλίδη), Λοβέρδος (υπο- 
στηριζόμενος από Διαμαντοπούλου, Ρα- 
γκούση, Μόσιαλο) και Χρυσοχοΐδης. Όλοι 
αντιδρούν έντονα στην καθυστέρηση των 
διαδικασιών διαδοχής και προκρίνουν «κα¬ 
θαρές λύσεις», φράση που συνιστά άρνη¬ 
ση του σεναρίου δυαρχίας. Μέχρι εκεί όμως 
φτάνει η σύμπτωση των απόψεών τους.Έτσι, 
ενώ οι Λοβέρδος, Χρυσοχοΐδης και Διαμα- 
ντοπούλου προτίθενται να σκληρύνουν την 
στάση τους έναντι του Παπανδρέου, ο Βενι¬ 
ζέλος δεν αποκλείεται να δεχτεί τη δυαρχία, 
αν ο Παπανδρέου του το προτείνει. Επίσης, 
ο Βενιζέλος διαφοροποιείται από την άποψη 
Λοβέρδου-Χρυσοχοΐδη για εκλογή αρχηγού 
από τη βάση, όπως προβλέπει το καταστατι¬ 
κό, και φαίνεται να θέλει να εκλεγεί ο νέος 
πρόεδρος με πιο “κλειστή” διαδικασία, δη¬ 
λαδή από ένα έκτακτο συνέδριο. 

Εκτός των συγκεκριμένων δελφίνων, 
πολλοί βουλευτές του ΠΑΣΟΚ δηλώνουν 
έτοιμοι για όλα, ακόμη και για αποχώρη¬ 
σή τους από το κόμμα. Η Διαμαντοπού- 
λου, που δεν αποκλείεται να είναι υποψή¬ 
φια, έκανε λόγο ακόμη και για «αυτοδιάλυ¬ 
ση και επανίδρυση του ΠΑΣΟΚ» και πρότει- 
νε έναν πολιτικό φορέα που θα εκφράζει «το 
δυναμικό κέντρο και την υπεύθυνη αριστε¬ 
ρά». Ο Ραγκούσης δημοσιοποίησε προσωπι¬ 
κό απολογισμό του έργου του για την περίο¬ 
δο 2009-2011, υπογραμμίζοντας την ανάγκη 
«να ορίσουμε ξανά με σύγχρονους όρους τη 


δημοκρατική προοδευτική παράταξη», χω¬ 
ρίς να αναφέρεται στο... ΠΑΣΟΚ. «Το ΠΑ¬ 
ΣΟΚ θα σκάσει με κρότο και θα χωριστεί σε 
πολλά κομμάτια», προέβλεψε ο βουλευτής 
Κ. Καρτάλης. 

Έτσι, τα διάφορα στελέχη μπορεί είτε να 
συναινέσουν στο χρονοδιάγραμμα Παπαν¬ 
δρέου ή και να αποχωρήσουν από το ΠΑ¬ 
ΣΟΚ δημιουργώντας ένα άλλο κόμμα, χω¬ 
ρίς να αποκλείεται κανένα από τα δύο εν¬ 
δεχόμενα. Όλοι εναντίον όλων, συνωμο¬ 
τούν τρομαγμένοι μπροστά στο ενδεχόμε¬ 
νο να κατέβουν στις εκλογές με επικεφαλής 
τον Παπανδρέου, φοβισμένοι απέναντι σ’ 
έναν λαό οργισμένο και αγανακτισμένο από 
το καταστροφικό τους έργο. Αποστροφή και 
αηδία προκαλούν όλα αυτά, που θυμίζουν 
μόνο το γνωστό «ο σώζων εαυτόν σωθήτω». 

Όψιμη κριτική από τους δελφίνους 

Όλοι αυτοί που τώρα προαλείφονται 
για αρχηγοί του κόμματος και σωτήρες του 
έθνους, ανακάλυψαν ξαφνικά ότι τα Μνημό¬ 
νια είναι συμφορά, ότι ο Παπανδρέου αντί 
να διαπραγματευτεί έκανε δημόσιες σχέ¬ 
σεις, ότι η κυβέρνησή τους τσάκισε τους ερ¬ 
γαζόμενους και τον τόπο. «Μόνο σε αποικία 
θα ήταν υποψήφιος ο Παπανδρέου», δήλω¬ 
σε δημόσια ο Χρυσοχοΐδης. «Διάσωση της 
χώρας - ανάκτηση του χαμένου ευρωπαϊ¬ 
κού εδάφους - εκτίναξη στο διεθνή ανταγω- 
νισμό»(!) είναι, λέει, το τρίπτυχο της πλατ¬ 
φόρμας Βενιζέλου. 

Αλήθεια, αυτοί δεν χειροκροτούσαν μέ¬ 
χρι πρότινος τον Παπανδρέου σε κάθε του 
βήμα; Αυτοί δεν ψήφιζαν όλα τα μέτρα 
(Μνημόνιο I, Μεσοπρόθεσμο κλπ.) εκβιάζο¬ 
ντας τον λαό με το ψευτοδίλημμα «Μέτρα ή 


Χρεοκοπία»; Ανάλγητοι μέχρι χτες, θρασύ- 
τατοι σήμερα, μακιγιάρονται με όψιμες δια¬ 
φωνίες με την ελπίδα ότι θα γοητεύσουν κά¬ 
ποιους ψηφοφόρους. Στην πραγματικότητα 
δεν διαθέτουν κανένα καινούργιο πρόγραμ¬ 
μα, καμία νέα ιδεολογία, πάρα τις γνωστές 
και γερασμένες νεοφιλελεύθερες συνταγές, 
που μας βύθισαν και μας βυθίζουν καθημερι¬ 
νά στο ζόφο της κοινωνικής βαρβαρότητας. 

Σε πορεία συρρίκνωσης/διάλυσης 

Το ΠΑΣΟΚ αποτελούσε πάντα το κύ¬ 
ριο κόμμα της κεντροαριστεράς στην Ελλά¬ 
δα, δηλαδή ένα κόμμα πέρα για πέρα αστι¬ 
κό, που στηρίζεται σε εργατικά και κυρίως 
μικροαστικά στρώματα αλλά το χρησιμο¬ 
ποιεί η αστική τάξη για τα συμφέροντά της. 
Στα πρώτα χρόνια της Μεταπολίτευσης, 
στον απόηχο του προηγούμενου παγκόσμι¬ 
ου μακρού κύματος ανάπτυξης και υπό την 
πίεση του εργατικού κινήματος, παραχώρη¬ 
σε κάποιες μεταρρυθμίσεις. Με το ξέσπα¬ 
σμα και βάθεμα της καπιταλιστικής κρίσης, 
ο κύκλος αυτός έκλεισε οριστικά και τώρα 
το ΠΑΣΟΚ θυσιάζει όλα τα εργατικά δικαι¬ 
ώματα και κατακτήσεις για να διασώσει την 
αστική τάξη και το σύστημά της. 

Αυτό είναι το πρόβλημα, ο ταξικός / 
αστικός χαρακτήρας αυτού του κόμματος 
και όχι οι προσωπικές φιλοδοξίες των δελ¬ 
φίνων, το γάντζωμα στους θώκους της εξου¬ 
σίας των εκάστοτε προσώπων, το έλλειμμα 
δημοκρατίας στις εσωκομματικές διαδικασί¬ 
ες - όχι ότι δεν υπάρχει κι αυτή η διάστα¬ 
ση, αλλά όλα αυτά δεν είναι οι αιτίες, είναι 
τα παράγωγα του προγραμματικού και πολι¬ 
τικού αδιεξόδου αυτού του κόμματος λόγω 
της καπιταλιστικής κρίσης. 

Το λίφτινγκ προσώπων και «προγραμ¬ 
μάτων» ίσως εξαπατήσει κάποιες -σαφώς μι¬ 
κρές- μερίδες ψηφοφόρων, αυτό σ’ ένα βαθ¬ 
μό είναι αναπόφευκτο όσο καθυστερεί η οι¬ 
κοδόμηση ενός μαζικού επαναστατικού 
κόμματος ως αξιόπιστη εναλλακτική λύση. 
Ωστόσο, το πιο πιθανό είναι ότι η πορεία 
συρρίκνωσης, ακόμα και διάσπασης/διάλυ¬ 
σης του ΠΑΣΟΚ, θα συνεχιστεί και θα βα¬ 
θύνει το αμέσως επόμενο διάστημα. 



Η καπιταλιστικά βαρβαρότητα... 

με την γλώσσα των αριθμών 


Π ερίπου 97,3 εκατομμύρια Αμε¬ 
ρικανοί ανήκουν στην κατηγο¬ 
ρία των πολιτών με χαμηλό ει¬ 
σόδημα, σύμφωνα με στοιχεία 
της Αμερικανικής Στατιστικής 
Υπηρεσίας. Μαζί με τα 49,1 εκατομμύρια που πέ¬ 
φτουν κάτω από το όριο της φτώχειας, μιλάμε 
για 146,7 εκατομμύρια ή το 48% του πληθυσμού 
των ΗΠΑ. Περίπου ένας στους δύο Αμερικανούς 
ζουν κάτω από το όριο της φτώχειας ή αγωνίζο¬ 
νται να συγκρατηθούν στην κατηγορία των πο¬ 
λιτών με χαμηλό εισόδημα. Συρρίκνωση των μι¬ 
κροαστικών στρωμάτων, υψηλά ποσοστά ανεργί¬ 
ας κι ένα διάτρητο δίχτυ ασφαλείας από τους μη¬ 
χανισμούς πρόνοιας δημιουργούν μια διογκούμε- 
νη κατηγορία εκατομμυρίων εργαζομένων και οι¬ 
κογενειών που βιώνουν τον οικονομικό μαρασμό. 
Σε μια προσπάθεια εξομάλυνσης των επιπτώσε¬ 
ων της κρίσης, η κυβέρνηση Ομπάμα παρείχε κά¬ 
ποια κουπόνια σίτισης και προχώρησε σε κάποιες 
φορολογικές πιστώσεις, αλλά πολλές οικογένειες 
χαμηλού εισοδήματος θεωρούνται πολύ «πλού¬ 
σιες» για να πάρουν κάποιο βοήθημα! Και στην 
πραγματικότητα με το βάθεμα της οικονομικής 
κρίσης οι προοπτικές είναι πολύ πιο δυσοίωνες. 


Σ ύμφωνα με έρευνα που πραγματο¬ 
ποίησε το παρατηρητήριο Ττεηάεο 
για λογαριασμό της εφημερίδας 
Έεε ΕΗιοκ Περίπου 900 εργοστάσια 
έκλεισαν και 100.000 θέσεις εργασί¬ 
ας χάθηκαν τα τρία τελευταία χρόνια στη Γαλλία. 
Η οικονομική εφημερίδα σημειώνει ότι μέσα σε 
τρία χρόνια ανακοινώθηκε το κλείσιμο 880 εργο¬ 
στασίων, εκ των οποίων τα 400 το 2009 και τα 200 
το 2011. Κατά το ίδιο χρονικό διάστημα καταγρά¬ 
φηκε η ίδρυση 494 νέων εργοστασίων. Ως αποτέ¬ 
λεσμα, η Γαλλία σήμερα έχει 385 εργοστάσια λι- 
γότερα σε σχέση με τις αρχές του 2009. Κατά την 
εξεταζόμενη περίοδο 870 βιομηχανίες επέκτειναν 
τις δραστηριότητές τους, όμως άλλες 1.170 απο¬ 
φάσισαν να μειώσουν το δυναμικό τους, σε μια 
προσπάθεια μείωσης του λειτουργικού τους κό¬ 
στους. Έτσι, οι θέσεις εργασίας που χάθηκαν ήταν 
περισσότερες από αυτές που δημιουργήθηκαν. Η 
αεροναυπηγική, η βιομηχανία τροφίμων και η βι¬ 
ομηχανία ειδών πολυτελείας ήταν αυτές που δη¬ 
μιούργησαν νέες θέσεις, όμως η αυτοκινητοβιο¬ 
μηχανία με απώλειες 30.000 θέσεων, η φαρμακο¬ 
βιομηχανία, τα χημικά και μεταλλουργικά εργο¬ 
στάσια υπέστησαν μεγάλη αιμορραγία. 


Σ υγκλονιστικά στοιχεία για τις συν¬ 
θήκες κράτησης των γυναικών στα 
σωφρονιστικά ιδρύματα σκιαγρα¬ 
φούν ένα σκηνικό βασανιστηρίων, 
με κακοποιήσεις, ασφυκτικά γεμά¬ 
τα κελιά, αλυσίδες και καταναγκαστική εργασία. 
Δεινή η κατάσταση στις αναπτυσσόμενες χώρες, 
σοβαρά προβλήματα σε Ευρώπη και Β. Αμερική. 
Στη Γαλλία, η σωματική έρευνα στις κρατούμενες 
αποτελεί ρουτίνα, ενώ το μεγαλύτερο πρόβλημα 
είναι οι ελλείψεις στην ιατρική μέριμνα. Σε Αγγλία 
και Ουαλία ο αριθμός των κρατουμένων αυξήθη¬ 
κε από 1.800 το 1996 σε 4.100 σήμερα. Περισσό¬ 
τερες από τις μισές ήταν θύματα ενδοοικογενεια- 
κής βίας, το 37% είχαν κάνει απόπειρα αυτοκτονί¬ 
ας και μία στις τρεις είχε υποστεί σεξουαλική κα¬ 
κοποίηση. Στην Καλιφόρνια, για να τηρηθεί το 
ελάχιστο που προβλέπεται από το Σύνταγμα για 
τις συνθήκες διαβίωσης και υγιεινής στις φυλα¬ 
κές, πρέπει να μειωθεί ο αριθμός των έγκλειστων 
γυναικών κατά 33.000 μέσα στην επόμενη διετία. 
Περισσότερες από 500.000 γυναίκες βρίσκονται 
σήμερα σε φυλακές ανά τον κόσμο. Εκεί, αυτο¬ 
κτονίες και απόπειρες αυτοκτονίας είναι πολύ συ¬ 
χνότερες σε σχέση με τις ανδρικές φυλακές. 

Σ το τέλος του 
2011 πολύ συ¬ 
ζήτηση έγινε 
για την άρνηση 
τηςΝΔ να προ¬ 
χωρήσει στην ψήφιση ενός 
νομοσχεδίου του Υπουργεί¬ 
ου Εργασίας και Κοινωνικών 
Ασφαλίσεων για νέες μειώ¬ 
σεις στις επικουρικές συντά¬ 
ξεις. Πέρα όμως από τα επι- 
κοινωνιακά τερτίπια των συ¬ 
νιστωσών της κυβέρνησης 
Παπαδήμου, η αλήθεια είναι 
ότι μέσα στο 2012 δεν κινδυ¬ 
νεύουν με πλήρη κατάρρευ- 
ση-χρεοκοπία μόνο τα επι¬ 
κουρικά ταμεία αλλά το σύ¬ 
νολο των ασφαλιστικών ταμείων και δικαιωμάτων. 

Τους τελευταίους έξι περίπου μήνες έχουν επι¬ 
βληθεί στις διάφορες επικουρικές συντάξεις (στις 
οποίες το κράτος δεν συμμετέχει ούτε με ένα 
ευρώ) δύο ειδών μειώσεις. Με το Μεσοπρόθε¬ 
σμο έχει μπει «εισφορά αλληλεγγύης» από 3% έως 
10%, για επικουρικές από 300 ευρώ και πάνω. Με 
το «πολυνομοσχέδιο» επέβαλλαν στις επικουρικές 
του ΙΚΑ-ΕΤΕΑΜ, αλλά και άλλων ταμείων, μείωση 
15% για το ποσό πάνω από τα 150 ευρώ. 

Τώρα προσπαθούν, με νέο νόμο, να επιβάλ¬ 
λουν ακόμη μεγαλύτερες μειώσεις σε όλες τις επι¬ 
κουρικές. Τα νέα αντιασφαλιστικά σχέδια προ¬ 
βλέπουν μείωση που μεσοσταθμικά ανέρχεται σε 
15%. Όμως, σε ορισμένα ταμεία η μείωση θα είναι 
ακόμα μεγαλύτερη και θα φτάσει το 25%. Ιδιαίτε¬ 
ρα χτυπιούνται οι συνταξιούχοι του ΙΚΑ-ΕΤΕΑΜ 
(το πολυπληθέστερο επικουρικό ταμείο), που σήμε¬ 
ρα ανέρχονται στους 645.000, σχεδόν οι μισοί από 
όσους παίρνουν επικουρική σύνταξη. Οι επικουρι¬ 
κές του ΙΚΑ-ΕΤΕΑΜ στη συντριπτική τους πλει- 
οψηφία κυμαίνονται από 150 έως 200 ευρώ. Συνο¬ 
λικά υπολογίζουν οι νεοφιλελεύθεροι αγριάνθρω¬ 
ποι του υπουργείου ότι οι ετήσιες απώλειες των συ¬ 
νταξιούχων θα ανέλθουν στα 650 εκ. ευρώ και ότι 
μέχρι το τέλος του Μεσοπρόθεσμου το 2015, μόνο 
για τις επικουρικές, οι απώλειες θα ξεπεράσουν τα 
2,5 δισ. ευρώ. 

Παράλληλα θέλουν να επιβάλλουν ένα νέο Επι¬ 
κουρικό Ταμείο μαμούθ, όπου αρχικά θα εντα¬ 
χθούν τα εξής επικουρικά: ΕΤΕΑΜ (ΙΚΑ), ΤΕΑΔΥ 
(δημοσίων υπαλλήλων), ΤΕΑΥΕΚ (εμποροϋπαλ- 
λήλων), ΤΕΑΤΥΚΩ (πρώην ΔΕΚΟ), ΕΤΑΤ (τρά¬ 
πεζες). Μ’ αυτή την «ενοποίηση» σκοπεύουν, βά¬ 
ζοντας στο χέρι τα αποθεματικά και την περιουσία 
κάποιων ταμείων, να χρηματοδοτήσουν τα ελλείμ¬ 
ματα των άλλων. Έτσι «μπαλώνουν» προσωρινά 
την έλλειψη ρευστότητας του ΕΤΕΑΜ (και άλλων 
επικουρικών ταμείων) λόγω της εγκληματικής κυ¬ 
βερνητικής πολιτικής: τα αποθεματικά του «απαλ- 
λοτριώθηκαν» για να καλυφθούν οι κύριες συντά¬ 
ξεις του ΙΚΑ. 

Ταυτόχρονα η «κυβέρνηση συνεργασίας» σχε¬ 
διάζει να επιβάλει νέους μειωμένους συντελεστές 
αναπλήρωσης για όλες τις επικουρικές, από το 
2012, ώστε να οδηγηθούμε σε επικουρικές που δεν 
θα υπερβαίνουν το 20% του συντάξιμου μισθού, 
ακόμη και για 35 ολόκληρα χρόνια εργασίας και 
ασφάλισης. 

Αυτές τις μειώσεις «επιβάλουν» τόσο οι αντι- 
ασφαλιστικοί νόμοι Πετραλιά και Λοβέρδου, όσο 
και τα διάφορα μνημόνια, καθώς «η χώρα έχει δε¬ 


σμευτεί» να συγκρατήσει την αύξηση της συνταξι- 
οδοτικής δαπάνης για κύρια και επικουρική ασφά¬ 
λιση στο 2,5% του ΑΕΠ του 2009. Όμως πλέον δεν 
πρόκειται για κάποιες ακόμα μειώσεις, αλλά για 
τα προμηνύματα της απόλυτης κατάρρευσης των 
ταμείων συνολικά. Η συμφωνία της 26 ι ' ς Οκτωβρί¬ 
ου προέβλεπε «κούρεμα» 50%, σήμερα όμως φαίνε¬ 
ται ότι αυτό μπορεί να φτάσει ακόμα και στο 80%. 
Κι αυτό δεν σημαίνει βέβαια ελάφρυνση των εργα¬ 
ζομένων και των λαϊκών στρωμάτων, αλλά ακρι¬ 
βώς την πλήρη απαλλοτρίωση των μισθών, συντά¬ 
ξεων κλπ. - και γι’ αυτό παίρνονται διαρκώς μέτρα, 
όπως: 

(1) Μείωση των αναπηρικών συντάξεων, με τον 
νέο κανονισμό εκτίμησης του βαθμού αναπηρίας 
από τον Νοέμβρη. Οι δικαιούχοι αναπηρικών θα 
μειωθούν στο 8% του συνόλου των συνταξιούχων 
(από περίπου 13% σήμερα). 

(2) Νέα λίστα για τα Βαρέα και Ανθυγιεινά, με 
την οποία πέταξαν εκτός δεκάδες επαγγέλματα και 
ειδικότητες, συνολικά 166.000 εργαζόμενους. 

(3) Αύξηση από 6 μήνες έως και 3 έτη (από 1-1- 
2012) των ορίων ηλικίας συνταξιοδότησης, λόγω 
της εφαρμογής του αντι-ασφαλιστικού νόμου του 
Λοβέρδου, που σταδιακά επιβάλουν ως γενικά όρια 
το 65° έτος και το 60° (με 40 έτη ασφάλισης). 

(4) Μείωση της φαρμακευτικής δαπάνης από 5,2 
δις ευρώ που ήταν το 2009 σε 3,6 δις ευρώ το 2011. 
Περισσότερα από 1.100 φάρμακα, με την καθιέρω¬ 
ση της «αρνητικής λίστας», ενώ συνταγογραφού- 
νται τα πληρώνουν εξολοκλήρου οι ασφαλισμένοι 
απ’ την τσέπη τους. Από 1/1 εφαρμόζεται η συντα- 
γογράφηση ανάλογα με το φάρμακο και όχι με την 
ασθένεια, όπως ήταν μέχρι σήμερα, ανεβάζοντας 
τη συμμετοχή των ασφαλισμένων στο κόστος των 
φαρμάκων από το 0-10% στο 10-25%. 

(5) Μείωση των παροχών ιατρικής περίθαλψης 
με πρόσχημα τη μετάβαση των υπηρεσιών υγείας 
του ΙΚΑ στον Ενιαίο Κανονισμό Παροχών Υπηρε¬ 
σιών Υγείας (ΕΟΠΥΥ). Αυτό πρακτικά σημαίνει ότι 
οι ασφαλισμένοι του ΙΚΑ σπρώχνονται στα ιδιωτι¬ 
κά εργαστήρια, όπου ο ΕΟΠΥΥ προβλέπει ότι για 
παρακλινικές εξετάσεις η συμμετοχή τους θα δια¬ 
μορφώνεται στο 15% της τιμής που θα καθορίσει ο 
επιχειρηματίας (τα συμβεβλημένα κρατικά νοσοκο¬ 
μεία είναι λίγα κι αφετέρου έχουν πρόβλημα να κα- 
λύψουν τις υπάρχουσες ανάγκες). 

Γι’ αυτό, με περίσσιο θράσος ο υπουργός εργασί¬ 
ας Κουτρουμάνης πρόσφατα έβαλε το δίλημμα: «αν 
προτιμάμε φάρμακα ή άλλες παροχές ή συντάξεις» 
- και όλα αυτά πριν επισημοποιηθεί το «κούρεμα»! 


επίκαιρα... 

Φτωχοί το 20,1% των Ελλήνων 

Σύμφωνα με έρευνα της ΕΛΣΤΑΤ για το εισό¬ 
δημα και τις συνθήκες διαβίωσης στην Ελλάδα 
του 2010 το 20,1% του πληθυσμού απειλείται από 
την φτώχεια. Το αντίστοιχο ποσοστό στην Ευ¬ 
ρώπη των 27 κρατών μελών εκτιμάται στο 16,4% 
(προσωρινά στοιχεία), στην ευρωζώνη των 12 στο 
16,9% και στην ευρωζώνη των 16 κρατών μελών 
στο 16,1%.Το υψηλότερο ποσοστό κινδύνου φτώ¬ 
χειας καταγράφεται στη Λετονία (21,3%), ενώ το 
χαμηλότερο στην Τσεχία (9%). 

Οι παρακάτω αριθμοί για τις συνθήκες διαβί¬ 
ωσης του πληθυσμού είναι αποκαλυπτικοί για την 
πρωτοφανή γενοκτονία σε καιρό ειρήνης που εξε¬ 
λίσσεται ενάντια στα λαϊκά στρώματα. Η στέρη¬ 
ση βασικών αγαθών και υπηρεσιών, όπως η δυ¬ 
σκολία ικανοποίησης βασικών αναγκών, οι ανε¬ 
παρκείς συνθήκες στέγασης, η αδυναμία αποπλη¬ 
ρωμής δανείων, η αδυναμία πληρωμής πάγιων λο¬ 
γαριασμών, εξαπλώνεται σε όλο και μεγαλύτερα 
κομμάτια του πληθυσμού. 

Τα νοικοκυριά που βρίσκονται σε κίνδυνο 
φτώχειας εκτιμώνται σε 868.597 και τα μέλη τους 
σε 2.204.800. Ο πληθυσμός σε κίνδυνο φτώχειας 
ή κοινωνικό αποκλεισμό ανέρχεται σε 3.030.900 
άτομα. Ο κίνδυνος παιδικής φτώχειας 0-17 ετών, 
ανέρχεται στο 23% και είναι υψηλότερος κατά πε¬ 
ρίπου τρεις ποσοστιαίες μονάδες από το αντίστοι¬ 
χο ποσοστό του συνολικού πληθυσμού. Ο κίνδυ¬ 
νος φτώχειας για άτομα ηλικίας άνω των 65 ετών 
υπολογίζεται σε ποσοστό 21,3%. 

Ο πληθυσμός που διαβιεί σε νοικοκυριά που 
δεν εργάζεται κανένα μέλος ή εργάζεται με με¬ 
ρική απασχόληση, ανέρχεται σε 544.800 άτομα, 
ενώ στο προηγούμενο έτος, ανερχόταν σε 488.200 
άτομα. Το 22,7% του φτωχού πληθυσμού δηλώνει 
ότι στερείται διατροφής, που περιλαμβάνει κάθε 
δεύτερη ημέρα κοτόπουλο, κρέας, ψάρι ή λαχανι¬ 
κά ίσης θρεπτικής αξίας. 

Το 63,3% του φτωχού πληθυσμού και το 19,3% 
του μη φτωχού δυσκολεύονται να αντιμετωπί¬ 
σουν έκτακτες αναγκαίες δαπάνες, αξίας περίπου 
540 ευρώ, το 37,9% δηλώνει δυσκολία στην πλη¬ 
ρωμή πάγιων λογαριασμών, νερό, ρεύμα κλπ, ενώ 
το 47,3% δυσκολεύεται να αντιμετωπίσει συνηθι¬ 
σμένες ανάγκες του με το συνολικό εισόδημά του. 

Αλλος ένας θάνατος μετανάστη 

Τραγικό θάνατο βρήκε ένας αφγανός πρό¬ 
σφυγας την Τρίτη 3/1 στην Πάτρα από αναθυμι¬ 
άσεις της φωτιάς, που είχε ανάψει μέσα σε εγκα¬ 
ταλειμμένη νταλίκα για να προφυλαχθεί από το 
κρύο. Πρόκειται ουσιαστικά για άλλο ένα κρατι¬ 
κό έγκλημα ενάντια στους μετανάστες. Στην προ¬ 
σπάθεια τους να επιβιώσουν όπως μπορούν ενά¬ 
ντια στην πείνα και τις κακουχίες του χειμώνα, 
συνεχίζουν να δέχονται ένα πογκρόμ βίας από τις 
αστυνομικές δυνάμεις και τις δημοτικές αρχές τις 
Πάτρας. 

Οι ξυλοδαρμοί, οι καταδιώξεις και οι επιθέσεις 
στους χώρους που έχουν καταφύγει για να προ¬ 
στατευτούν από τις καιρικές συνθήκες είναι καθη¬ 
μερινό φαινόμενο. Η αστυνομία και οι δημοτικές 
αρχές προχώρησαν σε εκκένωση του ερειπωμένου 
εργοστασίου που είχαν καταφύγει οι μετανάστες 
καίγοντας τα ελάχιστα υπάρχοντα τους και αφή¬ 
νοντας τους στο έλεος του χειμώνα και του θα¬ 
νάτου. 

Το εργατικό κίνημα και η νεολαία της Πάτρας 
πρέπει να συμβάλλουν στην καλύτερη οργάνωση 
των μεταναστών και να διαδώσουν παντού πώς 
μόνο με τους κοινούς αγώνες μεταναστών και 
ντόπιων μπορούμε να αποκρούσουμε την βαρβα¬ 
ρότητα που μας ετοιμάζει η χούντα των τραπεζι¬ 
τών και των τοκογλύφων. 

ΠΟΛΙΤΙΚΗ 


Εργατική Πάλη 5 


Κυβέρνηση-Τρόικα επιβάλλουν μισθούς Κίνας 



Μ ε τις εκθέσεις τους το ΔΝΤ 
και η Κομισιόν, στα μέσα 
Δεκέμβρη και εν όψει του 
νέου μνημονίου και της 
νέας δανειακής σύμβασης, επιτίθενται 
στα κατώτατα όρια των μισθών στον ιδι¬ 
ωτικό τομέα, ακόμα και στην Εθνική Συλ¬ 
λογική Σύμβαση του 2010. Εκτός από το 
ύψος του κατώτατου μισθού, θα πρέ¬ 
πει κατά τη γνώμη τους να μειωθεί και 
το «μη μισθολογικό κόστος», δηλαδή οι 
ασφαλιστικές εισφορές. Για τη μείωση 
των κατώτατων μισθών η κυβέρνηση θα 
προχωρήσει στις αρχές του έτους σε «κοι¬ 
νωνικό διάλογο» με ΓΣΕΕ και εργοδότες, 
με στόχο να καταλήξουν άμεσα σε συμ¬ 
φωνία. Στα μέσα Ιανουάριου θα κατατε¬ 
θεί πολυνομοσχέδιο που θα περιέχει ρυθ¬ 
μίσεις για τη μείωση του μισθολογικού 
κόστους. Ακόμα κι αν δεν αφορά άμεσα 
τη μείωση του κατώτατου μισθού, θα ξε¬ 
κινά από το λεγόμενο «μη μισθολογικό 
κόστος», αφήνοντας την κατάργηση του 
κατώτατου μισθού για λίγο αργότερα. 

Σύμφωνα με την τρόικα και την κυ¬ 
βέρνηση, μέσα από τους μισθούς Κίνας 
που προωθούν, θα επέλθει «η αύξηση της 
ανταγωνιστικότητας της ελληνικής οικο¬ 
νομίας και άρα και η πολυπόθητη ανά¬ 
πτυξη», και έτσι και «η αύξηση της απα¬ 


σχόλησης». Γι’ αυτό και ο υπουργός και 
πρώην συνδικαλιστής Κουτρουμάνης δεν 
διστάζει να πει ωμά τους στόχους του, για 
ανταγωνιστικούς μισθούς με τις χώρες 
της Ανατολικής Ευρώπης (σήμερα οι μι¬ 
σθοί σε αυτές τις χώρες είναι από 123 έως 
349 ευρώ) και ότι δεν υπάρχουν «κόκκι¬ 
νες γραμμές». Όμως όλα αυτά είναι ηλι¬ 
θιότητες, χιλιοειπωμένες και πάντα απο¬ 
τυχημένες. Αν η ανταγωνιστικότητα ήταν 
θέμα μόνο μισθών τότε η Αφρική θα ήταν 
η πιο ανταγωνιστική περιοχή και η Γερ¬ 
μανία η λιγότερο ανταγωνιστική. Ο πιο 
σημαντικός παράγοντας για την ανταγω¬ 
νιστικότητα είναι οι μεγάλες και σύγχρο¬ 
νες επενδύσεις, η αυξημένη παραγωγικό¬ 
τητα. Η Κίνα και οι λοιπές αναδυόμενες 
χώρες δεν κερδίζουν σε ανταγωνιστικό¬ 
τητα μόνο λόγω μισθών, αλλά ολοένα και 
περισσότερο λόγω της ανόδου στις επεν¬ 
δύσεις και στην παραγωγικότητά τους. 
Όπως και να “χει, με ανταγωνιστικότητα 
ή όχι, ανάπτυξη δεν έρχεται, γιατί αυτή 
εξαρτάται από τη λειτουργία του καπιτα¬ 
λιστικού συστήματος, που βρίσκεται στη 
μεγαλύτερη και βαθύτερη κρίση του. Το 
θέμα μας δεν είναι να επιλέξουμε ανάμε¬ 
σα σε μια ανταγωνιστική και σε μια λιγό¬ 
τερο ανταγωνιστική καπιταλιστική οικο¬ 
νομία, αλλά η ανατροπή της, καθώς πα¬ 


ντού στον κόσμο γεννά φτώχεια, εξαθλί¬ 
ωση και πολέμους. 

Η συνδικαλιστική γραφειοκρατία της 
ΓΣΕΕ, που με το πρόσχημα της «σωτηρί¬ 
ας θέσεων εργασίας» βάζει πλάτη για να 
γίνουν αποδεκτά τα επιχειρήματα της κυ- 
βέρνησης-τρόικας, σχεδιάζει να προσέλ- 
θει στο «διάλογο». Οι φλυαρίες της περί 
μη διαπραγμάτευσης των κατώτατων μι¬ 
σθών ακυρώνονται, καθώς δεν κάνει τί¬ 
ποτα για να οργανώσει την πάλη των ερ¬ 
γαζομένων στους χώρους δουλειάς, όπου 
με διάφορους τρόπους οι καπιταλιστές 
επιφέρουν διαρκώς δραματικές μειώσεις 
στους ήδη πολύ χαμηλούς μισθούς. Το 
2010, 26.253 συμβάσεις εργασίας πλή¬ 
ρους απασχόλησης μετατράπηκαν με τον 
εκβιασμό των απολύσεων σε συμβάσεις 
μερικής απασχόλησης, ενώ το πρώτο εν- 
νιάμηνο του 2011 ο αριθμός αυτός ανέ¬ 
βηκε στις 42.488 και η μαύρη εργασία στο 
30%. Το αποτέλεσμα είναι να μειώνονται 
οι μισθοί, να χάνονται οι υπερωρίες (συ¬ 
νήθως οι εργαζόμενοι εργάζονται πλήρες 
ωράριο, πληρώνονται το μισό και οι υπό¬ 
λοιπες ώρες είναι απλήρωτες υπερωρίες), 
να μειώνονται τα ένσημα, οι αποζημιώ¬ 
σεις, το επίδομα αδείας και τα δώρα. Οι 
μειώσεις μισθών στον ιδιωτικό τομέα αγ¬ 
γίζουν ήδη το 30% με 50%. Ακόμη και αυ¬ 
τούς τους μειωμένους μισθούς οι καπιτα¬ 
λιστές δεν τους καταβάλλουν και το φαι¬ 
νόμενο της μη καταβολής δεδουλευμέ¬ 
νων (το 70% των επιχειρήσεων χρωστά 
δεδουλευμένα από ένα έως έξι μήνες) και 
δώρων (1500 επιχειρήσεις δεν κατέβαλαν 
δώρο) παίρνει το χαρακτήρα επιδημίας. 
Επίσης, οι καπιταλιστές σε πολλούς κλά¬ 
δους αμφισβητούν εδώ και καιρό τις συλ¬ 
λογικές συμβάσεις. Από την άλλη στο 
δημόσιο τομέα, όπως αναφέρει η εισηγη¬ 
τική έκθεση του προϋπολογισμού, η μι- 
σθολογική δαπάνη μειώνεται κατά 25,6% 
το 2011 και κατά 21,8% το 2012, δηλαδή 
50% περίπου στο τέλος της διετίας. 

Όμως η κατάργηση του βασικού μι¬ 


σθού δεν είναι εύκολη υπόθεση. Πάνω 
στην έννοια του βασικού μισθού στηρί¬ 
ζονται όχι μόνο οι ανώτεροι μισθοί αλλά 
και όλες οι άλλες κατακτήσεις του εργα¬ 
τικού κινήματος και, το σημαντικότερο, 
το υπάρχον βιοτικό επίπεδο με τη γενι¬ 
κότερη έννοια. Η κατάργηση του βασι¬ 
κού μισθού θα σημάνει την ανεξέλεγκτη 
κατάρρευση των μισθών, των εισοδημά¬ 
των, του βιοτικού επιπέδου αλλά και την 
ανεξέλεγκτη κατάρρευση της όποιας πα¬ 
ραγωγικής δραστηριότητας και συνολι¬ 
κά της ελληνικής καπιταλιστικής οικονο¬ 
μίας. ΓΓ αυτό και διάφοροι «σώφρονες» 
αναλυτές και αστοί είναι διατακτικοί ή 
ακόμη και αντίθετοι στην κατάργηση του 
βασικού μισθού. Φοβούνται όχι μόνο τον 
κοινωνικό σεισμό αλλά και την κατάρ¬ 
ρευση της οικονομίας. 

Οι εργαζόμενοι δεν πρέπει να ανε¬ 
χτούν τη μετατροπή τη δική τους και 
των νέων γενιών σε δουλοπάροικους, τη 
βαρβαρότητα που εξαπλώνει το καπιτα¬ 
λιστικό σύστημα και η κρίση του σε όλη 
την κοινωνία, για να αποκομίσουν κέρδη 
μια χούφτα καπιταλιστές και τραπεζίτες- 
τοκογλύφοι. Μακριά από τις αυταπάτες 
της συνδικαλιστικής γραφειοκρατίας για 
«ανάπτυξη της ελληνικής οικονομίας», οι 
εργαζόμενοι πρέπει να παλέψουν ενωμέ¬ 
νοι για την επιβίωσή τους. Πρώτα απ’ όλα 
πρέπει να οργανωθεί από τους ίδιους η 
μάχη για να μην καταργηθούν οι συλλο¬ 
γικές συμβάσεις σε κάθε χώρο δουλειάς 
και συνολικά με Γενική Πολιτική Απερ¬ 
γία για να φύγουν η κυβέρνηση, τρόικα 
και τα μνημόνιά τους. Με ένα Πρόγραμ¬ 
μα Σωτηρίας των δικαιωμάτων και της 
ύπαρξής τους: για 1.400 ευρώ βασικό μι¬ 
σθό για όλους, για εθνικοποίηση των επι¬ 
χειρήσεων που κλείνουν και λειτουργία 
τους κάτω από εργατικό έλεγχο, για απα¬ 
γόρευση των απολύσεων, για μια οικονο¬ 
μία που θα λειτουργεί με βάση τις ανά¬ 
γκες των ανθρώπων και όχι το κέρδος. 


Συντονισμός-Κλιμάκωση με Απεργίες και Καταλήψεις παντού 

Οι απεργοί της “Χαλυβουργίας” δείχνουν το δρόμο 


Η νέα χρονιά βρήκε τους 
εργαζόμενους της Ελ¬ 
ληνικής Χαλυβουργίας, 
τις οικογένειές τους και 
πλήθος από αλληλέγγυ¬ 
ους στην πύλη του εργοστασίου να περι- 
φρουρούν την απεργία, που κρατάει από 
τις 31 Οκτωβρίου. Είχαν προηγηθεί του¬ 
λάχιστον 3 συναντήσεις με την εργοδο¬ 
σία καθώς και τον υπουργό εργασίας, 
που όμως δεν ικανοποίησαν τα αιτήματα 
των απεργών. 

Το σωματείο πρότεινε οι εργαζόμε¬ 
νοι να δουλέψουν χωρίς αμοιβή 10 ημέ¬ 
ρες τον Ιανουάριο και 10 ημέρες το Φε¬ 
βρουάριο (όταν θα έληγε η τετράμηνη δι¬ 
άρκεια του καθεστώτος 5ωρης εργασίας, 
που ήθελε να επιβάλλει η εργοδοσία) και 
να επαναπροσληφθούν οι 50 απολυμένοι. 
Η εργοδοσία συμφώνησε να αποσύρει 
την πρόταση για εφαρμογή 5ωρου ή εκ 
περιτροπής εργασίας και πρότεινε να δο¬ 
θούν στους εργαζόμενους άδειες 20 ημε¬ 
ρών άνευ αποδοχών τον Ιανουάριο (με 
το υπουργείο να επιδοτήσει τους μισθούς 
των εργατών). Όμως, επέμεινε μέχρι τέ¬ 


λους να μην δέχεται την επαναπρόσλη- 
ψη των 50 απολυμένων, αλλά μόνο των 
15 απ’ αυτούς. Το σωματείο αρνήθηκε 
και δεν έχει οριστεί νέα συνάντηση (του¬ 
λάχιστον μέχρι την ώρα που η Εργατική 
Πάλη πήγαινε στο τυπογραφείο). 

Ο αγώνας στη Χαλυβουργία συνεχί¬ 
ζεται, έχοντας ξεσηκώσει ένα πρωτοφα¬ 
νές κύμα συμπαράστασης και αλληλεγ¬ 
γύης, με την καθημερινή παρουσία αν¬ 
θρώπων όλων των ηλικιών στο εργοστά¬ 
σιο του Ασπροπύργου αλλά και τις ανα¬ 
ρίθμητες πορείες και άλλες κινητοποιή¬ 
σεις που έχουν πραγματοποιηθεί. Εκα¬ 
τοντάδες σωματεία, ομοσπονδίες και 
φορείς στέκονται στο πλευρό του, κα¬ 
θώς και δεκάδες λαϊκές συνελεύσεις, που 
έχουν επισκεφτεί το εργοστάσιο, έχουν 
συγκεντρώσει χρήματα και αναγκαία 
είδη για τους απεργούς και τις οικογέ- 
νειές τους, έχουν οργανώσει εκδηλώσεις 
αλληλεγγύης. Η πρόταση του σωματεί¬ 
ου των απεργών για παναττική απεργία 
βρήκε απήχηση με ομόφωνη απόφαση 
του ΔΣ των Εργατικών Κέντρων Λαυρί¬ 
ου, Πειραιά και Αθήνας για 24ωρη απερ¬ 


γία στις 17 Γενάρη. 

Απέναντι στη λαίλαπα απολύσεων, 
μειώσεων μισθών, εκ περιτροπής εργα¬ 
σίας, κατάργησης των συλλογικών συμ¬ 
βάσεων, μη καταβολής δεδουλευμέ¬ 
νων για μήνες κλπ., που θερίζει τον ένα 
χώρο δουλειάς μετά τον άλλο, η απερ¬ 
γία διάρκειας στη Χαλυβουργία, ο αγώ¬ 
νας στο ΑΙίεΓ, στην 3Ε Εκτυπωτική, στην 
Τράστικ-Ελλενίτ, στην Λουκίσσα κ.α. εί¬ 
ναι αγώνας όλων των εργαζομένων. Εί¬ 
ναι απτά παραδείγματα των αγώνων που 
πρέπει να δώσουμε ενάντια στο μαύρο 
μπλοκ των αστικών δυνάμεων ΠΑΣΟΚ- 
ΝΔ-ΛΑΟΣ-Παπαδήμου-ΔΝΤ-ΕΕ και 
των υπηρετών τους. 

Η δυναμική αυτών των αγώνων (που 
συγκεντρώνονται γύρω από σημαντι¬ 
κούς τομείς της εργατικής τάξης) μπο¬ 
ρεί ακόμα και να τροφοδοτήσει ένα νέο 
γύρο γενικευμένης «εξέγερσης». Αυτό 
όμως δεν μπορεί να γίνει με την πολιτι¬ 
κή και πρακτική των επίσημων συνδι¬ 
καλιστικών ηγεσιών, που δεν έχουν σχέ¬ 
διο συντονισμού, ενοποίησης και κλιμά¬ 
κωσής τους, εκτός από μεμονωμένες ή 


και κατακερματισμένες κινήσεις - ή και 
τους βλέπουν περισσότερο ως μέσο πίε¬ 
σης για τις εκλογές (και αυτό αφορά και 
το ΠΑΜΕ/ΚΚΕ). Δεν αρκεί οι εργαζό¬ 
μενοι να εκφράζουμε την ηθική και υλι¬ 
κή μας συμπαράσταση στους χαλυβουρ- 
γούς, αλλά πρέπει να παλέψουμε ώστε 
να πάρουμε οι ίδιοι την κατάσταση στα 
χέρια μας, να επεκτείνουμε τον αγώνα σε 
κάθε χώρο δουλειάς. Να κάνουμε γενικές 
συνελεύσεις και να εκλέξουμε επιτροπές 
αγώνα/απεργιακές, να προετοιμάσου¬ 
με κοινές συναντήσεις τους και ένα κοι¬ 
νό σχέδιο κλιμάκωσης των αγώνων. Να 
κάνουμε έτσι πράξη το σύνθημα της απα¬ 
γόρευσης των απολύσεων, να βάλουμε 
στόχο μια Γενική Απεργία Διάρκειας για 
να πετάξουμε στο καλάθι των αχρήστων 
όλους τους άχρηστους και επικίνδυνους 
που μας κυβερνούν. Έτσι ώστε πραγματι¬ 
κά ο συσχετισμός να γείρει υπέρ μας και 
ν’ ανοίξουμε τον δρόμο για τις δικές μας 
λύσεις, την εθνικοποίηση των μεγάλων 
επιχειρήσεων και τομέων-κλειδιών χω¬ 
ρίς αποζημίωση και κάτω από εργατικό 
έλεγχο. Έτσι μπορούμε να σταθούμε όλοι 
μαζί, η τάξη μας σαν σύνολο, πραγματι¬ 
κά δίπλα σε κάθε απεργό σε κάθε χώρο 
δουλειάς. 

Α.Χ. 


























6 Εργατική Πάλη 


ΠΟΛΙΤΙΚΗ 


Ιανουάριος 2012 


2011: Χρονιά σκληρών ταξικών συγκρούσεων και εξεγέρσεων 


Τ ο 2011 θα μείνει στην ιστορία 
ως μια χρονιά η οποία έβγαλε 
ξανά στο προσκήνιο τους κα¬ 
ταπιεσμένους αυτού του πλα¬ 
νήτη, τις εργατικές και πλη- 
βειακές μάζες που συνθλίβονται κάτω από 
τη μέγγενη της καπιταλιστικής κρίσης. Είναι 
η χρονιά που θα μείνει στη μνήμη μας ως το 
εναρκτήριο λάκτισμα μιας εποχής μεγάλων 
ταξικών συγκρούσεων, εξεγέρσεων και επα¬ 
ναστάσεων σε όλο τον πλανήτη. Η λιτή μας 
ανασκόπηση αναγκαστικά θα επικεντρώσει 
στα μεγαλύτερα γεγονότα που σημάδεψαν 
τη χρονιά. 

ΙΑΝΟΥΑΡΙΟΣ 

Τυνησία: Η εξέγερση που ξεσπά στις 
17/12/2010 στην πόλη Σίντι Μπουαζίτ, με 
αφορμή την αυτοπυρπόληση του 25χρονου 
Μοχάμεντ Μπουαζίζι, οδηγεί στις 14 Ιανου¬ 
άριου και ύστερα από 23 χρόνια στην εξου¬ 
σία στην πτώση του Μπεν Άλι. Ο Μπεν 
Άλι διέφυγε στη Σαουδική Αραβία, έχοντας 
πρώτα πνίξει στο αίμα την Τυνησία και αφή¬ 
νοντας πίσω του 300 νεκρούς και εκατοντά¬ 
δες τραυματίες. Καταδικάστηκε σε κάθειρ¬ 
ξη 66 και μισού ετών σε τρεις δίκες, οι οποί¬ 
ες διεξήχθησαν ερήμην. 

ΦΕΒΡΟΥΑΡΙΟΣ 

Αίγυπτος: Μετά από 18 ημέρες μεγαλειώ¬ 
δους λαϊκής εξέγερσης, στις 11 Φεβρουάρι¬ 
ου ο Χόσνι Μουμπάρακ παραιτείται, ύστε¬ 
ρα από 30 χρόνια στην εξουσία, παραδίδο- 
ντας την εξουσία στο στρατό. Πάνω από 850 
Αιγύπτιοι σκοτώθηκαν. Ο Μουμπάρακ συλ- 
λαμβάνεται και προφυλακίζεται, κατηγο¬ 
ρούμενος για διαφθορά και δολοφονίες δι¬ 
αδηλωτών. Η δίκη του αρχίζει στις 3 Αυγού- 
στου. 

Μπαχρέιν: Στις 14 Φεβρουάριου ξεκινούν 
διαδηλώσεις, οι οποίες στην κορύφωσή 
τους φτάνουν τους 200.000 συμμετέχοντες. 


Οι αντικαθεστωτικοί, που αποτελούνται 
από την καταπιεζόμενη σιιτική πλειοψηφία, 
απαιτούν παραίτηση της κυβέρνησης, τερ¬ 
ματισμό των πολιτικών και κοινωνικών δι¬ 
ακρίσεων, Σύνταγμα και αντιπροσωπευτική 
Βουλή. Η αγριότητα πρωτοφανής: στρατιω¬ 
τικός νόμος, επιθέσεις με πυρά από ελικό¬ 
πτερα και δυνάμεις ασφαλείας, πυρπολήσεις 
στρατοπέδων όπου συγκεντρώνονται οι δι¬ 
αδηλωτές, πυρά εναντίον ασθενοφόρων, ξυ¬ 
λοδαρμοί γιατρών και αποκλεισμοί νοσοκο¬ 
μείων κ.α. Οι νεκροί διαδηλωτές ξεπερνούν 
τους 35. 

Λιβύη: Ξεκινά από τη Βεγγάζη η εξέγερ¬ 
ση κατά του καθεστώτος του Μουαμάρ Κα- 
ντάφι, η οποία αντιμετωπίζεται με ανείπω¬ 
τη βία. Η αντιπολίτευση συγκροτεί το Εθνι¬ 
κό Μεταβατικό Συμβούλιο, το οποίο θα εξε¬ 
λιχθεί στη συνέχεια σε όργανο των ιμπερι¬ 
αλιστών. Στις 19 Μαρτίου ΗΠΑ, Γαλλία και 
Βρετανία με τη σφραγίδα του ΝΑΤΟ αρχί¬ 
ζουν τους ανελέητους βομβαρδισμούς ενά¬ 
ντια στο λαό της Λιβύης, για να βάλουν χέρι 
στα λιβυκά πετρέλαια. 

ΗΠΑ: Στις 25/2 100.000 εργαζόμενοι και 
φοιτητές στο Μάντισον, πρωτεύουσα του 
Ουισκόνσιν, διαδηλώνουν και καταλαμβά¬ 
νουν το κτήριο του Καπιτωλίου, ενάντια 
στο νομοσχέδιο για το Δημόσιο, που κα¬ 
ταργεί τις συλλογικές συμβάσεις και αυ¬ 
ξάνει τις εισφορές των εργαζομένων για 
ιατροφαρμακευτική περίθαλψη και συντα- 
ξιοδότηση. 

ΜΑΡΤΙΟΣ 

Ιαπωνία: Στις 11 Μαρτίου γιγάντιο τσουνά- 
μι που προκλήθηκε από σεισμό μεγέθους 9 
Ρίχτερ κοντά στις βορειοανατολικές ακτές 
της Ιαπωνίας πλήττει τον πυρηνικό σταθμό 
της Φουκουσίμα, στον αντιδραστήρα του 
οποίου υπάρχουν εκτεθειμένοι 20 ραδιενερ¬ 
γοί πυρήνες, που σημαίνει ότι η δυνατότη¬ 


τα έκλυσης ραδιενέργειας είναι 20 φορές με¬ 
γαλύτερη αυτής του Τσερνομπίλ. Τα εγκλή¬ 
ματα των καπιταλιστών, που «έκαναν οικο¬ 
νομία» σε βάρος της ασφάλειας των κατοί¬ 
κων, έβγαλαν χιλιάδες Ιάπωνες στους δρό¬ 
μους, απαιτώντας να σταματήσει η εξάρτη¬ 
ση της χώρας από την πυρηνική ενέργεια. 
80.000 Ιάπωνες αναγκάστηκαν να εγκατα- 
λείψουν τις εστίες τους. 

Γερμανία: Περισσότεροι από 200.000 διαδη¬ 
λωτές βγήκαν στους δρόμους των γερμανι¬ 
κών πόλεων στις 26/3, απαιτώντας το ορι¬ 
στικό κλείσιμο των πυρηνικών εργοστασίων 
της χώρας. Η ορμή και ένταση των κινητο¬ 
ποιήσεων δείχνει ανάλογη με το αντιπυρη- 
νικό κίνημα του 1980-1990. 

Συρία: Ξεκινά η εξέγερση εναντίον του κα¬ 
θεστώτος του Μπασάρ αλ Άσαντ, το οποίο 
θα απαντήσει με άγρια καταστολή (περισ¬ 
σότεροι από 5.000 νεκροί, σύμφωνα με τον 
ΟΗΕ, που κατηγορεί τις συριακές αρχές για 
εγκλήματα κατά της ανθρωπότητας). 

ΜΑΙΟΣ 

Ισπανία: Στις 15 Μαΐου χιλιάδες εργαζόμε¬ 
νοι, νέοι, άνεργοι, αψηφώντας τις απαγο¬ 
ρεύσεις ξεχύθηκαν στις πλατείες όλης της 
χώρας: 40.000 στη Μαδρίτη, 13.000 στη 
Βαρκελώνη, 7.000 στη Σεβίλλη και σε πολ¬ 
λές άλλες πόλεις. Στην πλατεία Πουέρτα δελ 
Σολ της Μαδρίτης οι διαδηλωτές κατασκη¬ 
νώνουν, εμπνεόμενοι από την πλατεία Τα- 
χρίρ. Το κίνημα των “αγανακτισμένων” κά¬ 
νει τα πρώτα του βήματα, για να “μολύνει” 
με θαυμαστή ταχύτητα πολλές άλλες χώρες. 

ΑΥΓΟΥΣΤΟΣ 

Βρετανία: Η δολοφονία από αστυνομι¬ 
κό ενός 29χρονου νεαρού μαύρου είναι η 
αφορμή που θα πυροδοτήσει τη μεγαλύ¬ 
τερη έκρηξη εδώ και 30 χρόνια στη Βρετα¬ 
νία: εκατοντάδες τραυματίες, χιλιάδες συλ¬ 
λήψεις, πυρπόληση αυτοκινήτων, καταστη¬ 


μάτων και δεκάδων αστυνομικών τμημάτων 
και λεηλασία εμπορικών κέντρων. Η έκρηξη 
μεταδίδεται σαν αστραπή και σε άλλες με¬ 
γάλες πόλεις (Λίβερπουλ, Μπρίστολ, Μά- 
ντσεστερ, Μπέρμινχαμ, Νότινχαμ). 

ΣΕΠΤΕΜΒΡΙΟΣ 

Χιλή: Η εξέγερση της νεολαίας συνεχίζεται 
απτόητη για πέντε ολόκληρους μήνες, αφή¬ 
νοντας πίσω της 2 νεκρούς και 2.500 τραυ¬ 
ματίες. 

ΗΠΑ: Το κίνημα «Καταλάβετε τη Γου- 
όλ Στρητ» καταλαμβάνει την πλατεία Ζου- 
κότι στη Νέα Υόρκη, δηλώνοντας πως εκ¬ 
φράζουν το 99% του πληθυσμού της χώ¬ 
ρας. Παρά τη μεγαλύτερη καταστολή στην 
ιστορία των ΗΠΑ, εξαπλώνεται αστραπι¬ 
αία σε όλες τις μεγάλες πόλεις, για να εξελι¬ 
χθεί στο μεγαλύτερο κίνημα που γνώρισαν 
οι ΗΠΑ μετά το κίνημα ενάντια στον πόλε¬ 
μο του Βιετνάμ. 

ΝΟΕΜΒΡΙΟΣ - ΔΕΚΕΜΒΡΙΟΣ 
Ιταλία: Οι ογκούμενες κινητοποιήσεις και 
διαδηλώσεις των ιταλών εργαζομένων και 
η πολιτική αδυναμία της κυβέρνησης να 
εφαρμόσει νέα σκληρά μέτρα που ζητά η 
ΕΕ, σπρώχνουν στην παραίτηση τον πρω¬ 
θυπουργό - μαφιόζο της κεντροδεξιάς συμ- 
μαχίας, που κυβερνά με κάποια διαλείμματα 
την Ιταλία εδώ και 16 χρόνια. Μια βοναπαρ- 
τιστική κυβέρνηση τραπεζών-τεχνοκρατών 
αναλαμβάνει να επιβάλλει νέα μέτρα για να 
πληρώσουν οι εργαζόμενοι το ογκώδες χρέ¬ 
ος (1,9 τρις) της χώρας. 

Αίγυπτος: Η εξέγερση στην πλατεία Ταχρίρ 
αναζωπυρώνεται, ζητώντας τον τερματισμό 
του στρατιωτικού καθεστώτος που ακολού¬ 
θησε τον Μουμπάρακ. Δεκάδες οι νεκροί 
στο Κάιρο και την Αλεξάνδρεια από τις συ¬ 
γκρούσεις ανάμεσα στις αστυνομικές δυ¬ 
νάμεις και τους διαδηλωτές. Πρώτος γύρος 
εκλογών με νίκη των ισλαμιστών. 


Ελλάδα: Η αγωνιστική «κληρονομιά» του 2011 


Ο παρατεταμένος κοινωνικός πό¬ 
λεμος συνεχίστηκε με αμείωτη 
ένταση όλο το 2011. 7 γενικές 
απεργίες, απεργία πείνας 300 
μεταναστών, Κερατέα, συμβασιούχοι ΟΤΑ, 
κινητοποιήσεις και καταλήψεις ενάντια στην 
εφεδρεία, εργαζόμενοι στις συγκοινωνίες, 
στα ΜΜΕ (Αΐίετ, Ελευθεροτυπία κ.α.), φοι¬ 
τητικό κίνημα, μαθητικές καταλήψεις, Χα¬ 
λυβουργία και άλλες εταιρίες που κλείνουν, 
απολύουν ή προχωρούν σε μείωση μισθών, 
ατομικές συμβάσεις, διαθεσιμότητες κλπ. 
(Γερολυμάτος, Λούκισα, Αγνό, Μεβγάλ, Κό- 
ντι κ.α.), γιατροί, ιδιοκτήτες-οδηγοί ταξί, κί¬ 
νημα «Δεν πληρώνω» - και βέβαια τα «Ιου- 
νιανά», η γενική απεργία στις 19-20/10, τα 
γεγονότα στις 28 Οκτωβρίου. 

Σχεδόν όλες οι κοινωνικές ομάδες έχουν 
κινητοποιηθεί, πάνω από 1,5 εκ. έχουν συμ- 
μετάσχει τουλάχιστον μια φορά σε κινητο¬ 
ποίηση. Η συμμετοχή στην απεργιακή συ¬ 
γκέντρωση στις 19/10 έφτασε το 1 εκατομ¬ 
μύριο. 

Βασικά χαρακτηριστικά η αυξανόμε¬ 
νη μαζικότητα, αποφασιστικότητα, μαχη¬ 
τικότητα και πίστη στη δύναμη του αγώ¬ 
να, οι προωθημένες μορφές πάλης, η προ¬ 
σπάθεια αυτοάμυνας απέναντι στους μηχα¬ 
νισμούς καταστολής. Το πολιτικό στοιχείο 
είναι αναβαθμισμένο, ιδιαίτερα στο κίνη¬ 
μα των πλατειών (να φύγουν όλοι, διαγρα¬ 
φή του χρέους, γενική απεργία). Παράλληλα 
με τις μορφές του οργανωμένου συνδικαλι¬ 
στικού κινήματος, έχουμε την εμφάνιση και 
εξάπλωση νέων μορφών αυτοοργάνωσης, 
όπως οι λαϊκές συνελεύσεις και τα «κέντρα 
αγώνα» στις πλατείες. 

Το υπόβαθρο όλων των κινητοποιήσεων 


είναι η κρίση και οι επιπτώσεις της, η απο¬ 
τυχία της αστικής πολιτικής, η κατάδειξη σε 
μεγάλο βαθμό των αστικών κομμάτων ως 
βασικών ενόχων για την κατάσταση (σκλη¬ 
ρά μέτρα, διαφθορά, εκφυλισμός όλων των 
αξιών, διαρκής περιορισμός των δημοκρατι¬ 
κών ελευθεριών, φαρσοκωμωδία «δημοκρα¬ 
τίας»). Αλλά και η χρεοκοπία των δύο ρε¬ 
φορμιστικών κομμάτων (ΚΚΕ, ΣΥΝ/ΣΥΡΙ- 
ΖΑ) και της συνδικαλιστικής γραφειοκρατί¬ 
ας, γιατί αποδείχτηκαν απρόθυμοι και ανίκα¬ 
νοι να οργανώσουν την αντίσταση ή και ευ- 
θύνονται για πολλές από τις επιθέσεις. Τέ¬ 
λος, οι αραβικές επαναστάσεις και οι «αγα- 
νακτισμένοι» της Ισπανίας επηρέασαν και 
αυτά, ειδικά στην εμφάνιση του κινήματος 
των πλατειών. 

Ιδιαίτερα τα «Ιουνιανά», που ήταν ουσι¬ 
αστικά μια εξέγερση «χαμηλής έντασης», η 
γιγαντιαία 48ωρη Γενική Απεργία στις 19- 
20/10 και τα γεγονότα της 28ης Οκτωβρί¬ 
ου: α) απονομιμοποίησαν πλήρως τις μνη- 
μονιακές/αστικές πολιτικές, (β) αποσάθρω- 
σαν το ΠΑΣΟΚ και τελικά οδήγησαν την 
κυβέρνηση Παπανδρέου σε πτώση, (γ) κα- 
τάφεραν συντριπτικά πλήγματα στο πολιτι¬ 
κό σκηνικό, οξύνοντας την πολιτική κρίση, 
(δ) κατάφεραν ισχυρά πλήγματα στην κυρί¬ 
αρχη αστική ιδεολογία, στο μεταπολιτευτι¬ 
κό αστικό αξιακό σύστημα, (ε) προκάλεσαν 
σοβαρά ρήγματα στις σχέσεις του κεφαλαί¬ 
ου με τα μεσαία και κατώτερα αστικά και μι¬ 
κροαστικά στρώματα. Η συγκυβέρνηση ΠΑ- 
ΣΟΚ-ΝΔ-ΛΑΟΣ είναι μια ανοιχτή ομολο¬ 
γία ότι κανένα αστικό κόμμα μόνο του δεν 
μπορούσε να κάμψει το εργατικό κίνημα. 

Δεν είναι υπερβολή ότι τους τελευταίους 
μήνες το καθεστώς περιορίστηκε ουσιαστικά 


στην προστασία του κοινοβουλίου και από 
κει και πέρα σε κοινωνικό αλλά και πολιτι¬ 
κό επίπεδο έχανε διαρκώς τον έλεγχο (στην 
οικονομία έτσι και αλλιώς βρίσκεται σε αδι¬ 
έξοδο). Χαρακτηριστικό παράδειγμα η κα¬ 
τάληψη των υπουργείων, δηλαδή κατάλη¬ 
ψη (έστω βραχυπρόθεσμη) του κρατικού μη¬ 
χανισμού και μπλοκάρισμα της ομαλής λει¬ 
τουργίας του. Επιπλέον, το μαζικό κίνημα 
ανυπακοής σε χαράτσια, λογαριασμούς κλπ. 
πέρα από το ότι αντικειμενικά παρεμποδίζει 
την απαλλοτρίωση του κοινωνικού πλούτου 
και την κατάρρευση του βιοτικού επιπέδου, 
ταυτόχρονα αποσυντονίζει την «ομαλή» λει¬ 
τουργία της χρεοκοπημένης ελληνικής καπι¬ 
ταλιστικής οικονομίας. 

Συνδικαλιστική γραφειοκρατία και 
ρεφορμιστές 

Στις κινητοποιήσεις η συνδικαλιστική 
γραφειοκρατία είχε μια ισχνή παρουσία και 
ο ρόλος της μειώνεται διαρκώς. Εξαναγκά¬ 
στηκε τουλάχιστον τρεις φορές να προκηρύ¬ 
ξει απεργία (15/6 από την πίεση των «πλα¬ 
τειών», μετατροπή των απεργιών στις 28/6 
και 19/10 σε 48ωρες). Δεν έχει όμως ακόμη 
ξεπεραστεί από τους εργαζόμενους και όπου 
βρίσκει χώρο, εκτονώνει τις διαθέσεις, δια¬ 
σπά και αποπροσανατολίζει ή ξεπουλά τον 
αγώνα, όπως π.χ. την κατάληψη του δημαρ¬ 
χείου της Αθήνας και του υπουργείου Υγείας, 
την απεργία στους ΟΤΑ. 

Οι ρεφορμιστές (ΚΚΕ, ΣΥΝ/ΣΥΡΙΖΑ), 
όπου συμμετείχαν, δεν έπαιξαν κάποιον ου¬ 
σιαστικό ρόλο στην ανάπτυξη αυτών των 
αγώνων. Ο στρατηγικός τους στόχος εί¬ 
ναι να διαχειριστούν την κρίση του καπιτα¬ 
λιστικού συστήματος με μια «αντιμνημονι- 


ακή», «αριστερή» ή «λαϊκή» κυβέρνηση. Γι’ 
αυτό δεν πιστεύουν ότι οι αγώνες μπορούν 
να επιβάλλουν νίκες και κυρίως να ανατρέ¬ 
ψουν τις «τροϊκανές» κυβερνήσεις (ή δεν το 
θέλουν κιόλας), αλλά ότι μπορούν μόνο να 
είναι ένας μοχλός πίεσης για τη δική τους 
εκλογική ενίσχυση (ή και μόνο για να γί¬ 
νουν εκλογές). Ιδιαίτερα το ΚΚΕ συνεχίζει 
και εντείνει τη διασπαστική του πολιτική, 
την προβοκατορολογία και τις συκοφαντί¬ 
ες του (π.χ. απέναντι στο κίνημα των πλατει¬ 
ών) και στην απεργία στις 20/10 υπερασπί¬ 
στηκε ανοιχτά το αστικό καθεστώς με την 
περιφρούρηση της Βουλής. 

Όσο αυτές οι «ηγεσίες» παραμένουν ή 
κυριαρχούν, έστω και με το κύρος τους σε 
διαρκή αμφισβήτηση, τόσο θα φρενάρεται 
η ριζοσπαστικοποίηση των μαζών - και γι’ 
αυτό καθόλου δεν εκλίπει ο κίνδυνος μιας 
αναπαλαίωσης του αστικού πολιτικού σκη¬ 
νικού, ακόμα και μέσα από μια ήττα του κι¬ 
νήματος (η οποία δεν φαίνεται προς το πα¬ 
ρόν, μάλλον το αντίθετο) ή μια κόπωση και 
εξάντλησή του. 

Έτσι, το κρίσιμο ζήτημα είναι η ηγεμο¬ 
νία της εργατικής τάξης στο συνολικό κί¬ 
νημα και η ενίσχυση των επαναστατών. Σ’ 

αυτή την κατεύθυνση πρέπει αξιοποιήσουμε 
όλες τις μικρές και μεγάλες κινητοποιήσεις, 
που έχουν αντικειμενικά λόγω της κατάστα¬ 
σης μια πολιτική σημασία, στριμώχνουν την 
κυβέρνηση Παπαδήμου και την αποσυνθέ¬ 
τουν, μαζί και τα τρία αστικά κόμματα που 
την στηρίζουν. Να προωθήσουμε ένα σχέδιο 
συντονισμού, ενοποίησης και κλιμάκωσής 
τους, με κεντρικούς στόχους: Κάτω η κυβέρ¬ 
νηση - Γενική Απεργία Διάρκειας - Εξέγερ¬ 
ση και Ανυπακοή παντού - Συντακτική Συ¬ 
νέλευση. 

■ Χρηστός Σάκας 

Χωρίς μόσκο 

η κυβέρνηση Παπαδήμοιι 



Οι εκβιασμοί των 
αποτυχημένων και 
χρεοκοπημένων 

Ένας πρωτοφανής εκβια¬ 
σμός των εργαζόμενων, των 
φτωχών λαϊκών στρωμάτων 
και της νεολαίας έχει ξεκινή¬ 
σει από την τροϊκανή κυβέρ¬ 
νηση του Παπαδήμου, τους 
τραπεζίτες και τους βιομήχα- 
νους, τους μεγαλοδημοσιο- 
γράφους, διάφορους πανεπι¬ 
στημιακούς και άλλους αλή¬ 
τες, για το τι θα σημάνει η έξο¬ 
δος της χώρας από το ευρώ 
και την ευρωζώνη. «Θα γί¬ 
νουμε Αλβανία και Β. Κορέα», 
«δεν θα έχουν τα παιδιά μας 
(!) γάλα», «δεν θα έχουμε νο¬ 
σοκομεία και σχολεία», «δεν 
θα έχουμε πετρέλαιο και ηλε¬ 
κτρικό ρεύμα», «θα γυρίσου¬ 
με στη δεκαετία του ’50», «κό¬ 
λαση το εθνικό νόμισμα» - και 
πλήθος παρόμοιων απειλών, 
που επεξεργάζονται τα πιο 
αντιδραστικά επιτελεία. Αλλά 
ποιοι τα λένε αυτά; Είναι οι 
πολιτικές και κοινωνικές δυ¬ 
νάμεις, οι τεχνοκράτες κλπ. 
που χρεοκόπησαν τη χώρα, 
που έχουν δημιουργήσει 3 εκ. 
συνανθρώπους μας που ζουν 
κάτω από το όριο της φτώ¬ 
χειας, 1,5 εκ. άνεργους και άλ¬ 
λους τόσους υποαπασχολού¬ 
μενους, που κατέστρεφαν τις 
εργασιακές σχέσεις, τα συ¬ 
στήματα υγείας, παιδείας και 
κοινωνικών ασφαλίσεων... 
που κατάργησαν το Σύνταγ¬ 
μα, την λαϊκή και εθνική κυ¬ 
ριαρχία και κυβερνούν πραξι¬ 
κοπηματικά μαζί με τους γερ- 
μανούς και γάλλους γκαου- 
λάιτερ... που όσο παραμένουν 
στην εξουσία, μας οδηγούν 
όχι στη δεκαετία του ’50 αλλά 
στο Μεσαίωνα. Γιατί τα λένε; 
Για να περάσουν καινούργια 
έκτακτα μέτρα τουλάχιστον 3 
δις ευρώ (μειώσεις μισθών και 
συντάξεων, νέοι φόροι κλπ.), 
να υπογράψουν νέα δανεια¬ 
κή σύμβαση (θα υποθηκεύει 
όλη τη δημόσια περιουσία με 
βάση το αγγλικό δίκαιο!) και 
νέο μνημόνιο (2012-2015, με 
μέτρα ύψους 25 δις ευρώ!). Για 
να πάρουν την 7η δόση των 89 
δις ευρώ και να παρατείνουν 
όσο το δυνατόν περισσότερο 
την ημερομηνία των εκλογών, 
κυβερνώντας πραξικοπηματι¬ 
κά καιαποφεύγοντας την ετυ¬ 
μηγορία του ελληνικού λαού. 

Το σενάριο και τελετουρ¬ 
γικό της εκβιαστικής τρομο¬ 


κρατίας (έλευση της τρόικας, 
φήμες και διαρροές από ΔΝΤ, 
ΕΚΤ κλπ.) είναι γνωστό από 
όλες τις προηγούμενες δό¬ 
σεις. Αυτή τη φορά όμως ξε- 
πέρασαν κάθε όριο θρασύτη- 
τας. Όχι μόνο γιατί κάποιοι 
-και βουλευτές και υπουρ¬ 
γοί του ΠΑΣΟΚ!- τώρα εκ¬ 
φράζουν «αμφιβολίες» για 
το Μνημόνιο, άλλοι ότι «δεν 
εφαρμόστηκε σωστά» και όλοι 
μαζί δείχνουν σαν μοναδικό 
υπεύθυνο τον Τσολάκογλου- 
Παπανδρέου, που μέχρι χθες 
εξυμνούσαν. Αλλά γιατί μο¬ 
ναδικός στόχος τους είναι πως 
θα φορτώσουν την χρεοκο¬ 
πία τους (οικονομική και πο¬ 
λιτική) στις πλάτες των εργα¬ 
ζομένων, των φτωχών λαϊκών 
στρωμάτων και της νεολαίας. 

Ο Παπαδήμος και το 
πολιτικό σκηνικό 

Όμως, αυτό δεν είναι κα¬ 
θόλου εύκολο και σε μεγάλο 
βαθμό δεν είναι δυνατό. Η μέ¬ 
χρι τώρα πορεία του εργατι¬ 
κού και λαϊκού κινήματος δεί¬ 
χνει ότι οι αντιδράσεις των ερ¬ 
γαζομένων θα είναι ακόμα με¬ 
γαλύτερες, εκρηκτικότερες, 
χωρίς να αποκλείεται και μια 
γενικευμένη κοινωνική έκρη¬ 
ξη και εξέγερση. Όλα τα πε¬ 
ριθώρια ανοχής και αντοχής 
έχουν εξαντληθεί, πρόκειται 
πλέον για την επιβίωση εκα¬ 
τοντάδων χιλιάδων μαζών. 

Η κυβέρνηση Παπαδή¬ 
μου καλείται να πάρει νέα απί¬ 
στευτης σκληρότητας μέτρα, 
όπως: 

1. Μείωση του κατώτατου 
μισθού των 751 ευρώ (μικτά) 
της Εθνικής Γενικής Συλλο¬ 
γικής Σύμβασης. Παύει πλέ¬ 
ον οποιαδήποτε ισχύς και αξία 
των συλλογικών συμβάσε¬ 
ων, αφού δεν θα υπάρχει ούτε 
αυτό το κατώτερο όριο. Στην 


■ Σωφρόνης Παπαδόπουλος 


πράξη, θα δημιουργηθούν μι¬ 
σθοί πείνας, από 300 μέχρι 500 
ευρώ - και οδηγούμαστε στην 
κατάργηση όλων των συλλο¬ 
γικών και γενίκευση των ατο¬ 
μικών συμβάσεων. 

2. Κατάργηση δώρων γιορ¬ 
τών και αδείας (13ος - 14ος μι¬ 
σθός). Δηλαδή όλοι οι μισθοί 
αυτόματα θα μειωθούν κατά 
15% συνολικά, ευνοώντας 
αντίστοιχα εργοδότες και κε¬ 
φάλαιο. 

3. Κατάργηση όλων των μι- 
σθολογικών ωριμάνσεων (τρι¬ 
ετίες), μια ακόμα σημαντική 
ποσοστιαία μείωση των μι¬ 
σθών. 

4. Επέκταση όλων των 
μορφών «ελαστικής απασχό¬ 
λησης». Στόχος είναι η γενι- 
κευμένη και καθολική εφαρ¬ 
μογή στις επιχειρήσεις της εκ 
περιτροπής εργασίας και άλ¬ 
λων μορφών μερικής απασχό¬ 
λησης. 

5. Μείωση των εργοδο- 
τικών ασφαλιστικών εισφο¬ 
ρών. Αυτή η μείωση του λεγο¬ 
μένου «μη μισθολογικού κό¬ 
στους» θα «ελαφρύνει» αντί¬ 
στοιχα τους εργοδότες και κα¬ 
πιταλιστές και θα γκρεμίσει τα 
ασφαλιστικά ταμεία και άλ¬ 
λους οργανισμούς (ΟΑΕΔ, 
ΟΕΚ κ.α.). 

6. Κατάργηση των «κανο¬ 
νισμών εργασίας» στις πρώ¬ 
ην ΔΕΚΟ, επιφέροντας νέες 
δραστικές μειώσεις μισθών 
και ανατροπές στις εργασια¬ 
κές σχέσεις. 

Αλλά αποτελεί ένα μεγάλο 
ερωτηματικό αν η κυβέρνηση 
Παπαδήμου διαθέτει -και σε 
ποιο βαθμό- την κατάλληλη 
δύναμη γι’ αυτά τα μέτρα. Το 
ερώτημα δεν μπορεί να απα¬ 
ντηθεί εύκολα και με βεβαιό¬ 
τητα. Γιατί η δύναμη του Πα¬ 
παδήμου είναι δοτή από τα 
τρία κόμματα (ΠΑΣΟΚ, ΝΔ, 


ΛΑΟΣ) και κυρίως από τους 
ιμπεριαλιστές (ΕΕ και ΗΠΑ). 
Και τα τρία κόμματα -και κυ¬ 
ρίως η ΝΔ που ευελπιστεί ν’ 
ανέβει στην εξουσία ή τουλά¬ 
χιστον να κυριαρχήσει πολι¬ 
τικά- υπολογίζουν το πολιτι¬ 
κό κόστος, γνωρίζουν ότι σε 
περίπτωση νέων μέτρων θα 
αντιμετωπίσουν την ακόμη 
μεγαλύτερη οργή και κατα¬ 
κραυγή των μαζών. Μπορούν 
να τα αγνοήσουν σε περίοδο 
ουσιαστικά προεκλογική; 

Από την άλλη μεριά και τα 
τρία κόμματα αυτές τις επι¬ 
λογές έχουν: όχι μόνο για λό¬ 
γους ιδεολογικούς και πολι¬ 
τικούς σαν αστικές δυνάμεις 
που είναι -και επομένως ενδι- 
αφέρονται πάση θυσία να σώ¬ 
σουν τον χρεοκοπημένο ελ¬ 
ληνικό καπιταλισμό- αλλά 
και επειδή τα περιθώρια ελιγ¬ 
μών τους λόγω ΕΕ και ΔΝΤ 
είναι εξαιρετικά περιορισμέ¬ 
να ως ανύπαρκτα. Ο Παπαδή¬ 
μος γνωρίζει αυτό το τελευ¬ 
ταίο και το χρησιμοποιεί, δη¬ 
λώνοντας ωμά «χωρίς τη συμ¬ 
φωνία με την τρόικα και την 
παρεπόμενη χρηματοδότηση, 
η Ελλάδα τον Μάρτιο αντιμε¬ 
τωπίζει άμεσο κίνδυνο άτα¬ 
κτης χρεοκοπίας». Γι’ αυτόν 
δεν υπάρχουν δικαιώματα και 
κατακτήσεις των εργαζομέ¬ 
νων, υπάρχουν μόνο τα συμ¬ 
φέροντα των τραπεζιτών, της 
ΕΕ και του ΔΝΤ, δηλαδή αυ¬ 
τών που τον διόρισαν πρωθυ¬ 
πουργό. 

Αλλά ο Παπαδήμος δεν 
μπορεί να πάρει τα μέτρα μό¬ 
νος του, αν και θα το ήθε¬ 
λε, όπως και τα κόμματα που 
τον στηρίζουν, πρέπει να έχει 
τουλάχιστον υποτυπωδώς την 
«έγκρισή» τους. Είναι ένας 
πολιτικός Βοναπάρτης, όχι 
γιατί το θέλει ο ίδιος ή και 
τα κόμματα που τον στηρί¬ 
ζουν αλλά γιατί τόσο του επι¬ 


τρέπει ο υπάρχων συσχετι¬ 
σμός των ταξικών δυνάμε¬ 
ων. Ακόμη και η υποτυπώδης 
έστω «έγκριση» δεν είναι εύ¬ 
κολη. Προκαλεί μεγάλα προ¬ 
βλήματα στη συνοχή τους, 
τους απογυμνώνει από λαϊκές 
μάζες, αποσαθρώνει το πολι¬ 
τικό σκηνικό, γιγαντώνει την 
πολιτική κρίση κλπ. Μ’ αυτή 
την έννοια, ο Παπαδήμος κιν¬ 
δυνεύει να εξελιχθεί σε κα- 
ταστροφέα των γενικότερων 
συμφερόντων της αστικής τά¬ 
ξης και κατ’ επέκταση της ΕΕ. 

Το κοινωνικό τοπίο 
είναι εκρηκτικό 

Η κατάσταση γίνεται στα¬ 
διακά αφόρητη και εκρηκτική 
όχι μόνο στην Ελλάδα αλλά 
και στην υπόλοιπη Ευρώπη. Η 
μία χώρα μετά την άλλη χρεο¬ 
κοπεί ή βρίσκεται στα πρόθυ¬ 
ρα χρεοκοπίας - και όλες φορ¬ 
τώνουν την κρίση στις πλά¬ 
τες των εργαζόμενων μαζών. 
Οι αντιδράσεις των εργαζομέ¬ 
νων έχουν αρχίσει, αφήνοντας 
πίσω σταδιακά την αναζήτη¬ 
ση ατομικών «λύσεων». Η σύ¬ 
γκρουση προβλέπεται σκλη¬ 
ρή και αδυσώπητη, γιατί το δι- 
ακύβευμα είναι τεράστιο: από 
τη μια μεριά παίζεται η σω¬ 
τηρία του καπιταλισμού - και 
από την άλλη ό,τι κατέκτησαν 
οι εργαζόμενοι με αγώνες και 
θυσίες από τον Β’ Παγκόσμιο 
Πόλεμο και μετά. 

Αυτό το πανευρωπαϊκό οι¬ 
κονομικό και κοινωνικό υπό¬ 
βαθρο επηρεάζει την πορεία 
και το μέλλον του ελληνικού 
καπιταλισμού. Π.χ. η διάλυση 
της Ευρωζώνης ή το πως θα 
επιβιώσει - η χρεοκοπία της 
Ελλάδας είτε γίνει με έξοδο 
από το ευρώ είτε μέσα στο 
ευρώ - με ποιους όρους θα γί¬ 
νει η χρεοκοπία και ποια κυ¬ 
βέρνηση θα τη διαχειριστεί, 
όλα αυτά έχουν τεράστια ση¬ 
μασία για την επιβίωση των 
εργαζόμενων και πληβειακών 
μαζών. 

Τέλος, το επίπεδο των 
αγώνων και των κοινωνικών 
συγκρούσεων στην Ελλάδα 
είναι καθοριστικά για τις λύ¬ 
σεις που θα δοθούν, αν θα εί¬ 
ναι δηλαδή υπέρ των εργαζο¬ 
μένων ή υπέρ του κεφαλαί¬ 
ου και των ιμπεριαλιστών της 
ΕΕ. Το 2012 θα είναι εξαιρετι¬ 
κά αποφασιστικός χρόνος για 
όλα τα παραπάνω. 

Φάκελος: 10 χρόνια Ευρώ 

10 χρόνια η Ελλάδα στο Ευρώ 

Τα συντρίμμια της «ισχι 


$ 


Πριν από 10 χρόνια, τον 
Ιανουάριο τον 2002, 
όταν ξεκινούσε μέσα 
σε θριαμβολογίες και 
φιέστες η χρήση τον 
ευρώ, η συμμετοχή της 
Ελλάδας στην Ευρωζώνη 
παρουσιάστηκε από την 
ελληνική αστική τάξη και 
το πολιτικό της προσωπικό 
ως η απόδειξη της «ισχυρής 
Ελλάδας». Μόλις δέκα 
χρόνια μετά, όλα έχουν 
αναποδογυριστεί, το ίδιο το 
ευρώ ακροβατεί στο χείλος 
τον γκρεμού και ο ελληνικός 
καπιταλισμός αποσυντίθεται 
και καταρρέει. 

■ Σταύρος Σκεύος 


Η θέση της Ελλάδας στο ευρώ 

ο ευρώ ήταν μια στρα¬ 
τηγική προσπάθεια 
του μεγάλου ευρωπα¬ 
ϊκού κεφαλαίου, των 
κυρίαρχων μερίδων 
των αστικών τάξεων της Ευρώπης, 
για να κερδίσουν ένα αποφασιστι¬ 
κό πλεονέκτημα στον παγκόσμιο εν- 
δοκαπιταλιστικό ανταγωνισμό (οξυ- 
μένο από το μακρύ κύμα κάμψης της 
παγκόσμιας οικονομίας από τα μέσα 
της δεκαετίας του ’70). Θα ήταν ένα 
ισχυρό νόμισμα (παρά την ιστορική 
αντίφαση ότι δεν θα στηριζόταν από 
ένα πραγματικό πανευρωπαϊκό κρά¬ 
τος, εξάλλου γίνονταν διαρκώς προ¬ 
σπάθειες και βήματα σ’ αυτή την κα¬ 
τεύθυνση, όπως π.χ. με το Ευρωσύ- 
νταγμα), ικανό ν’ ανταγωνιστεί επί 
ίσοις όροις ή και να επικρατήσει του 
δολαρίου ως παγκόσμιο αποθεματι- 
κό νόμισμα, εξασφαλίζοντας προβά¬ 
δισμα στη ροή και τη συσσώρευση 
κεφαλαίων στην Ευρωπαϊκή Ένωση. 

Η επίτευξη αυτού του στόχου 
είχε δύο απαράβατες προϋποθέσεις. 
Πρώτον, μια τεράστια επίθεση, ιστο¬ 
ρικών διαστάσεων, στο ευρωπαϊκό 
προλεταριάτο. Δεύτερο, την «ενο¬ 
ποίηση» των πιο αδύναμων οικο¬ 
νομιών, της λεγάμενης «περιφέρει¬ 
ας» (ή νότου), κάτω από την ηγεμο¬ 
νία των ιμπεριαλιστικών οικονομιών 
του «κέντρου» (ή βορρά), για τη δη¬ 
μιουργία του απαραίτητου οικονομι¬ 
κού βάθους. Το κοινό ευρωπαϊκό νό¬ 
μισμα όχι μόνο δεν ομογενοποιού¬ 
σε τις ευρωπαϊκές οικονομίες αλλά 
οι μηχανισμοί του και η λειτουργία 
τους (κριτήρια Μάαστριχτ, κανόνες 
της Ευρωπαϊκής Κεντρικής Τράπε¬ 
ζας κλπ.) παγίωναν και αναπαρήγα- 
γαν μια δομική ανισότητα, μια αυ¬ 
στηρότατη ιεραρχία. [1] 


Όλα αυτά μοιάζουν σήμερα στοι¬ 
χειώδη και απλά, αφού ήρθαν στο 
φως με την αγριότητα της κρίσης της 
Ευρωζώνης - αλλά για πολλά χρό¬ 
νια θεωρούνταν σχεδόν αιρετικός 
όποιος τολμούσε έστω και να υπαι- 
νιχθεί ότι η «σύγκλιση» της Ελλάδας 
με την Ευρώπη ήταν στην πραγματι¬ 
κότητα μια καταστροφική απόκλιση! 

Πράγματι, στην περίπτωση της 
Ελλάδας οι επιπτώσεις από το κυ¬ 
νήγι αυτών των προϋποθέσεων εκ¬ 
δηλώθηκαν με μια σιδερένια δύνα¬ 
μη. Με τη συμμετοχή στο ευρώ, υπο¬ 
τίθεται ότι ισχυροποιούνταν ακό¬ 
μα περισσότερο η οικονομία. Στην 
πραγματικότητα συνέβαινε ακριβώς 
το αντίθετο: η χρόνια κρίση του ελ¬ 
ληνικού καπιταλισμού, η σταδιακή 
υποβάθμιση έως και περιθωριοποίη¬ 
σή του στον παγκόσμιο καταμερισμό 
εργασίας επιταχύνθηκαν και επιδει¬ 
νώθηκαν δραματικά ακριβώς μετά 
τη συμμετοχή της Ελλάδας στο 
ευρώ. Η πορεία μερικών βασικών οι¬ 
κονομικών μεγεθών είναι αδιάψευ¬ 
στος μάρτυρας: 

- Τη δεκαετία 1999-2008, οι εξα¬ 
γωγές έπεσαν στο 30,2% των εισα¬ 
γωγών από την ΕΕ (μάλιστα αυτό 
το ποσοστό εμφανίζεται βελτιωμένο 
τα τελευταία χρόνια λόγω της εισό¬ 
δου στην ΕΕ των χωρών της Ανατο¬ 
λικής Ευρώπης). Σε σχέση με την ΕΕ 
των 15, δηλαδή τον «σκληρό πυρή¬ 
να» της, το παραπάνω ποσοστό πέ¬ 
φτει κοντά στο 25%. 

- Το ισοζύγιο τρεχουσών συναλ¬ 
λαγών έγινε έντονα αρνητικό και με 
επιταχυνόμενους ρυθμούς. Το έλ¬ 
λειμμα του ισοζυγίου από 4,8 δις 
ευρώ το 1999 ξεπέρασε τα 30,7 δις 
ευρώ το 2008 ή ως ποσοστό του 
ΑΕΠ, για την ίδια περίοδο, ανέβηκε 
από 4,3% σε 13%. 

- Αυτή η αύξηση του ελλείμματος 
στις τρέχουσες συναλλα¬ 
γές οφείλεται πρωτίστως 
στην εκτίναξη του εμπο¬ 
ρικού ελλείμματος, που 
με τη σειρά του δεν απο- 
τυπώνει τίποτε άλλο από 
την βαθιά κρίση και την 
ολοένα πιο ριζική συρρί¬ 
κνωση των βασικών πα¬ 
ραγωγικών τομέων (γε¬ 
ωργία, μεταποίηση/βιο- 
μηχανία) - και η οποία σή¬ 
μερα παίρνει διαλυτικές 
διαστάσεις, έχοντας κα¬ 
ταντήσει τον παραγωγικό 
ιστό της χώρας σκιά του 
αλλοτινού εαυτού του. 
Αυτή είναι η βάση των 


χρεών και ελλειμμάτων, της μη ανα¬ 
στρέψιμης και μη διαχειρίσιμης χρεο¬ 
κοπίας του ελληνικού καπιταλισμού. 

Η προπαγάνδα γύρω από τις ευ¬ 
ρωπαϊκές επιδοτήσεις (βλ. πιο ανα¬ 
λυτικά το άρθρο για τα 30 χρόνια 
της Ελλάδας στην ΕΕ), για τα Κοινο¬ 
τικά Πλαίσια Στήριξης κλπ. δεν μπο¬ 
ρεί να κρύψει αυτή την τραχιά αλή¬ 
θεια, που αποτυπώνεται στο πανθο- 
μολογούμενο «δεν παράγουμε τίπο¬ 
τα», με την όποια υπερβολή του. Αλ¬ 
λωστε, το συνολικό ποσό των καθα¬ 
ρών επιδοτήσεων (χωρίς την ελλη¬ 
νική συμμετοχή) τη δεκαετία 1999 
- 2008 είναι 40,4 δις ευρώ σε τρέχου¬ 
σες τιμές. Την ίδια περίοδο, οι εξαγω¬ 
γές των χωρών της ΕΕ στην Ελλάδα 
ήταν 239,3 δις ευρώ, και αθροιστικά 
το εμπορικό μας έλλειμμα προς την 
ΕΕ 167 δις ευρώ, πάντα σε τρέχουσες 
τιμές. Κατά κάποιο τρόπο, λοιπόν, οι 
επιδοτήσεις επιδοτούσαν και επι¬ 
δοτούν ένα μέρος των εξαγωγών 
της ΕΕ προς την Ελλάδα. 

Παράλληλα, σε όλη την πορεία 
για να μπούμε στο ευρώ επιβλήθη¬ 
καν στους εργαζόμενους σκληρότα¬ 
τες θυσίες (σε μισθούς, ασφαλιστι¬ 
κά δικαιώματα και εργασιακές σχέ¬ 
σεις, με τις απανωτές ιδιωτικοποιή¬ 
σεις κλπ.), που τώρα παίρνουν δια¬ 
στάσεις ολοκλαυτώματος... για να 
μείνουμε στο ευρώ, δηλαδή για να 
συνεχίζεται η ταξική γενοκτονία των 
εργαζομένων και των φτωχών λαϊ¬ 
κών στρωμάτων! Πάνω απ’ όλα, το 
ευρώ είναι ένα εργαλείο ανελέητου 
ταξικού πολέμου. 

Μονόδρομος η ρήξη με ευρώ/ΕΕ 
και η πάλη για το σοσιαλισμό 

Επομένως, το ευρώ και η ΕΕ είναι 
ένα σημαντικό μέρος των προβλη¬ 
μάτων που αντιμετωπίζει η ελληνι¬ 
κή οικονομία. Και γι’ αυτό πρέπει να 
πούμε καθαρά ότι η ρήξη με την ΕΕ, 
η έξοδος απ’ αυτή και φυσικά από το 
ευρώ είναι ένας από τους σημαντι¬ 
κούς όρους διεξόδου από την κρί¬ 
ση προς όφελος της εργατικής τάξης 
και των φτωχών λαϊκών μαζών - και 
σε κάθε περίπτωση μιας εναλλακτι¬ 
κής σοσιαλιστικής λύσης, στην Ελ¬ 
λάδα και διεθνικά στην Ευρώπη. [2] 
Είναι δε φανερό ότι η προσπάθεια να 
διατηρηθεί ο χρεοκοπημένος ελληνι¬ 
κός καπιταλισμός στο ευρώ δεν γίνε¬ 
ται για λόγους οικονομικούς, αλλά 
πρωτίστως για πολιτικούς, δηλαδή 
για να μην αρχίσει άμεσα η διάλυ¬ 
ση της ίδιας της ΕΕ αλλά και για να 
περισωθεί το αστικό καθεστώς στην 
Ελλάδα. 

ιιρης Ελλάδας» του ευρώ 


Σ’ αυτό τον δρόμο της ρήξης 
πρέπει να βαδίσει το ελληνικό 
προλεταριάτο, παραμερίζοντας 
τους σύγχρονους δοσίλογους 
και βοναπάρτες τύπου Παπα- 
δήμου, τους πολιτικούς παλιά¬ 
τσους των τραπεζιτών και δα- 
νειστών-τοκογλύφων, τους ευ- 
ρωλιγούρηδες των ΜΜΕ, τους 
«εθνικούς εργολάβους» κλπ., 
όλους αυτούς που κραυγάζο¬ 
ντας για «καταστροφή αν βγού¬ 
με από το ευρώ» καταστρέφουν 
εμάς, τους εργαζόμενους, τα λα¬ 
ϊκά στρώματα και τη νεολαία, 
αφού πρώτα λεηλάτησαν την 
«χρυσή βροχή» ατέλειωτων δις 
ευρώ από τις ευρωπαϊκές επιδο¬ 
τήσεις και την μηχανή του δη¬ 
μόσιου χρέους, από τα διαρκή 
αντεργατικά και αντιλαϊκά μέ¬ 
τρα. 

Σημειώσεις 

[1] Βλ. την μπροσούρα της 
ΟΚΔΕ Ευρωπαϊκή Ενωση: μετά 
την είσοδο του ευρώ, Απρίλιος 
2002 

[2] Θα ήταν όμως λάθος το συ¬ 
μπέρασμα ότι η χρεοκοπία και 
κατάρρευση του ελληνικού κα¬ 
πιταλισμού οφείλονται κυρί¬ 
ως (ή πολύ περισσότερο απο¬ 
κλειστικά) στη συμμετοχή του 
στο ευρώ. Π.χ. «... η ΕΕ και το 
ευρώ αποτελούν τη βασική αι¬ 
τία της αποδιάρθρωσης του πα¬ 
ραγωγικού ιστού της χώρας κα¬ 
θώς και της ληστρικής εκμετάλ¬ 
λευσης του λαού...», άρθρο του 
X. Καραμάνου, εφημερίδα Δρό¬ 
μος, Δεκέμβριος 2012. Το ευρώ 
εξόγκωσε τις οργανικές αδυναμί¬ 
ες του ελληνικού καπιταλισμού, 
επέτεινε την κρίση του, αλλά 
δεν τα δημιούργησε. Η αντίθε¬ 
τη άποψη προβάλλεται από ρε¬ 
φορμιστικά ή κεντριστικά ρεύ¬ 
ματα (ιδιαίτερα των μαοσταλι- 
νικών αναφορών, ΚΟΕ, ΑΡΑΝ, 
ΚΚΕ(μ-λ), κ.α.), για να συγκα- 
λύψουν την άρνηση του στόχου 
της σοσιαλιστικής επανάστασης 
και την αντικατάστασή του από 
ένα σκέτο «έξω από το ευρώ» ή 
από το ρεφορμιστικό σύνθημα 
της «πραγματικής εθνικής ανε¬ 
ξαρτησίας». 


30 χρόνια της Ελλάδας σε ΕΟΚ/ΕΕ 

Η πορεία προς ιην σημερινή καταστροφή 


Α πό το 1981, με την είσοδο 
της χώρας μας στην τότε 
ΕΟΚ και πολύ περισσότε¬ 
ρο μετά την υιοθέτηση του 
ευρώ, η ελληνική μπουρ¬ 
ζουαζία και τα αστικά κόμματα προσπά¬ 
θησαν να μας πείσουν ότι μπαίνουμε σ’ 
έναν επίγειο παράδεισο ανάπτυξης και 
ευημερίας, σταθερότητας και δημοκρατί¬ 
ας, όπου θα πραγματοποιούνταν όλες οι 
προσδοκίες του ελληνικού λαού. 

Σε μια μεγαλειώδη αντιστροφή και 
παραποίηση της ιστορίας, η πραξικοπη¬ 
ματική είσοδος στην τότε ΕΟΚ υπό την 
ηγεσία του Κωνσταντίνου Καραμανλή, 
παρά την αντίθετη γνώμη της πλειοψη- 
φίας του ελληνικού λαού, παρουσιάζεται 
ως η πιο σημαντική στιγμή της ελληνικής 
ιστορίας. Τα δημοκρατικά δικαιώματα, η 
άνοδος του βιοτικού επιπέδου, τα συστή¬ 
ματα υγείας, παιδείας, ασφάλισης κ.α. όλα 
εμφανίζονται να οφείλονται στην είσοδο 
στην ΕΟΚ - και όχι στους αγώνες του ερ¬ 
γατικού και λαϊκού κινήματος τη Μετα¬ 
πολίτευση και ειδικά την πρώτη περίοδο 
μετά την εξέγερση του Πολυτεχνείου, που 
μ’ αυτούς στην πραγματικότητα κατακτή¬ 
θηκαν. 

Η είσοδος στην ΕΟΚ και μετέπειτα 
σε ΕΕ/ευρώ ήταν και εξακολουθεί να εί¬ 
ναι η βασικότερη στρατηγική επιλογή 
της ελληνικής αστικής τάξης, σε συμφω¬ 
νία με την ιστορία της και τις συμμαχίες 
της, καθώς πάντα έβλεπε τα συμφέροντά 
της μέσα από την πρόσδεση στους ιμπερι¬ 
αλιστές και την εξυπηρέτηση/διαμεσολά- 
βηση των δικών τους επιδιώξεων και γενι¬ 
κών συμφερόντων. Αυτό άλλωστε αποτυ- 
πώνει και η περίφημη ρήση του Κωνστα¬ 
ντίνου Καραμανλή «ανήκομεν εις την Δύ¬ 
σην». 

Προσδοκούσε η ελληνική μπουρζου¬ 
αζία μέσα από αυτή την ένταξη, μέσα 
από τους δεσμούς και τη σύμπλεξή της 
με το ευρωπαϊκό κεφάλαιο, να κερδίσει 
μια ανώτερη θέση στην παγκόσμια αγο¬ 
ρά (σχηματικά θα λέγαμε να γίνει μια οι¬ 
κονομική δύναμη στα επίπεδα της σημε¬ 
ρινής Νότιας Κορέας), πατώντας πάνω 
στην αξιόλογη παραγωγική βάση που είχε 
συγκροτηθεί τις δεκαετίες του ’50 και του 
’60, αντιμετωπίζοντας τις πρώτες εκδη¬ 
λώσεις της κρίσης του ελληνικού καπιτα¬ 
λισμού από το 1973-74 και που θα γίνο¬ 
νταν πολύ πιο έντονες στη δεκαετία του 
’80. 

Όμως η ιστορία είχε διαφορετική γνώ¬ 
μη. Η είσοδος του ελληνικού καπιταλι¬ 
σμού στην ΕΟΚ/ΕΕ όχι μόνο δεν άμβλυ¬ 
νε την κρίση του αλλά την χειροτέρεψε. 


Ο σκληρός ανταγωνισμός στο εσωτερικό 
της ΕΕ, η κατάργηση των δασμών και των 
κάθε είδους «εθνικών» ενισχύσεων της 
ελληνικής βιομηχανίας και γεωργίας, και 
κυρίως η επιβολή της ευρωπαϊκής δομής 
καπιταλιστικής συσσώρευσης (που σή- 
μαινε την αναγκαστική προσαρμογή, μ’ 
έναν πολύ πιο κάθετο και άτεγκτο τρόπο, 
της ελληνικής βιομηχανίας και γεωργίας 
σε μια συμπληρωματική θέση στη δομή 
της αντίστοιχης ευρωπαϊκής) ολοκλήρω¬ 
σαν το έργο της κρίσης του ελληνικού κα¬ 
πιταλισμού. 

Οι αριθμοί είναι αμείλικτοι. Το ποσο¬ 
στό των ελληνικών εξαγωγών στην ΕΟΚ/ 
ΕΕ σε σχέση με τις εισαγωγές από αυτή 
ήταν 38,4% το 1967-73, 51,2% το 1974- 
80, 52,9% το 1981-87, αλλά την περίο¬ 
δο 1988-92 πέφτει στο 43,7%, το 1993-98 
στο 34% και τη δεκαετία 1999-2008 ακό¬ 
μα πιο χαμηλά. 

Ακόμα χειρότερα, το ελληνικό κεφά¬ 
λαιο δεν μπόρεσε να εκμεταλλευτεί ου¬ 
σιαστικά τίποτα από την είσοδό του στην 
ΕΕ, ούτε τη μεγάλη αγορά της, ούτε τις 
ευρωπαϊκές επιδοτήσεις μ’ έναν τρόπο 
που να ενισχύουν τις παραγωγικές επεν¬ 
δύσεις, πολύ περισσότερο έναν εκτεταμέ¬ 
νο τεχνολογικό εκσυγχρονισμό (πέρα βέ¬ 
βαια από το πλιάτσικό τους από διάφο¬ 
ρους «ημέτερους» και την χρησιμοποίησή 
τους για λόγους σκοπιμότητας, συμμαχι- 
ών με τα μικροαστικά στρώματα και ιδι¬ 
αίτερα τα ανώτερα μέσω των διαφόρων 
κοινοτικών προγραμμάτων κλπ.). Ο ρό¬ 
λος των ευρωπαϊκών κονδυλίων (π.χ. των 
αγροτικών επιδοτήσεων) αποδείχτηκε τε¬ 
λικά αυτό που πάντα ήταν στην πραγ¬ 
ματικότητα, δηλαδή το αντίτιμο της μα¬ 
ζικής εξαγοράς αστικών και μικροαστι¬ 
κών στρωμάτων για την συρρίκνωση και 
εγκατάλειψη των παραγωγικών δραστη¬ 
ριοτήτων, έτσι ώστε να ανοίξει χώρος στα 
εμπορεύματα των ευρωπαϊκών επιχειρή¬ 
σεων. Εξάλλου, παρόλη την σχετική φιλο¬ 
λογία και μυθολογία, οι επιδοτήσεις ήταν 
στην πραγματικότητα μικρές (βλ. και το 
άρθρο για τα δέκα χρόνια της Ελλάδας 
στο ευρώ). 

Κυρίως όμως το ελληνικό κεφάλαιο 
δεν κατόρθωσε να συμμετάσχει (παρά 
μόνο περιθωριακά και εντελώς αμελητέα) 
στο όργιο των συγχωνεύσεων/εξαγορών 
των ευρωπαϊκών επιχειρήσεων, να συγχω¬ 
νευτεί οργανικά με τον πυρήνα του ευρω¬ 
παϊκού κεφαλαίου. Σε μια εποχή αξεδιά¬ 
λυτης διεθνούς αλληλεξάρτησης των κα¬ 
πιταλιστικών οικονομιών, όπου τέτοιες 
συμμαχίες είναι όρος εκ των ουκ άνευ για 
την ανάδειξη σε μετρήσιμο παίκτη στην 


παγκόσμια αγορά, το ελληνικό κεφάλαιο 
έμεινε έτσι στο περιθώριο. 

Αυτή η «επαρχιωτοποίηση» του ελ¬ 
ληνικού καπιταλισμού στέρησε σταδιακά 
την ελληνική αστική τάξη από κάθε αυτο¬ 
νομία (έστω και σχετική) - και αυτό πέ¬ 
ρασε, όπως ήταν αναπόφευκτο, από την 
οικονομία στην πολιτική, στον τρόπο που 
η αυτή αντιμετώπιζε το ίδιο της το κρά¬ 
τος και τις διεθνείς της σχέσεις, τα λεγά¬ 
μενα «εθνικά θέματα» και την εξωτερική 
πολιτική. Βήμα το βήμα σχεδόν τα πάντα 
εγκατελείφθηκαν στον αυτόματο πιλότο 
των ιμπεριαλιστών και της ΕΕ - και σήμε¬ 
ρα η ελληνική αστική τάξη (τουλάχιστον 
αυτά που αποτελούν τα κυρίαρχα κομμά¬ 
τια της) έχει όλο και πιο έντονα τα παρα- 
σιτικά χαρακτηριστικά μιας οικονομικο- 
πολιτικής ελίτ με την έννοια μιας απλής 
υψηλής υπαλληλίας της ΕΕ. 

Τα μόνα οφέλη για την ελληνική 
αστική τάξη ήταν πολιτικά και ιδεολο¬ 
γικά, δηλαδή κυρίως απέναντι στο εργα¬ 
τικό κίνημα και τις λαϊκές μάζες, μιας και 
μπορούσε να ορθώνει απέναντι τους το 
τείχος και τους μονόδρομους των Βρυξε- 
λών. Αναμφίβολα ο μύθος της «πολιτισμέ¬ 
νης» Ευρώπης βοήθησε στην αποδυνά- 
μωση του εργατικού κινήματος και στην 
ισχυροποίηση της αίγλης της αστικής 
πολιτικής, των θεσμών κλπ. Επίσης, χω¬ 
ρίς την είσοδο στην ΕΟΚ/ΕΕ ίσως η ελ¬ 
ληνική μπουρζουαζία να είχε αναγκαστεί 
σε πιο επώδυνους ή συνοπτικούς συμβι¬ 
βασμούς με τις γειτονικές αστικές τάξεις 
(την τούρκικη κ.α.). Όλα αυτά, όμως, τα 
οφέλη έχουν πλέον εξαντληθεί ή και με¬ 
ταστραφεί στο αντίθετό τους, ιδιαίτε¬ 
ρα λόγω της σημερινής τρομακτικής κρί¬ 
σης της ΕΕ, που για να ξεπεραστεί απαι¬ 
τεί τουλάχιστον μια «επαναποικιοποί- 
ηση» των πιο αδύναμων κρίκων, όπως η 
Ελλάδα. 

Στο ερώτημα τι θα γινόταν αν ο ελλη¬ 
νικός καπιταλισμός δεν έμπαινε στην ΕΕ, 
δεν μπορεί να δοθεί απάντηση - και δεν 
έχει και σημασία. Το αποτέλεσμα μετρά¬ 
ει: η είσοδος στην ΕΟΚ/ΕΕ, η βασικότερη 
στρατηγική της ελληνικής αστικής τάξης, 
οι κοινωνικές και πολιτικές δυνάμεις που 
μέχρι σήμερα την διαχειρίστηκαν, οδήγη¬ 
σαν τον ελληνικό καπιταλισμό στην χρε¬ 
οκοπία και στην κατάρρευση. Και μ’ αυτή 
την έννοια, η έξοδος από την ΕΕ, η ανα¬ 
τροπή του καπιταλιστικού συστήματος 
είναι η μόνη πλέον επιλογή για την ερ¬ 
γατική τάξη και τις πληβειακές μάζες 
της χώρας μας. 

■ Ηρακλής Χριστοφορίδης 

ΕΡΓΑΖΟΜΕΝΟΙ 


Ιανουάριος 2012 


01 ΑΠΕΡΓΙΕΣ ΣΤΑ ΜΜΕ - ΑΓΟΝΑΣ ΓΙΑ ΤΗΝ ΕΠΙΒΙΟΣΗ 



Τ α τελευταία δύο χρόνια ο 
χώρος των Μέσων Μαζι¬ 
κής Ενημέρωσης (ΜΜΕ) 
πλήττεται σφοδρά από την 
κρίση. Οι κύριοι λόγοι που 
συμβαίνει αυτό είναι αφενός τα μειωμένα 
έσοδα από τις διαφημίσεις και αφετέρου 
η μη δανειοδότησή τους από τις τράπε¬ 
ζες, που έχει δημιουργήσει σοβαρό πρό¬ 
βλημα ρευστότητας. Σοβαρά προβλήμα¬ 
τα αντιμετωπίζουν και τα κρατικά και δη¬ 
μοτικά ΜΜΕ λόγω των περικοπών στις 
δημόσιες δαπάνες. Λουκέτα σε εφημερί¬ 
δες και ραδιοφωνικούς σταθμούς, καθυ¬ 
στέρηση πληρωμών, απολύσεις, μειώσεις 
μισθών, ατομικές συμβάσεις, καταστρα- 
τήγηση κάθε εργασιακού δικαιώματος εί¬ 
ναι πλέον η καθημερινότητα για τους ερ¬ 
γαζόμενους σ’ αυτό το χώρο. Καθημερι¬ 
νότητα όμως έχουν γίνει και οι αγώνες, 
αφού σε πολλές περιπτώσεις οι εργαζό¬ 
μενοι απαντούν στην επιθετικότητα της 
εργοδοσίας με απεργίες, επίσχεση εργα¬ 
σίας ακόμα και καταλήψεις εργασιακών 
χώρων και τηλεοπτικών συχνοτήτων 
(κανάλι Αΐίετ). 

Οι εργαζόμενοι στην ΕΡΤ πραγμα¬ 


τοποιούν σχεδόν καθημερινά τετράωρες 
στάσεις εργασίας από τις 22 Δεκέμβρη, 
αντιδρώντας στην εργασιακή εφεδρεία- 
απολύσεις, στις μειώσεις μισθών και στην 
αναδιάρθρωση της κρατικής τηλεόρασης 
(κλείσιμο ΕΤ1 κλπ.). Από το Σάββατο 7 
Γενάρη θα προχωρήσουν σε επαναλαμ¬ 
βανόμενες 24ωρες απεργίες. 

Στην εφημερίδα «Ελευθεροτυπία» οι 
εργαζόμενοι, αφού είχαν προχωρήσει σε 
αρκετές 24ωρες απεργίες τον τελευταίο 
χρόνο (λόγω απολύσεων και καθυστέ¬ 
ρησης πληρωμών), αποφάσισαν να κλι¬ 
μακώσουν τις κινητοποιήσεις τους λόγω 
της έντονης φημολογίας ότι η εφημερί¬ 
δα θα πτωχεύσει (πράγμα το οποίο επιβε¬ 
βαιώθηκε αφού τελικά η εργοδοσία κατέ¬ 
θεσε αίτηση για υπαγωγή στο άρθρο 99 
περί ελεγχόμενης πτώχευσης). Από τις 22 
Δεκέμβρη έχουν κατέβει σε απεργία διάρ¬ 
κειας. 

Στον τηλεοπτικό σταθμό Αΐίετ οι ερ¬ 
γαζόμενοι βρίσκονται τους τελευταίους 
τρεις μήνες σε επίσχεση εργασίας, αφού η 
εργοδοσία τούς οφείλει δεδουλευμένα 6 
έως 11 μηνών, ενώ παράλληλα διαπραγ¬ 
ματεύεται την πώληση του καναλιού και 


απειλεί με πτώχευση! Εκτός από την επί¬ 
σχεση εργασίας, τον τελευταίο ενάμι¬ 
σι μήνα οι εργαζόμενοι του Αΐίετ έχουν 
προχωρήσει σε κατάληψη του τηλεοπτι¬ 
κού σταθμού και της συχνότητας. Αυτή 
η επιθετική κίνηση των εργαζομένων 
έχει στριμώξει για τα καλά τον εργοδότη 
Κουρή, αφού από τη μία τον έχει στραγ¬ 
γαλίσει οικονομικά και από την άλλη έχει 
δώσει τη δυνατότητα στους εργαζόμε¬ 
νους να προβάλουν σε πανελλαδική εμ¬ 
βέλεια τα δίκαια αιτήματά τους και τα 
«ανδραγαθήματα» της εργοδοσίας. 

Σε επίσχεση εργασίας ή σε διάφο¬ 
ρες μικρότερης κλίμακας κινητοποιήσεις 
βρίσκονται οι εργαζόμενοι και σε δεκά¬ 
δες ακόμα ραδιοφωνικούς-τηλεοπτικούς 
σταθμούς και εφημερίδες σε όλη τη χώρα 
(Απογευματινή, Μακεδονία, Κέρδος 
κ,α.). 

Οι αγώνες αυτοί στα ΜΜΕ, πέρα από 
το ότι αφορούν έναν κλάδο με χιλιάδες 
εργαζόμενους, είναι σημαντικοί γιατί συ¬ 
γκεντρώνουν διάφορα ενδιαφέροντα πο¬ 
σοτικά και ποιοτικά χαρακτηριστικά: α) 
στις περισσότερες περιπτώσεις στις κι¬ 
νητοποιήσεις (απεργίες, επίσχεση εργα¬ 


σίας) συμμετέχει η συντριπτική πλειοψη- 
φία ή και το σύνολο των εργαζομένων, β) 
οι αποφάσεις παίρνονται μέσα από μαζι¬ 
κές διαδικασίες βάσης (συνελεύσεις, επι¬ 
τροπές αγώνα), γ) χρησιμοποιούνται μα¬ 
χητικές μορφές πάλης, δ) υπάρχει συντο¬ 
νισμός και αλληλεγγύη μεταξύ των αγω- 
νιζόμενων εργαζομένων σε διαφορετι¬ 
κές επιχειρήσεις του κλάδου αλλά και 
με αγωνιζόμενους εργαζόμενους εκτός 
των ΜΜΕ (Χαλυβουργία, Λαϊκές Συνε¬ 
λεύσεις γειτονιών). Αναμφίβολα οι αγώ¬ 
νες αυτοί στα ΜΜΕ αποτελούν συνέχεια 
του διετούς κύματος απεργιών και αγώ¬ 
νων που έχει ξεκινήσει από τις αρχές του 
2010 και έχουν αντλήσει από αυτούς τους 
αγώνες διδάγματα και εμπειρίες, ταυτό¬ 
χρονα όμως προσφέρουν και νέα χαρα¬ 
κτηριστικά. 

Η νίκη των εργαζομένων στα ΜΜΕ 
είναι σημαντική για όλους τους εργαζό¬ 
μενους που πλήττονται από τους εργοδό¬ 
τες και τη χούντα κυβέρνησης-τρόικας, 
γιατί θα είναι και νίκη ενάντια σε ισχυρά 
τμήματα της ελληνικής αστικής τάξης και 
της υψηλής της υπαλληλίας. 

Γ.Θ. 


ΕΚΛΟΓΕΣ ΕΚΠΑΙΔΕΥΤΙΚΟΝ ΛΕΥΤΕΡΟΒΑΟΜΙΑΙ 


Γ' ΕΛΜΕ ΔΥΤΙΚΗΣ ΑΘΗΝΑΣ 

ΨΗΦΟΙ - ΕΔΡΕΣ 

ΛΕΥΚΑ 

2 

ΑΚΥΡΑ 

6 

ΑΝΤΕΠΙΘΕΣΗ ΕΚΠ/ΚΩΝ 

19 (6) - 0 (0) 

ΠΑΡΕΜΒΑΣΕΙΣ 

201 - 4 (4) 

ΕΣΑΚ-ΔΕΕ (ΚΚΕ) 

29 - 1 (0) 

ΔΑΚΕ (ΝΔ) 

29 - 1 (1) 

ΠΑΣΚ(ΠΑΣΟΚ) 

0(50)-0(1) 

ΣΥΝΕΡΓΑΖΟΜΕΝΕΣ ΕΚΠ/ΚΕΣ 
ΚΙΝΗΣΕΙΣ (ΣΥΡΙΖΑ) 

58 - 1 (1) 

ΣΥΝΟΛΟ 

354-7 


Α' ΕΛΜΕ ΘΕΣ/ΝΙΚΗΣ 

ΨΗΦΟΙ - ΕΔΡΕΣ 

ΛΕΥΚΑ 

28 (20) 

ΑΚΥΡΑ 

18 (12) 

ΑΝΤΕΠΙΘΕΣΗ ΕΚΠ/ΚΩΝ - 

ΣΥΣΠΕΙΡΩΣΗ ΒΑΣΗΣ 

45 (31) - 0 (0) 

ΑΓΩΝΙΣΤΙΚΗ ΠΡΩΤΟΒΟΥΛΙΑ 


(μόνο ΣΥΡΙΖΑ, το ΚΚΕ(μ-λ) δεν 
κατέβηκε) 

92 (91) - 1 (1) 

ΕΣΑΚ-ΔΕΕ (ΚΚΕ) 

239 (287) - 4 (4) 

ΔΑΚΕ (ΝΔ) 

122 (131)-2 (2) 

ΠΑΣΚ (ΠΑΣΟΚ) 

102 (120)-2 (2) 

ΣΥΝΟΛΟ 

646 (692)- 9 


Σ χεδόν σε όλες τις πρόσφα¬ 
τες εκλογές των καθηγητών 
για την ανάδειξη των Διοικητι¬ 
κών Συμβουλίων των τοπικών 
ΕΛΜΕ, καταγράφεται εκλογική συντριβή 
της ΠΑΣΚ (σε μερικές ΕΛΜΕ δεν κατά- 
φεραν καν να κατεβάσουν ψηφοδέλτια), 
πτώση και οριακή εκλογική επιβίωση της 
ΔΑΚΕ, συνεχιζόμενη από πέρυσι σημα¬ 
ντική άνοδος (τόσο σε απόλυτο αριθμό 
ψήφων όσο και σε ποσοστό) των σχημά¬ 
των της Αριστεράς και κυρίως των σχη¬ 
μάτων της Άκρας και Αντικαπιταλιστικής 
Αριστεράς. Επίσης, αυξάνεται για τρί¬ 
τη συνεχόμενη χρονιά η αποχή, η οποία 
δεν εκφράζει στάση παραίτησης από τα 
κοινά αλλά γενική αποστροφή απέναντι 
στην απαράδεκτη κατάσταση στην οποία 
έχει οδηγήσει τα σωματεία και τους αγώ- 
νες-σε μια τόσο κρίσιμη εποχή για τα δι¬ 
καιώματα και την επιβίωση των εργαζο- 


μένων-η συνδικαλιστική γραφειοκρατία 
των ΠΑΣΚ-ΔΑΚΕ αλλά και της ρεφορ¬ 
μιστικής αριστεράς σε πολλές περιπτώ¬ 
σεις. Τα αποτελέσματα των εκλογών που 
έχουν πραγματοποιηθεί μέχρι τώρα φαί¬ 
νονται στους πίνακες (σε παρένθεση τα 
περσινά αποτελέσματα). 

Αυτή η εκλογική στροφή που έρχε¬ 
ται ως συνέχεια των πολιτικών διεργα¬ 
σιών που εκφράστηκαν στο κίνημα των 
Αγανακτισμένων και στις μεγάλες γενι¬ 
κές απεργίες του Ιουνίου και του Οκτω¬ 
βρίου, φανερώνει ότι και οι εκπαιδευτικοί 
αρχίζουν να συνειδητοποιούν ότι η σφο¬ 
δρή επίθεση που δέχονται και οι ίδιοι ως 
εργαζόμενοι και η δημόσια εκπαίδευση, 
από ΔΝΤ-ΕΕ-συγκυβέρνηση, δεν θα έχει 
τέλος. Καταδικάζουν την πολιτική της 
άγριας επίθεσης στα δικαιώματα και τη 
ζωή των εργαζομένων και αρχίζουν πλέ¬ 
ον έστω και δειλά να αναζητούν κάτι το 


διαφορετικό και ριζοσπαστικό. Μένει να 
αποδειχθεί αν οι δυνάμεις της αντικαπι- 
ταλιστικής αριστεράς θα καταφέρουμε να 
συμβάλλουμε στην οργάνωση ενωτικών, 
μαζικών, ριζοσπαστικών και ανυποχώρη¬ 
των αγώνων για την ανατροπή αυτής της 
κατάστασης. 

Ως Αντεπίθεση των Εκπαιδευτικών, 
θεωρούμε ότι είναι όσο ποτέ άλλοτε επι¬ 
τακτική ανάγκη να καταπιαστούμε συ¬ 
στηματικά εμείς οι ίδιοι με την οργάνω¬ 
ση των αγώνων μας, χωρίς να περιμένου¬ 
με σωτηρία από κανέναν. Είναι πια προ¬ 
φανές σε όλους ότι και ο πιο απλός αγώ¬ 
νας και διεκδίκηση είναι καταδικασμένος 
σε αποτυχία αν δεν γενικευτεί, αν δεν θέ¬ 
σει το κεντρικό πολιτικό ζήτημα: την ανα¬ 
τροπή της κυβέρνησης Παπαδήμ(ι)ου και 
των πολιτικών των διαρκών μνημονίων. 
Με μαζική συμμετοχή στις γενικές συνε¬ 
λεύσεις, με κοινές συνελεύσεις και δρά¬ 


σεις με γονείς, μαθητές, εργαζόμενους, με 
επιτροπές αγώνα σε κάθε σχολείο, σύλ¬ 
λογο, περιοχή και συντονιστικά σε επί¬ 
πεδο πόλης και πανελλαδικά, να οργα¬ 
νώσουμε έναν μαζικό και ανυποχώρητο 
αγώνα διάρκειας, με στόχους: 

1) Δυναμικές κινητοποιήσεις, ακόμα και 
καταλήψεις, σε δήμους, περιφέρειες, δι¬ 
ευθύνσεις κλπ, απαιτώντας να μη γίνουν 
συγχωνεύσεις/καταργήσεις σχολείων και 
να καλύψει το κράτος τις στοιχειώδεις 
υποχρεώσεις του προς τα σχολεία. Κα¬ 
νένας εκπαιδευτικός ή γονέας να μη βά¬ 
λει λεφτά από την τσέπη του για να λει¬ 
τουργήσουν τα σχολεία. Να μην εφαρμο¬ 
στεί η εργασιακή εφεδρεία και το νέο Μι- 
σθολόγιο-Φτωχολόγιο. Μαζική συμμετο¬ 
χή και δράση με τις Λαϊκές Συνελεύσεις 
ενάντια στα χαράτσια και κάθε εφαρμογή 
της βάρβαρης πολιτικής των μνημονίων. 

2) Γενική Πολιτική Απεργία Διάρκειας για 
να ακυρωθούν τα βάρβαρα μέτρα, να δι¬ 
αγράφει το χρέος, να φύγει η συγκυβέρ¬ 
νηση και η χούντα του μνημονίου και της 
τρόικας. 

3) Συντακτική Συνέλευση για να αποφα¬ 
σίσει ο λαός για μια άλλη οργάνωση και 
λειτουργία της οικονομίας, της κοινωνί¬ 
ας και της πολιτικής, που θα στηρίζεται 
σε λαϊκές συνελεύσεις και όργανα εργα¬ 
τικού ελέγχου σε κάθε επιχείρηση, γειτο¬ 
νιά, περιοχή, με όλα τα όργανα εκλεγμέ¬ 
να και ανακλητά, επιβάλλοντας τον ερ¬ 
γατικό έλεγχο στην οικονομία. 

ΑΝΤΕΠΙΘΕΣΗ ΤΩΝ 
ΕΚΠΑΙΔΕΥΤΙΚΩΝ 

ΥΟΡΑΡΟΝΕ 

Επιτυχημένη κινητοποίηση ενάντα στο 5ωρο 


Α πό την Πέμπτη 3/11, 
οι προϊστάμενοι στα 
τηλεφωνικά κέντρα 
της ΥοάιιΓοηε είχαν 
αρχίσει να καλούν 
τους εργαζόμενους σε ατομικές συ¬ 
ναντήσεις, πιέζοντάς τους να απο¬ 
δεχτούν τη μετατροπή των συμβά- 
σεών τους από 8ωρες σε 5ωρες με 
αντίστοιχη μείωση μισθού, δήθεν 
για να «εξασφαλίσουν» για 18 μήνες 
την εργασία τους, διαφορετικά η δι¬ 
οίκηση δεν μπορούσε «να δεσμευτεί 
για τη διασφάλιση των θέσεων ερ¬ 
γασίας», δηλαδή απειλώντας τους 
εμμέσως με απόλυση. Οι εργαζό¬ 
μενοι όμως αρνήθηκαν να δεχτούν 
το τελεσίγραφο. Ενημέρωσαν άμε¬ 
σα τα μέλη του ΔΣ του επιχειρησι¬ 
ακού Σωματείου και αποφάσισαν να 
αγωνιστούν. Το επόμενο πρωί (Πα¬ 
ρασκευή 4/11) πραγματοποιήθηκε 
μέσα σε αγωνιστικό κλίμα συνέλευ¬ 
ση στις εγκαταστάσεις του Φοίνικα 
(Θεσσαλονίκη), με καθολική συμμε¬ 
τοχή και συσπείρωση των εργαζομέ¬ 
νων, οργανωμένη από το Σωματείο 
αλλά και με την παρουσία και στή¬ 
ριξη συνδικαλιστών από άλλα πρω¬ 
τοβάθμια σωματεία. Η συνέλευση 
απέρριψε κάθε αλλαγή στις συμβά¬ 
σεις, αποφάσισε 3μερες κινητοποιή¬ 
σεις (από Παρασκευή έως Κυριακή), 
οι οποίες παρέλυσαν το τηλεφωνι¬ 
κό κέντρο και όλες τις εργασίες στο 
κτήριο, ενώ εξέλεξε επιτροπή αγώ¬ 
να για την οργάνωση της κινητοποί¬ 
ησης. Αντίστοιχα μεγάλη επιτυχία 
σημείωσε και η μονοήμερη κινητο¬ 
ποίηση στα κτίρια της Λυκόβρυσης 
(Αθήνα), όπου με απόφαση της συ¬ 
νέλευσης των εργαζομένων πάγωσε 
σημαντικό μέρος των εργασιών στο 
κτήριο. Τη Δευτέρα 7/11 πραγματο¬ 
ποιήθηκαν τοπικές συνελεύσεις των 
εργαζομένων και στα τρία κτήρια με 


τηλεφωνικά κέντρα (Φοίνικας, Λυ- 
κόβρυση, Πειραιώς) και το απόγευ¬ 
μα της Τρίτης 8/11 η Γενική Συνέ¬ 
λευση του Σωματείου, η οποία απαί¬ 
τησε να αποσυρθούν όλα τα σχέ¬ 
δια περί μετατροπής των συμβάσε¬ 
ων και παράλληλα πήρε απόφαση 
για ανοιχτή ημερομήνια πανελλα¬ 
δικής απεργιακής κινητοποίησης σε 
περίπτωση που τα κρούσματα συνε¬ 
χίζονταν. 

Η εργοδοσία προσπάθησε με δι¬ 
άφορους τρόπους να εμποδίσει τις 
συνελεύσεις και τις κινητοποιήσεις. 
Στελέχη της εισέβαλλαν στη συνέ¬ 
λευση του Φοίνικα απειλώντας τους 
εργαζόμενους ότι είναι παράνομοι, 
κατηγορούσε το Σωματείο ότι «λέει 
ψέματα και υπερβολές», για εκφο¬ 
βισμό θυροκόλλησε στα κτίρια επι¬ 
στολή προς το Σωματείο με απειλη¬ 
τικό χαρακτήρα κλπ. Όμως μπροστά 
στη συλλογικότητα και μαζικότη- 
τα των κινητοποιήσεων υποχρεώθη¬ 
κε σε αναδίπλωση, γεγονός που δεί¬ 
χνει με τον πιο γλαφυρό τρόπο πως 
η ενότητα και μαχητικότητα των ερ¬ 
γαζομένων είναι η μόνη σωτηρία. Η 
υπαναχώρηση βέβαια αυτή πρέπει 
να θεωρείται προσωρινή, καθώς επι- 
σήμως δεν έχει αποσύρει τα σχέδια 
της και μπορεί να τα επαναφέρει ανά 
πάσα χρονική στιγμή. 

Μέσα σ’ αυτό το κλίμα πραγμα¬ 
τοποιήθηκαν το τριήμερο 6-9/12 οι 
εκλογές του επιχειρησιακού Σωμα¬ 
τείου για την ανάδειξη νέου ΔΣ κα¬ 
θώς και αντιπροσώπων σε Εργατι¬ 
κό Κέντρο Αθήνας και Ομοσπον¬ 
δία Ιδιωτικών Υπαλλήλων. Η συμ¬ 
μετοχή ήταν λίγο μικρότερη από πέ¬ 
ρυσι (182 ψηφίσαντες έναντι 189 το 
2010) και δυσανάλογη με το σύνο¬ 
λο των εγγεγραμμένων μελών. Αυτή 
η αντίφαση, μάλιστα μετά από την 
επιτυχία που είχε προηγηθεί, δεί¬ 


χνει τη λογική της ανάθεσης από 
τη μεριά των εργαζομένων αλλά και 
πόσο ευμετάβλητη και ασταθής εί¬ 
ναι η συνείδηση τους, που ταλα¬ 
ντεύεται ανάμεσα σε αγωνιστικά ξε¬ 
σπάσματα και περιόδους αδράνει¬ 
ας. Θετικό όμως ήταν πως τα απο¬ 
τελέσματα ενίσχυσαν το πιο αγωνι¬ 
στικό κομμάτι του ΔΣ, δικαιώνοντας 
και μ’ αυτό τον τρόπο τις κινητοποι¬ 
ήσεις που είχαν προηγηθεί και δίνο¬ 
ντας ίσως ένα δείγμα μιας σταδια¬ 
κής ριζοσπαστικοποίησης των εργα¬ 
ζομένων. 

Τέλος, αξίζει να ση μειωθεί η άθλια 
στάση για ακόμα μια φορά των δυ¬ 
νάμεων του ΠΑΜΕ / ΚΚΕ. Υπονο¬ 
μεύουν με κάθε τρόπο το επιχειρη¬ 
σιακό σωματείο, προβάλλοντας το 
«δικό τους», «κλαδικό» Συνδικάτο 
Τηλεπικοινωνιών-Πληροφορικής. 
Έτσι, τις μέρες της κινητοποίησης 
στη Θεσσαλονίκη, έλεγαν στους ερ¬ 
γαζόμενους ότι η κινητοποίηση εί¬ 
ναι «ξεκρέμαστη», επειδή δεν τηρή¬ 
θηκαν οι νομότυπες διαδικασίες και 
γι’ αυτό έπρεπε τάχα ν’ αναζητήσουν 
κάλυψη και «προστασία» στο «ταξι¬ 
κό» ΣΕΤΗΠ. Τις δε μέρες των εκλο¬ 
γών, προσπάθησαν να σαμποτάρουν 
τις διαδικασίες, βάζοντας (ποιος ξέ¬ 
ρει με ποιες «δημοκρατικές» διαδι¬ 
κασίες) με προφανή σκοπιμότητα 
τις εκλογές του ΣΕΤΗΠ Θεσσαλο¬ 
νίκης τις ίδιες μέρες, εξαπολύοντας 
ανακοινώσεις με ύβρεις και συκο¬ 
φαντίες εναντίον του επιχειρησια¬ 
κού σωματείου. Αυτές οι «ηγεσίες» 
δείχνουν έτσι τον πραγματικό τους 
στόχο, που δεν είναι να οργανώσουν 
τους εργαζόμενους και τους αγώνες, 
αλλά μόνο να καταστρέψουν ό,τι 
δεν ελέγχουν πολιτικά. 

■ Ασλανίδη Άννα 
μέλος ΔΣ Σωματείου Υοάα/οηε 


ΙΣΟΒΙΑ ΓΙΑ ΤΟΝ ΜΟΥΜΙΑ 



καστήριο της Φι- 
λαντέλφια τον πε¬ 
ρασμένο Οκτώβρη 
επέβαλε εκ νέου τη θανατική ποινή στον πρώην αγωνιστή 
των Μαύρων Πανθήρων, αλλά η απόφαση δεν εφαρμόστη¬ 
κε και μετατράπηκε σε ισόβια κάθειρξη λόγω του μεγάλου 
κινήματος αλληλεγγύης στον Αμπού Τζαμάλ, καθώς και 
στην προβολή που έχει λάβει εδώ και 3 δεκαετίες τόσο το 
γεγονός καθεαυτό όσο και το ζήτημα της θανατικής ποινής. 
Η υπόθεση Αμπού Τζαμάλ είναι ξεκάθαρα πολιτική δίωξη 
λόγω της δράσης του, τόσο ενάντια στις ταξικές ανισότητες 
της αμερικάνικης κοινωνίας, όσο και κατά της αστυνομικής 
αυθαιρεσίας και ρατσιστικής συμπεριφοράς. 

Ο Αμπού Τζαμάλ από την ηλικία των 15 άρχισε να δρα¬ 
στηριοποιείται στο Κόμμα των Μαύρων Πανθήρων, έχο¬ 
ντας καθήκοντα «Αρχηγού Πληροφοριών» (όπως αυτοαπο- 


Μετά από ει- 
σαγγελική απόφα¬ 
ση, ο πρώην δη¬ 
μοσιογράφος και 
ακτιβιστής Μούμια 
Αμπού Τζαμάλ δεν 
θα εκτελεστεί, αλλά 
θα περάσει το υπό¬ 
λοιπο της ζωής του 
στη φυλακή, για δο¬ 
λοφονία αστυνομι¬ 
κού το 1981. 

Το Ανώτατο Δι¬ 


καλούνταν), συντάσσοντας προκηρύξεις, δελτία και κείμενα 
για το κόμμα, μέχρι και την αποχώρησή του τον Οκτώβρη 
του 1970. Η καταδίκη του Αμπού Τζαμάλ, καθώς και η εκδι¬ 
κητική και ρατσιστική του μεταχείριση αποτελούν συνειδη¬ 
τές κρατικές πολιτικές των ΗΠΑ. Τη δεκαετία του 1970, οι 
μακροχρόνιες φυλακίσεις και η φυσική εξόντωση μελών των 
Μαύρων Πανθήρων αποτέλεσαν επίσημη γραμμή των τότε 
κυβερνήσεων, με το διαβόητο πρόγραμμα Οοίπίείρτο. 

Με δικαστικές σκευωρίες, ωμή καταστολή, διάβρωση 
της οργάνωσης από μέσα και δολοφονίες το κράτος των 
ΗΠΑ απάντησε στη δράση των Μαύρων Πανθήρων και κα- 
τάφερε να τους τσακίσει. Το κίνημα αυτό, αναλύοντας τη 
φυλετική διάκριση με μαρξιστικά κριτήρια, άρχισε να αμφι¬ 
σβητεί το σύνολο της αμερικάνικης κοινωνίας και σταδια¬ 
κά έγινε το σημαντικότερο κίνημα αμφισβήτησης στην ιστο¬ 
ρία των ΗΠΑ, με πανεθνική εξάπλωση και δεκάδες χιλιά¬ 
δες μέλη. Οι Μαύροι Πάνθηρες άρχισαν να εξελίσσονται 
από ομάδες αυτοάμυνας στα γκέτο σε κανονικό στρατιωτι¬ 
κό σώμα, που έδινε πολυήμερες μάχες στο κέντρο των μεγα- 
λουπόλεων, με δεκάδες νεκρούς και χιλιάδες τραυματίες σε 
πολλές περιπτώσεις. Παρά τις απάνθρωπες και εξοντωτικές 
συνθήκες, ο αγωνιστής Μούμια Αμπού Τζαμάλ δεν έχει λυ¬ 
γίσει και συνεχίζει ακόμη να πολεμάει μέσα από συχνή αρ- 
θρογραφία σε διάφορα αριστερά έντυπα και παρεμβάσεις σε 
ραδιοφωνικές εκπομπές. 

Καθήκον των εργαζομένων και της νεολαίας είναι να πα¬ 
λέψουν ενάντια στη γκετοποίηση και τη ρατσιστική συμπε¬ 
ριφορά του κράτους, που είναι άρρηκτα συνδεδεμένες με 
την ταξική εκμετάλλευση, και μέσα από τους αγώνες τους 
να επιβάλουν την απελευθέρωση του Μούμια Αμπού Τζα¬ 
μάλ και των υπόλοιπων πολιτικών κρατουμένων καθώς και 
την κατάργηση της θανατικής ποινής. 

Βασίλης Ζ. 




ΜΠΡΑΒΟΙ, ΑΠΟΛΥΣΕΙΣ, 
ΤΡΟΜΟΚΡΑΤΙΑ, ΑΥΤΗ ΕΙΝΑΙ 
ΣΤΑ ΟΟΟϋΥ’δ Η ΕΡΓΟΔΟΣΙΑ 


Η εργοδοσία στα Οοοάγ’8 Λ. Πύργου συνεχίζει 
εδώ και 3 μήνες να έχει απλήρωτους τους εργαζό¬ 
μενους, να τους εκβιάζει με απόλυση, να προσπα¬ 
θεί να τους στρέψει εναντίον των δύο απολυμέ¬ 
νων συναδέλφων τους και των αλληλέγγυων που 
αγωνίζονται για την επαναπρόσληψή τους. Προ¬ 
σπαθεί να τους αναγκάσει να υπογράψουν ένα 
κατάπτυστο έγγραφο, στο οποίο να δηλώνουν 
ότι «δεν έχουν σχέση με τον αγώνα που διεξάγε¬ 
ται» - ουσιαστικά να απαρνηθούν τους απολυμέ¬ 
νους συναδέλφους τους, με τους οποίους δούλευ¬ 
αν 10 χρόνια μαζί, και που τώρα μάχονται για το 
δικαίωμα τους στην εργασία, δηλαδή για την επι¬ 
βίωσή τους. 

Η εργοδοσία συνεχίζει τους τραμπουκισμούς 
και την τρομοκρατία τόσο ενάντια στους εργα¬ 
ζόμενους (έχει γεμίσει όλο το κατάστημα με κά¬ 
μερες) όσο και ενάντια στα μέλη του Συνδικάτου 
Επισιτισμού-Τουρισμού και στους αλληλέγγυους. 
Στις 15/12 πραγματοποιήθηκε έλεγχος από την 
Επιθεώρηση Εργασίας και από μέλη του ΔΣ του 
Συνδικάτου και του Εργατικού Κέντρου Θ/νίκης. 
Σύσσωμη η εργοδοσία και ο μπράβος του κατα¬ 
στήματος δεν δίστασαν να βρίσουν και να προπη¬ 
λακίσουν τα μέλη του ΔΣ μπροστά στα μάτια της 
Επιθεώρησης και να προσπαθήσουν να παρεμπο¬ 
δίσουν τον έλεγχο. 

Για ακόμη μια φορά καταγγέλλουμε αυτές τις 
χουντικές μεθόδους και τους ενημερώνουμε ότι 

Η ΕΡΓΟΔΟΤΙΚΗ ΤΡΟΜΟΚΡΑΤΙΑ 
ΔΕΝ ΜΑΣ ΣΤΑΜΑΤΑ! 

Ηΐίρ://§οοάγ8Γ£8Ϊ8ίαηο£.1)1ο§8ροί.οοΓη 


Ο ΑΓΩΝΑΣ ΣΤΑ ΦΡΟΝΤΙΣΤΗΡΙΑ 
«ΜΠΑΧΑΡΑΚΗ» 

Μπαίνει πλέον στον 4° μήνα ο αγώνας στα 
φροντιστήρια Μπαχαράκη για την επιστροφή του 
καθηγητή Γ. Παπαγιάννη στην εργασία του. Η 
απόλυσή του είναι με κάθε έννοια παράνομη και 
καταχρηστική. 

Η εργοδοσία προσπαθεί με κάθε τρόπο να συ¬ 
κοφαντήσει τον αγώνα του συνάδελφου και του 
Σωματείου Μισθωτών Εκπαιδευτικών Θ/νίκης. 
Τσιράκια του εργοδότη προσπάθησαν να απομα¬ 
κρύνουν βίαια τα μέλη του Σωματείου και αλλη¬ 
λέγγυους, που συμμετείχαν στις παραστάσεις δι¬ 
αμαρτυρίας κατά τη διάρκεια της ενημέρωσης γο¬ 
νέων σε παραρτήματα του φροντιστηρίου. Η δυ¬ 
ναμική, αποφασιστική και επίμονη στάση των με¬ 
λών του Σωματείου και των αλληλέγγυων στις 
παραστάσεις διαμαρτυρίας, η άρνηση της πλει- 
οψηφίας των εκπαιδευτικών του φροντιστηρί¬ 
ου , των μαθητών αλλά και των γονιών τους να 
στραφούν ενάντια στον αγώνα αυτό, έχει φέρει 
σε πολύ δύσκολη θέση την εργοδοσία. Μοναδι¬ 
κός λόγος που δεν έχει επαναπροσληφθεί ακόμα 
ο συνάδελφος μας στην εργασία του είναι -όπως 
προφορικά ομολόγησε ο νομικός εκπρόσωπος 
της εργοδοσίας- ότι αυτό θα θεωρηθεί μια νίκη 
των καθηγητών και τότε ο όμιλος δεν θα μπορεί 
του χρόνου να προχωρήσει στια σχέδια του για 
απολύσεις αρκετών! 

Είναι επιτακτική ανάγκη οι εργαζόμενοι, άνερ¬ 
γοι και νέοι της Θεσσαλονίκης να στηρίξουν 
έμπρακτα αυτούς τους αγώνες, για να αποτελέ- 
σουν ένα παράδειγμα ότι με επιμονή και υπομονή 
οι εργαζόμενοι μπορούμε να φτάσουμε μέχρι τέ¬ 
λους, μέχρι τη νίκη. 

Ν.Κ. 

Συρία 

Απεργία «Αξιοπρέπειας» - 
στους 5.000 οι νεκροί 



Τ ις 5.000 έχουν φτά¬ 
σει μέσα στο Δεκέμ¬ 
βριο οι δολοφονη¬ 
μένοι από το καθε¬ 
στώς Άσαντ στη Συ¬ 
ρία, σύμφωνα με τα επίσημα στοι¬ 
χεία του ΟΗΕ. Η εξέγερση, που με¬ 
τρά ήδη εννιά μήνες, δεν φαίνεται 
παρόλα αυτά να κάμπτεται, αντί¬ 
θετα περνά σε νέες, πιο δυναμικές 
μορφές πάλης. 

Έτσι, στις 11 Δεκεμβρίου πραγ¬ 
ματοποιήθηκε η πρώτη γενική απερ¬ 
γία, που κατάφερε να συντονίσει για 
πρώτη φορά τις δυνάμεις των εξε- 
γερμένων σε όλη τη χώρα. Η απερ¬ 
γία, που καλέστηκε διαδικτυακά 
από μέλη των αποκαλούμενων «το¬ 
πικών επιτροπών συντονισμού», 
ήταν επιτυχής, καθώς κατάφερε να 
παγώσει τόσο την αγορά, με το κλεί¬ 
σιμο των εμπορικών καταστημάτων, 
όσο και το δημόσιο τομέα, με το 
κλείσιμο σχολείων, την ακινητοποί- 
ηση των μέσων μαζικής μεταφοράς 
κ.α. Οι κινητοποιήσεις περιλάμβα¬ 
ναν μεταξύ άλλων καταλήψεις χώ¬ 
ρων εργασίας και διακοπή μαθημά¬ 
των σε σχολεία και πανεπιστήμια. 

Το σύνθημα της απεργίας ήταν 
«απεργήστε για την αξιοπρέπειά 
σας». Η διάθεση των εξεγερμένων 
για συνέχιση των κινητοποιήσε¬ 
ων είναι εμφανής, καθώς, παρά την 
τεραστίων διαστάσεων αιματοχυ¬ 
σία που πραγματοποιείται σε βάρος 
τους, αποφασίζουν δυναμική κλιμά¬ 
κωση με νέες μορφές πάλης, που θα 
καταφέρουν τελικά να ανατρέψουν 
το τυραννικό καθεστώς της οικογέ¬ 
νειας Άσαντ, που για σχεδόν 50 χρό¬ 
νια απομυζά τους σύριους εργαζόμε¬ 
νους προς όφελος μιας μικρής ελίτ. 

Ωστόσο, η πολυδιάσπαση στο 
εσωτερικό των εξεγερμένων, η έλ¬ 
λειψη ξεκάθαρων αιτημάτων, πέρα 
από την αποχώρηση του Άσαντ, και 
οι αποσπασματικές μέχρι τώρα προ- 
σπάθειές τους για κλιμάκωση κά¬ 
νουν πιο δύσκολη την επιτυχία της 
εξέγερσης προς το συμφέρον των 
εργαζομένων και των λαϊκών μαζών, 
αφού μπορεί εύκολα να χειραγωγη¬ 
θεί. Παρόλα αυτά, η αποφασιστικό¬ 
τητα και ο ηρωισμός που έχουν δεί¬ 
ξει όλο αυτό το διάστημα προμηνύ- 
ουν ότι δεν θα ικανοποιηθούν μόνο 
με την αποχώρηση του Άσαντ, αλλά 
θα διεκδικήσουν πολιτικές και συν¬ 
δικαλιστικές ελευθερίες, όπως και 
στην Αίγυπτο, την Τυνησία και τη 
Άιβύη. 

Στο αντίπαλο στρατόπεδο, ο 
Άσαντ, γεμάτος αλαζονεία και φόβο, 
υποστηρίζει δημόσια ότι η χώρα του 
δεν είναι μια δημοκρατική χώρα, κα¬ 
θώς δεν είναι ακόμη έτοιμη για δη¬ 
μοκρατική διακυβέρνηση. Ωστόσο, 
από την πρώτη στιγμή της εξέγερ¬ 
σης, προσπάθησε να την κατευνά¬ 
σει παραχωρώντας κάποιες μεταρ¬ 
ρυθμίσεις. Έτσι, τον Απρίλιο ήρε την 
κατάσταση έκτακτης ανάγκης στην 
οποία βρισκόταν η χώρα για 48 χρό¬ 


νια(!), ενώ απελευθέρωσε κάποιους 
πολιτικούς κρατούμενους. Ωστόσο, 
την ίδια στιγμή, κι ενώ οι διαδηλώ¬ 
σεις αυξάνονταν, ο στρατός κατέ- 
στειλε βίαια την εξέγερση σε πολλές 
πόλεις, με αποτέλεσμα μέχρι σήμερα 
να μετράμε 5.000 νεκρούς. 

Η σημασία της εξέγερσης και 
οι διεθνείς αντιδράσεις 

Η τεράστια σημασία της εξέγερ¬ 
σης του συριακού λαού φαίνεται από 
το γεγονός ότι με αφορμή αυτήν 
έχουν εκφραστεί σε μικρογραφία 
όλες οι αντιθέσεις τόσο των ιμπερι¬ 
αλιστών, όσο και των γειτόνων της 
Συρίας. ΗΠΑ και ΕΕ, ήδη από τον 
Αύγουστο, έχουν ζητήσει την παραί¬ 
τηση του Άσαντ. Φυσικά δεν είναι 
ευχαριστημένοι με την όπως φαίνε¬ 
ται νικηφόρα έκβαση της εξέγερσης, 
ωστόσο στόχος τους είναι να ελέγ¬ 
ξουν το νέο καθεστώς που θα δημι- 
ουργηθεί, χωρίς να έχουν όμως τη 
δύναμη, κυρίως οικονομική, για μια 
νέα ένοπλη επέμβαση, όπως στη Άι¬ 
βύη. Έτσι, προσπαθούν μέσω του 
Συμβουλίου Ασφαλείας του ΟΗΕ 
να περάσουν κυρώσεις ενάντια στη 
Συρία. Οι προσπάθειές τους ήρθαν 
αντιμέτωπες με το βέτο Ρωσίας και 
Κίνας. Η Ρωσία αρκέστηκε σε μια 
καταγγελία της βίας που προέρχε¬ 
ται από όλες τις πλευρές, ενώ η Κίνα 
καλεί τη διεθνή κοινότητα να «σε¬ 
βαστεί την κυριαρχία της Συρίας», 
ενώ προειδοποιεί το συριακό καθε¬ 
στώς να βρει λύση, καθώς όσο η εξέ¬ 
γερση συνεχίζεται, αυξάνονται οι πι¬ 
θανότητες διάδοσής της. 

Στο μεταξύ, η κοροϊδία σε βά¬ 
ρος των λαϊκών μαζών και των ερ¬ 
γαζομένων συνεχίζεται, καθώς ενώ 
η Ευρώπη κάνει λόγο για εγκλήματα 
κατά της ανθρωπότητας στη Συρία, 
την ίδια στιγμή, ευρωπαϊκές επιχει¬ 
ρήσεις έχουν παραχωρήσει στο κα¬ 
θεστώς εκείνα τα τεχνολογικά ερ¬ 
γαλεία που επιτρέπουν την παρακο¬ 
λούθηση των χρηστών του Ίντερνετ 
και των κινητών τηλεφώνων. 

Όσον αφορά το σκηνικό στη 
Μέση Ανατολή, ο Άσαντ προειδο¬ 
ποίησε ότι η Συρία αποτελεί το σει¬ 
σμικό ρήγμα στην περιοχή και ότι 
τυχόν νίκη της εξέγερσης θα προ- 
καλέσει αλυσιδωτές αντιδράσεις. 


Πάντως, η πλειοψηφία των γειτονι¬ 
κών χωρών αποστασιοποιείται από 
το καθεστώς Άσαντ. Η Τουρκία, συ¬ 
νεχίζοντας την προσπάθειά της να 
παίξει ηγετικό ρόλο στις αραβικές 
χώρες μετά την αραβική άνοιξη, δη¬ 
μιουργώντας κι έναν αντίθετο πόλο 
απέναντι στο Ισραήλ, δίνει καταφύ¬ 
γιο στους εξεγερμένους, ενώ έχει 
σταματήσει τις εμπορικές συναλλα¬ 
γές με την άλλοτε σύμμαχό της Συ¬ 
ρία. Αποστάσεις από το καθεστώς 
έχουν κρατήσει και η Ιορδανία και η 
Σαουδική Αραβία, που φοβούνται τη 
μετάδοση της εξέγερσης στις δικές 
τους χώρες και που θέλουν να έχουν 
επιρροή στη Συρία της επόμενης μέ¬ 
ρας. Στον αντίποδα βρίσκεται το 
Ιράν, που επιδιώκει να γίνει ο ηγέτης 
της Μέσης Ανατολής κόντρα στην 
Τουρκία, και που κατά τη διάρκεια 
της εξέγερσης έχει βοηθήσει το κα¬ 
θεστώς Άσαντ και υλικά και διπλω¬ 
ματικά. Το Ιράν δεν θέλει την αλλα¬ 
γή του καθεστώτος στη Συρία, γιατί 
το νέο καθεστώς πιθανότατα θα εί¬ 
ναι ευνοϊκό προς την Τουρκία, ενώ 
η νομιμοποίηση τέτοιων εξεγέρσεων 
δίνει το παράδειγμα και στους Ιρα- 
νούς για αντίστοιχο αγώνα. Από την 
άλλη, ο Αραβικός Σύνδεσμος έχει 
προτείνει ένα ειρηνευτικό σχέδιο, το 
οποίο προβλέπει εκλογές, αποχώρη¬ 
ση του στρατού, απελευθέρωση των 
πολιτικών κρατουμένων και σχημα¬ 
τισμό κυβέρνησης εθνικής ενότη¬ 
τας. Για να διασφαλίσει την τήρηση 
του σχεδίου, πρότεινε την αποστολή 
παρατηρητών του Συνδέσμου στη 
Συρία. Δεν ήταν παρά μόνο μετά τη 
γενική απεργία που ο Άσαντ δέχτη¬ 
κε τους παρατηρητές του Αραβικού 
Συνδέσμου. Ωστόσο, την ίδια μέρα, 
οι δυνάμεις καταστολής δολοφόνη¬ 
σαν πάνω από 100 «λιποτάκτες» του 
στρατού που πήγαν με το μέρος των 
εξεγερμένων. 

Οι εξεγερμένοι στη Συρία έχουν 
τις δυνάμεις να συνεχίσουν τον ηρω¬ 
ικό τους αγώνα μέχρι τη νίκη. Το πα¬ 
γκόσμιο εργατικό κίνημα οφείλει να 
σταθεί στο πλευρό τους, να παρα¬ 
δειγματιστεί από την αποφασιστικό- 
τητά τους αλλά και να τους βοηθή¬ 
σει να δώσουν και τη σωστή κατεύ¬ 
θυνση στον αγώνα τους για την επό¬ 
μενη μέρα. 

Μ.Χ. 



στον κόσμο... 


ΗΠΑ 

Πάνω από 1500 αγωνιστές του κινήματος 
«Καταλάβετε τη \¥ει11 δΐτεεί» ανακατέλαβαν την 
πλατεία Ζουκόζι, πάνω στην αλλαγή του χρόνου. 
Απομακρύνοντας τα κιγκλιδώματα μπήκαν στην 
πλατεία, όπου έμειναν για 3-4 ώρες, μέχρι οι δυνάμεις 
καταστολής να επιτεθούν με δακρυγόνα και να 
αναγκάσουν τους διαδηλωτές να αποχωρήσουν 
προς την περιοχή του Σόχο, όπου συνεχίστηκαν οι 
συγκρούσεις μέχρι τις πρώτες πρωινές ώρες. Ο αριθμός 
των συλληφθέντων ξεπερνάει τους 150 σύμφωνα με τις 
εκτιμήσεις των διαδηλωτών, αφού η αστυνομία αρνείται 
να κάνει δηλώσεις. 

ΙΤΑΛΙΑ 

800 εργαζόμενοι στα νυχτερινά τρένα συνεχίζουν 
την κατάληψη σε πύργο του κεντρικού σταθμού στο 
Μιλάνο, για να ακυρωθούν οι απολύσεις που τους 
ανακοινώθηκαν λίγο πριν τις γιορτές. Λόγω της μείωσης 
των επιβατών, οι Ιταλικοί Σιδηρόδρομοι αποφάσισαν 
να περικόψουν τουλάχιστον κατά 30% των αριθμό 
των μεταμεσονύκτιων δρομολογίων και να διακόψουν 
τη σύμβαση με την εταιρία Κΐί 1.3 Τεςπίτα δϊσιιιΊβΙϊβ. 
Έτσι, άφησαν τις ιταλικές πόλεις χωρίς νυχτερινή 
συγκοινωνία και τους εργαζόμενους άνεργους μέσα 
στα Χριστούγεννα, ενώ τους έταξαν εναλλακτική 
απασχόληση μέσα σε δύο χρόνια για να σταματήσουν 
τις κινητοποιήσεις. Οι εργαζόμενοι αποφάσισαν να 
περάσουν τις γιορτές στον κατειλημμένο πύργο 
μέχρι να δικαιωθούν. Παράλληλα, η μεγαλύτερη 
ιταλική εργατική συνομοσπονδία, η 0§ί1, συνεχίζει τις 
διαπραγματεύσεις με την κυβέρνηση. Εκατοντάδες 
εργαζόμενοι συμπαραστέκονται καθημερινά στον 
αγώνα των σιδηροδρομικών. 

ΧΙΛΗ 

Στις αρχές Δεκέμβρη σταμάτησαν οι καταλήψεις 
των μεγαλύτερων πανεπιστημίων, μετά από πολύμηνο 
αγώνα. Στις 22 Δεκέμβρη πάνω από 1.000 φοιτητές 
και μαθητές διαδήλωσαν παρά την απαγόρευση στο 
Σαντιάγκο και η αστυνομία επιτέθηκε με αντλίες νερού 
και δακρυγόνα, συλλαμβάνοντας 12 φοιτητές. Ανάλογη 
διαδήλωση πραγματοποιήθηκε και στο Βαλπαραΐσο. 
Έτσι, ολοκληρώθηκε ένας πρώτος μεγάλος κύκλος 
αγώνων για δημόσια και δωρεάν εκπαίδευση, για ένα 
καλύτερο μέλλον. Το φοιτητικό/μαθητικό κίνημα έχει 
κάνει έναν απολογισμό και διακηρύσσει ότι θα συνεχίσει 
τον αγώνα και το νέο έτος με καταλήψεις, διαδηλώσεις 
και άλλες μορφές πάλης. 

ΚΙΝΑ 

Σε «Κερατέα» μετατράπηκαν δύο πόλεις στην 
ιστορική επαρχία της Καντόνας: στο παραθαλάσσιο 
Βουκάν, οι κάτοικοι εξεγέρθηκαν ενάντια στη βίαιη 
κατάσχεση της γης τους (μαζί με το νεκροταφείο τους) 
από την τοπική κυβέρνηση. Η τελευταία δεν δίστασε 
να την πουλήσει και μάλιστα χωρίς να το γνωρίζουν. Το 
Σεπτέμβρη πραγματοποιήθηκε δυναμική διαδήλωση, 
όπου η αστυνομία χτύπησε με αγριότητα, σκοτώνοντας 
ένα μικρό παιδί, αλλά οι κάτοικοι κατάφεραν να 
εισέλθουν στα τοπικά κομματικά γραφεία και να 
εκδιώξουν την τοπική Γραμματεία του ΚΚ Κίνας. Το 
Νοέμβρη και το Δεκέμβρη ξέσπασαν συγκρούσεις και 
οι κάτοικοι κράτησαν την αστυνομία έξω από την πόλη 
με μπλόκα που είχαν στήσει στις εισόδους. Στα μέσα 
Δεκέμβρη η αστυνομία δολοφόνησε τον εκπρόσωπο 
των κατοίκων Χαε ΙίηΒο. Μην μπορώντας να εισέλθει 
στην πόλη, προχώρησε σε πολιορκία, αποκλείοντας την 
προμήθεια νερού και τροφής, χωρίς όμως μέχρι στιγμής 
να καταφέρει να κάμψει τους αγωνιζόμενους κατοίκους. 

Στη γειτονική πόλη Χαϊμέν, οι κάτοικοι στις 20 
Δεκέμβρη έστησαν μπλόκα γύρω από το μέρος όπου θα 
χτιζόταν και δεύτερο εργοστάσιο λιθάνθρακα, καθώς η 
περιοχή τους είναι ήδη μολυσμένη από τη λειτουργία 
του πρώτου εργοστασίου. Η αστυνομία επιτέθηκε και οι 
συγκρούσεις γενικεύτηκαν με εκατοντάδες τραυματίες 
και 2 νεκρούς. Οι αρχές αναγκάστηκαν να ανακοινώσουν 
την αναστολή του έργου, αλλά οι κάτοικοι δεν 
σταματούν τον αγώνα τους, απαιτώντας την οριστική 
ακύρωσή του. Οι διαδηλώσεις και οι μηχανοκίνητες 
πορείες συνεχίζονται, ενώ οι διαπραγματεύσεις είναι 
ακόμη σε εξέλιξη. 

Αίγυπτος: Εκλογική επικράτηση των ισλαμιστών, ενώ η επανάσταση συνεχίζεται 


Ε ν μέσω μαζικών διαδηλώσε¬ 
ων που κατακλύζουν τη χώρα 
και γέμισαν πάλι την πλατεία 
Ταχρίρ σηματοδοτώντας την 
έναρξη της δεύτερης αιγυπτια¬ 
κής επανάστασης από τα μέσα Νοέμβρη, με 
άγρια καταστολή από το στρατό, συγκρού¬ 
σεις και γενικευμένη νοθεία ολοκληρώθη¬ 
κε η δεύτερη φάση του πρώτου γύρου των 
βουλευτικών εκλογών στην Αίγυπτο. Σαρω- 
τική υπήρξε η νίκη των ισλαμιστών, γεγονός, 
ωστόσο, που κάθε άλλο παρά σηματοδοτεί 
το τέλος των κινητοποιήσεων, της ραγδαίας 
πολιτικοποίησης και ριζοσπαστικοποίησης 
των μαζών και της επανάστασης. Αντίθετα, 
μάλλον αποτελεί την αρχή της αποκάλυψης 
του αντιδραστικού ρόλου των ισλαμιστών 
στα μάτια του αιγυπτιακού λαού και της στε¬ 
νής τους σχέσης με τη στρατιωτική χούντα. 

Μια συντριπτική αλλά αβέβαιη νίκη 

Στις δυο πρώτες φάσεις των βουλευτι¬ 
κών εκλογών (28-29 Νοεμβρίου και 5-6 Δε¬ 
κεμβρίου), τις πρώτες ελεύθερες εκλογές 
στη χώρα μετά από 50 χρόνια, συμμετείχε το 
52% του εκλογικού σώματος (παρά τις αρ¬ 
χικές εκτιμήσεις που διέρρεε η στρατιωτική 
χούντα για 70% και στη συνέχεια 60%), γε¬ 
γονός που εξηγείται τόσο από τις γενικευ- 
μένες κινητοποιήσεις και τις εκκλήσεις με¬ 
γάλου μέρους των εξεγερμένων για απο¬ 
χή από τις εκλογές μέχρι την ανατροπή της 
χούντας του Στρατιωτικού Συμβουλίου και 
την εγκαθίδρυση μιας μεταβατικής κυβέρνη¬ 
σης πολιτικών δυνάμεων ικανής να οδηγή¬ 
σει τη χώρα σε πραγματικά ελεύθερες δημο¬ 
κρατικές εκλογές, όσο και από την εκτετα¬ 
μένη τρομοκρατία και καταστολή που επέ¬ 
βαλλε ο στρατός προκειμένου να αναχαιτί¬ 
σει τις κινητοποιήσεις που απαιτούσαν την 


απομάκρυνση του από την εξουσία που άρ¬ 
παξε, μετά την ανατροπή του Μουμπάρακ, 
δήθεν για να οδηγήσει ομαλά τη χώρα στον 
εκδημοκρατισμό. 

Το κόμμα των Αδελφών Μουσουλμάνων 
Ελευθερία και Δικαιοσύνη συγκέντρωσε τε¬ 
λικά το 40% των ψήφων με δεύτερο (24%) 
το νεοσύστατο ακραίο φονταμενταλιστι- 
κό κόμμα Αλ Νουρ των Σαλαφιστών, ένα 
συντριπτικό δηλαδή 64% που δεν προβλέ- 
πεται να αλλάξει σημαντικά στον επόμενο 
γύρο ο οποίος θα ολοκληρωθεί ως τα τέλη 
Μάρτη. Πρόκειται για ένα αποτέλεσμα που 
δεν πρέπει να προκαλεί έκπληξη αν αναλο- 
γιστεί κανείς τη σιωπή και αποπολιτικοποί¬ 
ηση που είχαν επιβάλλει στο λαό τα καθε¬ 
στώτα Σαντάτ και έπειτα Μουμπάρακ, ότι τα 
προηγούμενα 30 χρόνια η μόνη φωνή που το 
καθεστώς επέτρεπε να ακούγεται ήταν αυτή 
των Ισλαμιστών, οι οποίοι έχουν εξαιρετι¬ 
κά δικτυωμένες οργανώσεις σε όλη τη χώρα 
και ισχυρά οικονομικά μέσα και οι οποίοι, ως 
τώρα, κατάφερναν να παρουσιάζονται σαν 
αντιπολίτευση στο καθεστώς παρά το γεγο¬ 
νός ότι ήταν πλήρως ενταγμένοι και σε αγα¬ 
στή συνεργασία με αυτό. Από την άλλη, το 
κομμάτι εκείνο του κόσμου που μέσα από τη 
συμμετοχή του στην επανάσταση έχει ριζο- 
σπαστικοποιηθεί και δρα συλλογικά σε σω¬ 
ματεία, οργανώσεις, ενώσεις, κλπ, δεν έχει 
ακόμα το βαθμό οργάνωσης και τα μέσα (οι¬ 
κονομικά, πολιτικά, κλπ) ώστε η φωνή του 
να ακουστεί παντού, ίσως ούτε το βαθμό συ¬ 
νοχής που χρειάζεται για να έχει μια ενιαία 
φωνή. Ακόμα κι έτσι, όμως, το 3% που συ¬ 
γκέντρωσε η εκλογική συμμαχία «Η επανά¬ 
σταση συνεχίζεται», ένας συνασπισμός ορ¬ 
γανώσεων, ομάδων και χώρων που συμμε¬ 
τείχαν ή προέκυψαν από τις κινητοποιήσεις, 


δεν είναι αμελητέο, δεδομένων των αδυναμι¬ 
ών που προαναφέρθηκαν. Δεν πρέπει, άλλω¬ 
στε, να ξεχνάμε ότι η επανάσταση είναι ακό¬ 
μα στην αρχή, η πολιτικοποίηση του κόσμου 
μόλις άρχισε και μεγάλα κομμάτια ήδη ριζο- 
σπαστικοποιούνται με γοργούς ρυθμούς που 
θα επιταχυνθούν ακόμα περισσότερο, μό¬ 
λις αποκαλυφθεί πλήρως ο πολιτικός ρόλος 
που παίζουν τα δύο ισλαμικά κόμματα. Ήδη, 
η απροκάλυπτα εχθρική στάση των Ισλαμι- 
στών προς τη δεύτερη επανάσταση, η στήρι¬ 
ξη, ουσιαστικά, που πρόσφεραν στη στρατι¬ 
ωτική χούντα προκειμένου αυτή να διατηρη¬ 
θεί στην εξουσία και να νομιμοποιηθεί μέσω 
των εκλογών -αφού τις διεξήγαγε με τους 
δικούς της όρους και διατηρώντας πλήθος 
εξουσιών-, η στήριξη που φαίνεται να τους 
παρέχουν οι ιμπεριαλιστές εφόσον βέβαια 
εξακολουθήσουν να συναινούν στις επιλο¬ 
γές τους, αλλά και η εφαρμογή της οικονο¬ 
μικής και κοινωνικής πολιτικής που έχουν 
εξαγγείλει και η οποία είναι άκρως αντιδρα¬ 
στική (ένας ακραίος νεοφιλελευθερισμός σε 
ένα ήδη εξαθλιωμένο λαό αγκαλιά με μια φο- 
νταμενταλιστική «ηθική» διακρίσεων προς 
τις γυναίκες και τους μη ισλαμικούς πληθυ¬ 
σμούς), θα τους φέρει σύντομα αντιμέτω¬ 
πους με τον εξεγερμένο λαό. 

Ανταγωνισμοί εξουσίας 

Από την άλλη, η λυκοφιλία τους με το 
Ανώτατο Στρατιωτικό Συμβούλιο έχει ήδη 
μπει σε δοκιμασία. Αν οι Ισλαμιστές είχαν την 
ψευδαίσθηση ότι κερδίζοντας τις εκλογές θα 
κέρδιζαν και την εξουσία ήταν βαθιά νυχτω¬ 
μένοι. Οι Στρατιωτικοί, με την αμέριστη στή¬ 
ριξη των ΗΠΑ, των συμμάχων τους και των 
λοιπών ιμπεριαλιστών, φρόντισαν πριν τις 
εκλογές να διασφαλίσουν την εξουσία τους 
σε βάρος του νέου κοινοβουλίου: αποφά¬ 


σισαν και διέταξαν ο προϋπολογισμός του 
στρατού να μην υπόκειται σε έλεγχο από την 
πολιτική εξουσία, η εκλεγμένη εθνοσυνέ¬ 
λευση να μην μπορεί να εγκρίνει τις υπουρ- 
γοποιήσεις ή το νομοθετικό έργο της κυβέρ¬ 
νησης (αρμοδιότητες που διατηρεί η στρατι¬ 
ωτική χούντα), να κρατήσουν υπό τον έλεγ¬ 
χό τους τη δικαιοσύνη -ακόμα και τα αστι¬ 
κά και ποινικά δικαστήρια-, μόνο 20 από τα 
100 μέλη της επιτροπής που θα προετοιμάσει 
τη συνταγματική αναθεώρηση να προέρχο¬ 
νται από τη βουλή, ενώ η χούντα να μπορεί 
να ζητήσει αναθεωρήσεις του συντάγματος 
που θα προκύψει. Επιπλέον, έδωσαν στο με¬ 
ταβατικό πρωθυπουργό που διόρισαν (τρίτο 
στη σειρά, στην προσπάθειά τους να κατευ¬ 
νάσουν τις αντιδράσεις) Καμάλ Ελ Γκανζού- 
νι, αρκετές από τις εξουσίες που έχει κανονι¬ 
κά ο πρόεδρος, προκειμένου να περιοριστεί 
η εξουσία του κοινοβουλίου και, τέλος, βλέ¬ 
ποντας τη συντριπτική κυριαρχία των ισλα- 
μιστών στο κοινοβούλιο, αποφάσισαν ότι το 
κοινοβούλιο δεν αντιπροσωπεύει όλο τον αι¬ 
γυπτιακό λαό και άρα χρειάζεται ένα «συμ¬ 
βουλευτικό όργανο» πιο πλουραλιστικό που 
θα βοηθήσει το Ανώτατο Στρατιωτικό Συμ¬ 
βούλιο μέχρι τις προεδρικές εκλογές (υπολο¬ 
γίζονται στα μέσα του 2012). 

Ο ανταγωνισμός, λοιπόν, για τα μερίδια 
εξουσίας των δυο συμμάχων ήδη έχει ξεκι¬ 
νήσει και καθιστά σίγουρη τη ρήξη μεταξύ 
τους Αυτό σε συνδυασμό με τη νεοφιλελεύ¬ 
θερη λαίλαπα που ετοιμάζεται προδικάζει 
το ολοκληρωτικό ξεμπρόστιασμα των ισλα- 
μιστών στα μάτια του αιγυπτιακού λαού. Η 
νίκη τους, άρα, όσο συντριπτική κι αν φαί¬ 
νεται δεν είναι καθόλου σίγουρο ότι θα τους 
εξασφαλίσει και την εξουσία σε μια χώρα που 
έχει ήδη μπει στην τροχιά της επανάστασης. 


ΜΑΡΟΚΟ 

Οι ισλαμισιές στην εξουσία, ο λαός στους δρόμους 


Η τεράστια αποχή ήταν το 
κύριο χαρακτηριστικό 
των βουλευτικών εκλο¬ 
γών που διεξήχθησαν στο 
Μαρόκο, στις 25 Νοεμ¬ 
βρίου. Οι εκλογές πραγματοποιήθηκαν 
ένα χρόνο νωρίτερα από ότι ήταν προ¬ 
γραμματισμένο και ήταν μια απέλπιδα 
προσπάθεια του καθεστώτος να κατευνά¬ 
σει τη λαϊκή οργή. Με αυτό το πνεύμα έγι¬ 
νε και η επίσημη ανακοίνωση ότι η συμμε¬ 
τοχή ανήλθε στο 45%, κάτι που δεν ισχύει, 
καθώς ο αριθμός όσων ψήφισαν ήταν μι¬ 
κρότερος απ’ ότι στις προηγούμενες εκλο¬ 
γές το 2007. Στην πραγματικότητα, μό¬ 
λις το 21% των ψηφοφόρων συμμετείχαν 
στην εκλογική διαδικασία. Από τα 21 εκα¬ 
τομμύρια Μαροκινών που έχουν δικαίω¬ 
μα ψήφου, μόνο 13,5 εκ. καταγράφτηκαν 
στους εκλογικούς καταλόγους, ενώ 6,1 εκ. 
συμμετείχαν τελικά στις εκλογές και 1,6 
εκ. ήταν τα άκυρα. Τα 7,5 εκ. των μη εγ¬ 
γεγραμμένων αποτελούνται κυρίως από 
τα πιο πληβειακά στρώματα της υπαίθρου. 

Η συντριπτική πλειοψηφία των εργα¬ 
ζομένων, των ανέργων, των σπουδαστών, 
των μαθητών αλλά και των μικροαγροτών 
που παραδοσιακά κρατούν συντηρητική 
θέση, ανταποκρινόμενοι στο κάλεσμα για 
μποϋκοτάζ των εκλογών από οργανώσεις 
της Αριστερός, των Ισλαμιστών, αλλά κυ¬ 
ρίως από το Κίνημα της 20 ης Φεβρουάριου, 
απείχαν από τις εκλογές. Αντίθετα, η συμ¬ 
μετοχή τους ήταν μαζική στις μεγάλες δι¬ 
αδηλώσεις που πραγματοποιήθηκαν σε 70 
πόλεις σε όλη τη χώρα, στις 20 και στις 27 
Νοέμβρη, με αίτημα πολιτικές και κοινωνι¬ 
κές αλλαγές αλλά και ουσιαστική βελτίω¬ 
ση του άθλιου βιοτικού τους επιπέδου. 


Το κόμμα που αναδείχθηκε πρώτο στις 
εκλογές ήταν το μετριοπαθές ισλαμιστικό 
Κόμμα της Δικαιοσύνης και της Ανάπτυ¬ 
ξης (ΡΙϋ), με ποσοστό 27%, και από τις 
395 έδρες του κοινοβουλίου καταλαμβά¬ 
νει τις 107. Αποτελεί ουσιαστικά δημιούρ¬ 
γημα του παλατιού, χωρίς ρίζες στον κό¬ 
σμο. Έχει δηλώσει την πίστη του στο καθε¬ 
στώς και υιοθετεί τις νεοφιλελεύθερες πο¬ 
λιτικές των διεθνών οικονομικών οργανι¬ 
σμών (ΔΝΤ, Παγκόσμια Τράπεζα κ.α.). 

Το ποσοστό του δεν του δίνει τη δυνα¬ 
τότητα να συγκροτήσει αυτοδύναμη κυ¬ 
βέρνηση και, όπως δήλωσε ο επικεφαλής 
του και κατά πάσα πιθανότητα νέος πρω¬ 
θυπουργός της χώρας, Αμπτελιλά Μπεν- 
κιράν, θα προχωρήσει στη συγκρότηση κυ¬ 
βέρνησης συνασπισμού, συμμαχώντας με 
κόμματα της «αριστερός», κυρίως τη Σο¬ 
σιαλιστική Ένωση των Λαϊκών Δυνάμεων 
(ΉδΡΡ), που πήρε 39 έδρες και ελέγχει τα 
καθεστωτικά συνδικάτα (ΟΩΤ - Δημοκρα¬ 
τική Συνομοσπονδία Εργατών). Μέσω του 
υδΡΡ και της ΟϋΤ το καθεστώς είχε προ¬ 
σπαθήσει τα τελευταία χρόνια να κρατή¬ 
σει την αντιπολιτευτική δράση σε χαμηλό 
επίπεδο, επιδιώκοντας μια ομαλή μετάβα¬ 
ση στη δημοκρατία. Δεύτερο κόμμα ήρθε 
το Ιστικλάλ (ΙδίίηΜ) με 60 έδρες και τρί¬ 
το το Εθνικό Κόμμα της Ανεξαρτησίας, το 
κόμμα που παραδοσιακά εκπροσωπούσε 
το καθεστώς, με 52 έδρες. Το Κόμμα Αυ¬ 
θεντικότητας και Μοντερνισμού (ΡΑΜ) 
- που αποτελεί το αντίβαρο του Ρ)ϋ στο 
νέο δικομματικό σύστημα εξουσίας που 
προσπαθεί να στήσει το παλάτι - πήρε 47 
έδρες. 

Το πολίτευμα του Μαρόκο είναι βασι- 
λευομένη δημοκρατία και όπως όλα σχε¬ 


δόν τα καθεστώτα της περιοχής είναι βα¬ 
θιά διεφθαρμένο. Μια μικρή ελίτ νέμεται 
τον πλούτο της χώρας, ενώ η πλειοψη¬ 
φία του πληθυσμού είναι υποχρεωμένη να 
κάνει δωροδοκίες ώστε να έχει πρόσβα¬ 
ση στις υπηρεσίες υγείας ή στην ανεύρε¬ 
ση μιας εργασίας. Ο βασιλιάς έχει σχεδόν 
απεριόριστες εξουσίες, μπορεί ακόμα και 
να παύσει μια κυβέρνηση εφόσον διαφω¬ 
νεί με την πολιτική που εφαρμόζει. 

Η αραβική άνοιξη έφτασε στο Μαρό¬ 
κο σχεδόν ταυτόχρονα με τις άλλες αρα¬ 
βικές χώρες. Επί εννέα μήνες η χώρα συ¬ 
γκλονιζόταν από διαδηλώσεις, πρωτο¬ 
φανείς στην ιστορία της, που απαιτού¬ 
σαν την ανατροπή του παλιού διεφθαρμέ¬ 
νου καθεστώτος, την αλλαγή του πολιτεύ¬ 
ματος και συνταγματικές αλλαγές, δωρε¬ 
άν πρόσβαση όλων στα δημόσια νοσοκο¬ 
μεία, δωρεάν παιδεία για όλους, το δικαίω¬ 
μα όλων στην εργασία, πολιτικές και συν¬ 
δικαλιστικές ελευθερίες. Οι διαδηλώσεις 
καλούνταν και οργανώνονταν κατά κύριο 
λόγο από το Κίνημα της 20 ης Φεβρουάρι¬ 
ου, στο οποίο οι άνεργοι πτυχιούχοι απο¬ 
τελούν την πλειοψηφία και που όλους αυ¬ 
τούς τους μήνες, παρά την καταστολή και 
τις μανούβρες του καθεστώτος, δεν υπο¬ 
χώρησαν στον αγώνα τους. 

Μια πρώτη προσπάθεια του καθεστώ¬ 
τος να περιορίσει τη λαϊκή οργή ήταν η δι¬ 
εξαγωγή δημοψηφίσματος το καλοκαίρι 
για την εφαρμογή νέου συντάγματος, που 
αναγνώριζε μεγαλύτερες ελευθερίες, ενώ 
περιόριζε κάπως τις εξουσίες του βασιλιά. 
Η κυριότερη αλλαγή ήταν η υποχρέωση 
του βασιλιά να δίνει εντολή σχηματισμού 
κυβέρνησης στο κόμμα που έρχεται πρώτο 
σε ψήφους στις εκλογές και όχι σε αυτό της 


αρεσκείας του. Αλλά η μικρή προσέλευση 
των ψηφοφόρων είχε αρνητικό αντίκτυπο 
στο καθεστώς και ουσιαστικά μισοακύρω- 
σε το δημοψήφισμα. Η επόμενη προσπά¬ 
θεια του καθεστώτος ήταν να οργανώσει 
κοινοβουλευτικές εκλογές, προωθώντας 
κόμματα που υιοθετούν φραστικά κάποιες 
από τις διεκδικήσεις του κινήματος, από 
την άλλη όμως δήλωναν την πίστη τους 
στο καθεστώς και στο βασιλιά. 

Σε όλες τις χώρες όπου διεξήχθησαν 
εκλογές μετά το ξέσπασμα της αραβικής 
άνοιξης, όπως στην Τυνησία και την Αί¬ 
γυπτο, αναδείχθηκαν κόμματα που ανή¬ 
καν στο χώρο των μετριοπαθών Ισλαμι- 
στών. Αυτό είχε δύο αιτίες. Η πρώτη εί¬ 
ναι ότι στηρίχθηκαν από μερίδες της άρ- 
χουσας τάξης. Το σχέδιο ήταν ότι θα λει¬ 
τουργούσαν ως αναχώματα στα κινήματα 
και ότι με αυτό τον τρόπο τα τελευταία θα 
ξεφούσκωναν. Βέβαια το Μαρόκο αποτε¬ 
λεί καρικατούρα αυτού του σχεδίου, αφού 
το Ρ)Ω είναι κατασκεύασμα της τελευταί¬ 
ας στιγμής. 

Η δεύτερη είναι ότι δεν αναδείχθηκαν 
μαζικά κόμματα της πρωτοπορίας, που να 
εκφράζουν τις διεκδικήσεις των εξεγερμέ¬ 
νων και να οργανώνουν και να κατευθύ¬ 
νουν τους αγώνες προς μια μεγαλύτερη ρι- 
ζοσπαστικοποίηση. Οι ίδιες συνθήκες επι¬ 
κρατούν και στο Μαρόκο. Ωστόσο η επα¬ 
νάσταση δεν έχει λήξει. Πρόκειται για μια 
διαδικασία που ακόμα βρίσκεται σε εξέ¬ 
λιξη, διατηρώντας όχι μόνο στο Μαρόκο 
αλλά και σε όλες τις χώρες την αρχική της 
ορμή. Οι μεγάλες διαδηλώσεις στις 20 και 
27 του Νοέμβρη δείχνουν αυτή τη δυνα¬ 
μική. 

Παράνομη η «μόνιμη» κυβέρνηση Πούτιυ , “ 


Ο ι βουλευτικές και περιφε¬ 
ρειακές εκλογές στη Ρωσία 
διεξήχθησαν μέσα σε ένα 
κλίμα τρομοκρατίας, λιτό¬ 
τητας και αδιεξόδων του 
πολιτικού επιτελείου και τις ακολούθησαν 
διαδηλώσεις με πρωτοφανή μαζικότητα, 
που πήραν τη σκυτάλη από τους «αγανα- 
κτισμένους» όλου του κόσμου. 

Η Ρωσία θεωρείται μεν, όπως ισχυ¬ 
ρίζεται το δίδυμο Πούτιν-Μεντβέντεφ, 
από τους ισχυρούς παίκτες της παγκόσμι¬ 
ας σκακιέρας, αλλά η κοινωνία της, γεμά¬ 
τη ακόμα αντιφάσεις και τραύματα από 
την κατάρρευση του «υπαρκτού σοσιαλι¬ 
σμού», σφαδάζει από την κρίση του νεκρο¬ 
γέννητου καπιταλισμού, ο οποίος, μόλις 
ολοκληρώθηκαν κάποιοι βασικοί του το- 
μείς-πυλώνες υπό την ηγεσία του Πούτιν, 
παρασύρεται από το κύμα της παγκόσμιας 
ύφεσης, παρά τις ενθαρρυντικές ανακοινώ¬ 
σεις για οικονομική ανάπτυξη στο 4,5% και 
πληθωρισμό στο 6%. 

Ο «σωτήρας» Πούτιν με τον πρόεδρο 
Μεντβέντεφ προχώρησαν στην εφαρμο¬ 
γή πολιτικών λιτότητας, ολόιδιων με αυτές 
της Ευρώπης, με περικοπές στην εκπαίδευ¬ 
ση (από το 4% του ΑΕΠ το 2011 στο 3,6% 
το 2014), την υγεία (από 3,9% στο 3,4% το 
2014), τις κοινωφελείς επιχειρήσεις (από 
2% στο 1,5% το 2012) κ.α. Αντίθετα, υπάρ¬ 
χει μια αστραπιαία αύξηση δαπανών κατά 
150% για το στρατό και την αστυνομία. Οι 
στρατιωτικές δαπάνες για το 2011 αυξήθη¬ 
καν στο 2,9% του ΑΕΠ και το 2014 θα φτά¬ 
σουν στο 3,8%, ενώ έχει ήδη ψηφιστεί να 
φτάσουν μέχρι το 2020 στα 23 τρις ρούβλια 
ή περίπου 550 δις ευρώ. 

Στις εκλογές η Ενωμένη Ρωσία του 


Πούτιν «τιμωρήθηκε» από τους πολίτες χά¬ 
νοντας το 15% των ψήφων της (πάνω από 
15 εκ.) και συγκέντρωσε 49,32%, σύμφω¬ 
να με τα επίσημα στοιχεία. Από αυτή την 
πτώση κέρδισαν κυρίως το ΚΚ Ρωσίας του 
Γκεννάντι Ζιουγκάνοφ με 19,2% (αύξηση 
κατά 7,5%), η σοσιαλδημοκρατική Δίκαιη 
Ρωσία του Σεργκέι Μιρόνοφ με 13,24% 
(αύξηση κατά 6,5%) αλλά και το ακροδεξιό 
ΕΩΡΚ του Βλαντίμιρ Ζιρινόφσκι με 11,67% 
(αύξηση κατά 3,5%). Τα υπόλοιπα κόμμα¬ 
τα δεν πέρασαν το όριο του 7% που απαι¬ 
τείται για τη συμμετοχή στη Δούμα: το φι¬ 
λελεύθερο Γιάμπλοκο με 3,43%, οι δεξιοί 
Πατριώτες της Ρωσίας με 0,97% και το Δε¬ 
ξιό Έργο με 0,60%. Άλλα κόμματα και ορ¬ 
γανώσεις δεν πληρούσαν τις προϋποθέσεις 
της εκλογικής νομοθεσίας, που μεταξύ άλ¬ 
λων ορίζει ότι για να συμμετάσχει ένα κόμ¬ 
μα στις εκλογές θα πρέπει να έχει τουλάχι¬ 
στον 50.000 μέλη. Οι ακροαριστερές, αναρ¬ 
χικές και άλλες οργανώσεις καλούσαν σε 
αποχή ή άκυρο. Σε πολλές περιοχές, ειδικά 
του Βορρά, της Σιβηρίας και της Άπω Ανα¬ 
τολής, που πλήττονται περισσότερο από τα 
μέτρα, το ΚΚ και η Δίκαιη Ρωσία υπερίσχυ- 
σαν της Ενωμένης Ρωσίας, που έχασε μέ¬ 
χρι και το 32% των ψήφων της, ή αύξησαν 
σημαντικά τα ποσοστά τους, κάνοντας τα 
ΜΜΕ να μιλάνε για «αριστερή στροφή στο 
εκλογικό σώμα». Αλλά ακόμα και αυτά τα 
εκλογικά αποτελέσματα δεν είναι ακριβή, 
λόγω των άγριων παρεμβάσεων και παρα¬ 
βιάσεων και γενικότερα της εκλογικής νο¬ 
θείας, όπως καταγγέλλουν όλα τα κόμματα 
αλλά και πολυάριθμοι πολίτες. 

Τα λαϊκά στρώματα έδωσαν όμως τη 
δική τους απάντηση στη νοθεία και στο 
πολιτικό μονοπώλιο της κλίκας του Πού¬ 


τιν (που ετοιμάζει και άλλα μέτρα 
όπως η αύξηση των ορίων συντα- , 
ξιοδότησης και ένα νόμο ανάλο¬ 
γο του «Καλλικράτη»). Την ώρα 
που θα ανακοινώνονταν τα απο¬ 
τελέσματα, απόγευμα της 4ης Δε¬ 
κεμβρίου, διάφορες εξωκοινοβου¬ 
λευτικές οργανώσεις στη Μόσχα, 
από φιλελεύθερες μέχρι ακροα¬ 
ριστερές, κάλεσαν σε διαδήλωση 
προς την Κεντρική Εκλογική Επι¬ 
τροπή για να διατρανώσουν ότι οι εκλογές 
ήταν νόθες. Οι 6.000 εργαζόμενοι και συν¬ 
δικαλιστές, μόλις ξεκίνησαν τη διαδήλωση 
μπλοκαρίστηκαν από τα ρωσικά ΜΑΤ, που 
τους επιτέθηκαν άγρια και συνέλαβαν 500. 
Μικρές διαδηλώσεις πραγματοποιήθηκαν 
τις επόμενες τρεις μέρες στη Μόσχα, την 
Αγία Πετρούπολη και σε άλλες πόλεις συ¬ 
ναντώντας την ίδια καταστολή, συνηθισμέ¬ 
νη εξάλλου για τα ρωσικά δεδομένα. Όμως, 
στις 10 Δεκέμβρη στην πλατεία Μπολότ- 
ναγια της Μόσχας, κατέβηκαν πάνω από 
50.000 εργαζόμενοι και νέοι, οι οποίοι έκα¬ 
ναν κανονικά διαδήλωση, χωρίς να τολμή¬ 
σει η αστυνομία να τους χτυπήσει, και όρι¬ 
σαν καινούριο ραντεβού για τις 24 Δεκέμ¬ 
βρη. Την ίδια μέρα πρωτοφανείς σε μέγεθος 
και μαχητικότητα διαδηλώσεις έγιναν σχε¬ 
δόν σε όλες τις μεγάλες πόλεις της Ρωσίας 
με κοινό αίτημα: «να φύγει ο Πούτιν». Στις 
24 Δεκέμβρη στη Μόσχα συγκεντρώθηκαν 
πάνω από 100.000 διαδηλωτές. Πραγματο¬ 
ποιήθηκε μια μεγάλη συνέλευση, στήθη¬ 
καν εργαστήρια, βιβλιοπωλείο, και ορίστη¬ 
κε καινούριο ραντεβού για τις 4 Φλεβάρη. 
Κάτω από την πίεση των κινητοποιήσεων, 
οι αρχές υποσχέθηκαν εκδημοκρατισμό της 
εκλογικής νομοθεσίας, εκλογή αντί για δι- 


κυδδίΑΝ 
νΟΤΕ 146 % 
ΡΛΙΚ 



ορισμό των δημάρχων και μια περισσότε¬ 
ρο δίκαιη κατανομή των δαπανών του προ¬ 
ϋπολογισμού μεταξύ κέντρου και επαρχι¬ 
ών. Από το φόβο του ο Πούτιν αποφεύγει 
να μιλήσει για κίνημα, κατηγορώντας για 
σκευωρίες την εξωκοινοβουλευτική αντι¬ 
πολίτευση, την οποία αποκαλεί «ανύπαρ¬ 
κτους που δεν ξέρουν οι ίδιοι τι θέλουν» και 
«τροτσκιστές», για τους οποίους «το κίνη¬ 
μα είναι το παν και το αποτέλεσμα τίποτα». 

Οι κινητοποιήσεις του Δεκέμβρη είναι 
σημαντικότερες και από τις «πορείες των 
διαμαρτυρόμενων» του 2006-07 (που ορ¬ 
γανώνονταν από τα φιλελεύθερα κόμμα¬ 
τα και αντιμετωπίζονταν με παραδειγμα¬ 
τική καταστολή), γιατί έβγαλαν στο δρόμο 
ένα κομμάτι των λαϊκών μαζών και άλλα¬ 
ξαν την πολιτική κατάσταση όπως υπήρχε 
εδώ και 20 χρόνια. Για πρώτη φορά μετά τις 
μεγάλες διαδηλώσεις του 1990-93, οι μά¬ 
ζες απέδειξαν ότι μπορούν να κάνουν πο¬ 
λιτική, παρόλο που δεν έχουν ακόμα κινη¬ 
ματικές παραδόσεις και ξεκάθαρα αιτήμα¬ 
τα. Έτσι, στη διαδήλωση της 10 ης Δεκέμβρη 
στην Αγία Πετρούπολη επικρατούσε ένα 
σύνθημα που απαντά στην ειρωνεία του 
Πούτιν: «Δεν είμαστε αντιπολίτευση, είμα¬ 
στε λαός». 


ΘΑΝΑΤΟΣ ΚΙΜ ΓΙ0ΝΓΚ ΙΑ: ΑΒΕΒΑΙΟ ΤΟ ΜΕΛΛΟΝ ΣΤΗΝ ΑΠΟ ΑΝΑΤΟΛΗ 


Σ τις 17 Δεκέμβρη πέθανε ο 
ηγέτης της Βόρειας Κορέας 
Κιμ Γιονγκ Ιλ. Είχε αναλάβει 
την εξουσία το 1994, μετά το 
θάνατο του πατέρα του, Κιμ 
Ιλ Σουνγκ, και, επισήμως τουλάχιστον, 
θα τον διαδεχθεί ο γιος του, Κιμ Γιονγκ 
Ουν. Η «κληρονομική» διαδοχή στην ηγε¬ 
σία και η ακραία και αποκρουστική - ακό¬ 
μα και για τα δεδομένα του σταλινισμού 
- προσωπολατρία δεν είναι οι μόνες ιδιο¬ 
μορφίες του βορειοκορεατικού καθεστώ¬ 
τος. Ωστόσο, η ιστορική πορεία της δια¬ 
μόρφωσής του δεν προεξοφλούσε από¬ 
λυτα την τελική του κατάληξη. Ο Κιμ Ιλ 
Σουνγκ υπήρξε ηγετική φυσιογνωμία της 
κορεατικής αντίστασης ενάντια στο για¬ 
πωνέζικο ιμπεριαλισμό, που κατείχε τη 
χώρα από το 1905 ως το 1945 και είχε επι¬ 
βάλει βάρβαρη τρομοκρατία σε βάρος του 
λαού της. Μετά τη συνθηκολόγηση της 
Ιαπωνίας το 1945, ήταν καθολική η απαί¬ 
τηση των Κορεατών όχι μόνο για εθνική 
απελευθέρωση αλλά και για βαθιά κοινω¬ 
νική αλλαγή. Ο Στάλιν, παρότι ο Κόκκινος 
Στρατός είχε συντρίψει τους Ιάπωνες και 
είχε καταλάβει το σύνολο της κορεατικής 
χερσονήσου, συμφώνησε με τους αμερικά- 
νους ιμπεριαλιστές τη διαίρεση της Κορέ¬ 
ας, με σύνορο τον 38° παράλληλο. Στο νό¬ 
τιο τμήμα, οι Αμερικάνοι εγκατέστησαν 
ένα καθεστώς-μαριονέτα, με επικεφαλής 
τον Σίγκμαν Ρη, που δεν είχε το παραμι¬ 
κρό λαϊκό έρεισμα. Στο Βορρά, το ΚΚ Κο¬ 
ρέας και ο Κιμ Ιλ Σουνγκ ανέλαβαν την 
εξουσία. Το 1950, ενθαρρυμένος από την 


τελική νίκη της κινέζικης επανάστασης 
αλλά και λόγω της ανελέητης τρομοκρα¬ 
τίας που είχε εξαπολυθεί στη Νότια Κο¬ 
ρέα κατά του εργατικού κινήματος, ο Κιμ 
αποφάσισε να επιτεθεί στο νότο. Ο Στά¬ 
λιν έδωσε την έγκρισή του, χωρίς όμως να 
στείλει βοήθεια, πέρα από μερικά μαχη¬ 
τικά αεροπλάνα και έμπειρους πιλότους. 
Παρόμοια στάση κράτησε στην αρχή του 
πολέμου και η Κίνα του Μάο κι έτσι χά¬ 
θηκε η ευκαιρία να πετάξουν στη θάλασ¬ 
σα τους Αμερικάνους και τους συμμάχους 
τους, που είχαν περιοριστεί σε έναν θύλα¬ 
κα γύρω από το λιμάνι Πουσάν. Η αμερι¬ 
κάνικη υπεροπλία γρήγορα αντέστρεψε 
τη ροή του πολέμου και η προέλασή τους 
μέχρι τα κινέζικα σύνορα στον ποταμό 
Γιαλού ανάγκασε την Κίνα να επέμβει με 
ένα εκατομμύριο στρατιώτες. Μετά από 
τρία χρόνια σκληρών μαχών, υπογράφτη¬ 
κε ανακωχή και τα σύνορα ανάμεσα στα 
δύο κορεατικά κράτη οριστικοποιήθηκαν 
στον 38° παράλληλο. 

Η πορεία των δύο κρατών στα πρώτα 
μεταπολεμικά χρόνια ήταν αντίθετη και 
πολύ διαφορετική από την εικόνα που έχει 
διαμορφωθεί σήμερα. Η Νότια Κορέα με¬ 
τατράπηκε σε προτεκτοράτο των ΗΠΑ, 
με παρουσία πολυάριθμων αμερικάνικων 
στρατευμάτων μέχρι και σήμερα, ενώ οι 
στρατιωτικές δικτατορίες διαδέχονταν η 
μια την άλλη. Η φτώχεια και η εξαθλίω¬ 
ση των μαζών ήταν πολύ χειρότερη ακό¬ 
μα και από την κατάσταση στην Ελλάδα 
τις δεκαετίες του ’50 και του ’60. Η Βόρεια 
Κορέα, παρότι κυριολεκτικά ισοπεδώθηκε 


από τους αμερικάνικους βομβαρδισμούς, 
γνώρισε σημαντική ανάπτυξη χάρη στη 
σχεδιασμένη οικονομία και ήταν μάλιστα 
για αρκετά χρόνια από τις μεγαλύτερες 
παραγωγούς αγροτικών προϊόντων στον 
κόσμο. Από τη δεκαετία του ’70 ωστόσο, 
χάρη στην εισροή αμερικάνικων και για¬ 
πωνέζικων κεφαλαίων, η Νότια Κορέα πέ¬ 
τυχε ραγδαία εκβιομηχάνιση και σήμερα 
έχει εξελιχθεί σε σημαντικότατη οικονο¬ 
μική δύναμη. Αντίθετα, ο Βορράς σύντο¬ 
μα υπέστη τις συνέπειες των αντιφάσεων 
του σχεδιασμού της οικονομίας όχι από 
τους ίδιους τους παραγωγούς αλλά από 
μια χούφτα γραφειοκράτες, όπως και όλα 
τα σταλινικά καθεστώτα. Η κατάρρευση 
της Σοβιετικής Ένωσης και η στροφή της 
Κίνας στον καπιταλισμό έδωσαν το τελικό 
χτύπημα στο βορειοκορεατικό καθεστώς, 
που από τότε φυτοζωεί, καταδικάζοντας 
τη χώρα σε πλήρη απομόνωση και το λαό 
σε εξαθλίωση. 

Ο νεαρός «διάδοχος» Κιμ Γιονγκ Ουν, 
σε αντίθεση με την απόλυτη εξουσία του 
πατέρα του και του παππού του, βρίσκε¬ 
ται υπό την κηδεμονία ενός συμβουλί¬ 
ου που περιλαμβάνει τους θείους του και 
άλλα κορυφαία στελέχη του κόμματος και 
του στρατού. Οι εξελίξεις είναι αβέβαιες 
και δεν είναι διόλου απίθανο το καθεστώς 
να κάνει «ανοίγματα» στον καπιταλισμό 
ανάλογα με αυτά της Κίνας ή της σημερι¬ 
νής Κούβας. Όλα αυτά θα έχουν σημαντι¬ 
κή επίδραση στο «παιχνίδι» των μεγάλων 
δυνάμεων σε μια περιοχή με πολύ μεγά¬ 
λη οικονομική και γεωστρατηγική σημα¬ 


σία, καθώς το βάρος του παγκόσμιου κα¬ 
πιταλισμού μετατοπίζεται ραγδαία προς 
την Ασία. Ενδεχόμενη κατάρρευση του 
βορειοκορεατικού καθεστώτος και ένω¬ 
ση της κορεατικής χερσονήσου θα δημι¬ 
ουργήσει μια εξαιρετικά υπολογίσιμη δύ¬ 
ναμη, πάντα όμως κάτω από την επιρροή 
των ΗΠΑ. Σε αυτό αντιτίθεται όχι μόνο η 
Κίνα, καθώς θα αντιμετωπίζει αμερικάνι¬ 
κα στρατεύματα στα σύνορά της, αλλά και 
η Ιαπωνία, που δοκιμάζεται σκληρά από 
την κρίση και τις συνέπειες της πρόσφα¬ 
της καταστροφής στη Φουκουσίμα, και 
ενώ ήδη οι νοτιοκορεατικές εταιρίες είναι 
σε πολλούς κλάδους ισχυρότατοι ανταγω¬ 
νιστές για τις γιαπωνέζικες. Ο γιαπωνέζι¬ 
κος ιμπεριαλισμός βρίσκεται σε στρατη¬ 
γικό αδιέξοδο, ανάμεσα στις ΗΠΑ και τη 
ραγδαία ανερχόμενη Κίνα, ωστόσο η ση¬ 
μερινή κεντρώα κυβέρνηση του Τόκιο δεί¬ 
χνει να στρέφεται προς τη δεύτερη, όπως 
φαίνεται από τη συμφωνία των δύο ασιατι¬ 
κών οικονομικών υπερδυνάμεων να αντι¬ 
καταστήσουν το δολάριο με τα νομίσματά 
τους στις περισσότερες διεθνείς συναλλα¬ 
γές τους. Σε κάθε περίπτωση, είναι εξαιρε¬ 
τικά απρόβλεπτη η στάση της βορειοκο- 
ρεατικής γραφειοκρατίας, που βεβαίως δι¬ 
αθέτει και πυρηνικά όπλα. Την έξοδο από 
αυτό το λαβύρινθο μπορεί να εξασφαλίσει 
μόνο η αναγέννηση των διόλου ευκατα¬ 
φρόνητων παραδόσεων του εργατικού και 
επαναστατικού κινήματος σε όλες τις χώ¬ 
ρες της περιοχής. 

■ Γιάννης Χαλάς 

Έκκληση από το Εργατικό Κόμμα Πακιστάν 

«Το ΕΚΠ δέχεται επίθεση - Βοηθείστε μας να αντεπιιεθούμε» 


■ Φαρούκ Ταρίκ (*) 
ολλοί υποστηρικτές 
και μέλη του Εργατι¬ 
κού Κόμματος τον Πα¬ 
κιστάν (ΕΚΠ) βρίσκο¬ 
νται φυλακισμένοι σε 
διάφορες φυλακές της χώρας (...) Δεν εί¬ 
ναι τρομοκράτες, είναι πολιτικοί ακτιβι- 
στές, αλλά όλοι κατηγορούνται με βάση 
τους αντιτρομοκρατικούς νόμους. 

Ο πρωθυπουργός Γιουσάφ Ραζά Γκι- 
λανί είπε σε μια ομιλία του (...) στις 14 Νο¬ 
εμβρίου ότι δεν υπάρχουν πολιτικοί κρα¬ 
τούμενοι στο Πακιστάν αυτή την περίοδο. 
(...) Ξέρω τουλάχιστον 24 μέλη και υπο- 
στηρικτές του ΕΚΠ που είναι στη φυλα¬ 
κή για πολιτικούς λόγους. Πολλοί ακόμα 
λιώνουν στις φυλακές του Μπαλουχιστάν, 
πέρα από τους αγνοούμενους. 

Έξι από τους εννιά πολιτικούς κρατού¬ 
μενους στο Φαϊσαλαμπάντ καταδικάστη¬ 
καν σε 490 ολόκληρα χρόνια από αντιτρο- 
μοκρατικό δικαστήριο. Το έγκλημά τους 
ήταν ότι ηγήθηκαν μιας απεργίας των ερ¬ 
γαζομένων στην υφαντουργία το 2010. 
Όταν ο εργοδότης άνοιξε πυρ από το ερ¬ 
γοστάσιο, οι εργαζόμενοι, εξοργισμένοι, 
ανταπέδωσαν. Ο εργοδότης είναι ελεύθε¬ 
ρος, ενώ οι εργαζόμενοι καταδικάστηκαν 
σε 490 χρόνια φυλάκισης. 

Στο Γκιλγκίτ, όταν η αστυνομία άνοιξε 
πυρ και σκότωσε δύο ανθρώπους, πατέρα 
και γιο, επειδή απαιτούσαν τη δίκαιη απο¬ 
ζημίωση όλων των θυμάτων της λίμνης 
Αττα Αμπατ, ο κόσμος αντέδρασε κατα¬ 
λαμβάνοντας την περιοχή. Οι αστυνομι¬ 
κοί που πήραν μέρος στη δολοφονία είναι 
ελεύθεροι, ενώ ο Μπάμαπα Τζαν, πρώην 
μέλος του περιφερειακού συμβουλίου του 
Γκιλγκίτ και ηγετικό στέλεχος των πολιτι¬ 
κών ακτιβιστών της περιοχής, μαζί με 14 
ακόμα άτομα είναι στη φυλακή. Πού είναι 
η δικαιοσύνη; 

Στο Φαϊσαλαμπάντ, η Πακιστανική 
Μουσουλμανική Λίγκα Να\ναζ είναι αυτή 
που μας καταδιώκει, μαζί με τον υπουρ¬ 
γό νόμου της επαρχίας Κπηπ δαηαιιΙΜι, 
που θέλει να μας δώσει ένα μάθημα, επει¬ 
δή δημιουργήσαμε ένα κίνημα στους ερ¬ 
γαζόμενους της υφαντουργίας της πόλης 
που δεν είχε ξαναϋπάρξει. Στο Γκιλγκίτ, το 
Λαϊκό Κόμμα του Πακιστάν, με επικεφα¬ 
λής τον υπουργό ΜεΓκΙί 3Γ&Γ είναι αυτό 
που θέλει να μας δώσει ένα μάθημα, επει¬ 
δή πήραμε το μέρος των εξεγερμένων μα¬ 
ζών του Γκιλγκίτ Μπαλτιστάν απέναντι 
στις αδικίες και τις καταχρήσεις. 

Δεν πρόκειται να εγκαταλείψουμε τον 
αγώνα και θα αντεπιτεθούμε οικοδομώ¬ 
ντας ένα κίνημα για την απελευθέρωση 
των πολιτικών ακτιβιστών. Χρειαζόμαστε 
την ηθική, οικονομική και πολιτική σας 
υποστήριξη. 

Το ιστορικό της οικοδόμησης 
κινημάτων 

Το ΕΚΠ, που ιδρύθηκε το 1997, εί¬ 
ναι ένα μικρό αριστερό κόμμα που βοη¬ 
θάει στην οικοδόμηση των κοινωνικών 
και πολιτικών κινημάτων του Πακιστάν. 
Το 2000/2001 αρχίσαμε την οργάνωση 
της υποστήριξης στο Αιήαιηπη Μοζ&Γεεη 
Ριιημώ στην Οκάρα. Το αγροτικό κίνη¬ 
μα προχώρησε και αποτέλεσε παράδειγμα 
προς μίμηση στην ιστορία του αγροτικού 
κινήματος του Πακιστάν. Αντεπιτέθηκαν 
στη διοίκηση των στρατιωτικών αγροκτη¬ 
μάτων, κατέλαβαν 68.000 εκτάρια γης και 


συνεχίζουν την ανυπακοή. 

Το 2003/2004 παίξαμε σημαντικό ρόλο 
στην οικοδόμηση του κινήματος των ερ¬ 
γαζομένων στους μηχανικούς αργαλειούς 
στην τρίτη μεγαλύτερη πόλη του Πακι¬ 
στάν. Το Κίνημα Εργαζομένων Όαιιιηί 
(ΕΌΜ), που ο ηγέτης του είναι μέλος του 
ΕΚΠ, καθοδήγησε χιλιάδες εργαζόμενους 
στον αγώνα τους για καλύτερους μισθούς 
και καλύτερες συνθήκες εργασίας. Τώρα 
βρίσκονται αντιμέτωποι με επίθεση. 

Το 2007/2008 παίξαμε ρόλο στην οι¬ 
κοδόμηση του κινήματος των δικηγόρων. 
Όλοι μας βρεθήκαμε ξανά και ξανά στη 
φυλακή. Ήμασταν εκεί κάθε εβδομάδα με 
διαμαρτυρίες των δικηγόρων και συλλα¬ 
λητήρια, αποτελέσαμε κομμάτι της μεγά¬ 
λης πορείας και καθοδηγήσαμε την περί¬ 
φημη εξέγερση του ΌΡΟ ΌΓοχιεΕ απένα¬ 
ντι στην αστυνομία στη Λαχόρα. 

Ήμασταν από αυτούς που αντιτάχθη- 
καν στη στρατιωτική ανάληψη της εξου¬ 
σίας από τον Μουσάραφ από την πρώτη 
μέρα, αντίθετα από πολλούς από εκείνους 
που ισχυρίζονται τώρα ότι πρωτοστατούν 
στη μάχη ενάντια στο στρατιωτικό κατε¬ 
στημένο. Σχεδόν το σύνολο της ηγεσίας 
του ΕΚΠ συνελήφθη αρκετές φορές στη 
διάρκεια της περιόδου Μουσάραφ. (...) 

Δημιουργώντας εναλλακτικά ΜΜΕ 

Το ΕΚΠ ασχολήθηκε με τη δημιουργία 
εναλλακτικών ΜΜΕ για να αντιμετωπίσει 
την επιρροή των εμπορικών ΜΜΕ. Εξέδι¬ 
δε την εβδομαδιαία εφημερίδα Μαζάσοε 
Κίΐάοψιΐ'κΐ από το 1997 μέχρι το 2010, χω¬ 
ρίς διαφημίσεις. Τώρα εκδίδεται ως μηνι¬ 
αίο περιοδικό λόγω οικονομικών δυσκο¬ 
λιών. 

Τα Σοσιαλιστικά Πακιστανικά Νέα, 
που ξεκίνησαν το 2004, αποτελούν τώρα 
τη μεγαλύτερη λίστα πολιτικού ηλεκτρο¬ 
νικού ταχυδρομείου με πάνω από 7.500 
μέλη. Οι ακτιβιστές του ΕΚΠ δουλεύουν 
καθημερινά πάνω από μια ώρα, εθελοντι¬ 
κά, για να συντονίζουν αυτή τη λίστα. 

Αποτελούμε, επίσης, μέρος της ομά¬ 
δας που παράγει το νίε\ν Ροίηί Οπ Ιίπε, 
ένα από τα πιο πολυδιαβασμένα διαδικτυ¬ 
ακά περιοδικά. 

Δουλειά Αλληλεγγύης 
και Ανακούφισης 

Οι υποστηρικτές και τα μέλη του ΕΚΠ 
δραστηριοποιήθηκαν στο σεισμό του 
2005 και στις καταστροφικές πλημμύρες 
του 2010, προκειμένου να μαζέψουν χρή¬ 
ματα και να βοηθήσουν όσους περνούσαν 
δύσκολες ώρες. 

Όλα αυτά τα κάναμε για να οικοδομή¬ 
σουμε το μαζικό πολιτικό κόμμα των ερ¬ 
γαζομένων, για να οργανώσουμε σοσιαλι¬ 
στικές, δημοκρατικές, φεμινιστικές, περι¬ 
βαλλοντικές καμπάνιες και κινήματα στο 
Πακιστάν και σε όλο τον κόσμο. 
Επείγουσα Οικονομική Έκκληση για 
τους «Έξι του Φαϊσαλαμπάντ» 

Όπως όλοι γνωρίζετε, έξι ηγέτες των 
εργαζομένων από το Φαϊσαλαμπάντ κα¬ 
ταδικάστηκαν σε ποινές φυλάκισης 490 
χρόνων συνολικά. Το μόνο τους έγκλημα 
ήταν ότι ηγήθηκαν μιας ειρηνικής απεργί¬ 
ας για την αύξηση των κατώτερων μισθών 
που είχαν ανακοινωθεί από την κυβέρνη¬ 
ση. (...) 

Τρεις ακόμη εργαζόμενοι περιμένουν 
στη φυλακή να ξεκινήσει η δίκη τους. 

Όλοι τους είναι ηγέτες μιας οργάνω¬ 


σης στους μηχανικούς αργαλειούς που 
ονομάζεται Κίνημα Εργαζομένων Ό^πιί 
(ΕΌΜ), στο Φαϊσαλαμπάντ, την τρίτη με¬ 
γαλύτερη πόλη του Πακιστάν. Το ΕΌΜ 
είναι μια εργατική οργάνωση με βάσεις 
στην κοινότητα που μάχεται για τα δικαι¬ 
ώματα των εργαζομένων στην υφαντουρ¬ 
γία από το 2004. 

Ένα αντιτρομοκρατικό δικαστήριο την 
1 η Νοεμβρίου 2011 απάγγειλε σε έξι ηγέ¬ 
τες κατηγορίες για τρομοκρατία και επει¬ 
δή συχνά παρατηρείται οι τρομοκράτες 
να αφήνονται ελεύθεροι, (...) τους κατη¬ 
γόρησαν ότι έκαψαν ένα εργοστάσιο στη 
διάρκεια της απεργίας. Πρόκειται για κα¬ 
τασκευασμένες κατηγορίες. Στην πραγ¬ 
ματικότητα, την ημέρα της απεργίας, στις 
20 Ιουλίου 2010, γκάνγκστερ πληρωμένοι 
από τους ιδιοκτήτες του εργοστασίου άρ¬ 
χισαν να πυροβολούν τους εργαζόμενους 
που έφευγαν από το εργοστάσιο για να 
απαιτήσουν καλύτερους μισθούς. Κάποιοι 
εργαζόμενοι τόλμησαν να μπουν στο ερ¬ 
γοστάσιο και ανάγκασαν τους γκάν¬ 
γκστερ να σταματήσουν. Ορισμένοι από 
αυτούς ξυλοκοπήθηκαν από τους εξαγρι¬ 
ωμένους εργαζόμενους. 

Στη διάρκεια της δίκης, ο δικηγόρος 
των κατηγορουμένων ρώτησε πως ήταν 
δυνατό, αφού το εργοστάσιο κάηκε, να 
λειτουργεί κανονικά τρεις μέρες αργότε¬ 
ρα. 

Πάνω από 100.000 εργαζόμενοι στους 
μηχανικούς αργαλειούς απείργησαν στις 
20 Ιουλίου 2010, στην περιοχή του Φαϊσα- 
λαμπάντ, για αύξηση των μισθών που είχε 
ανακοινώσει η κυβέρνηση κατά την πα¬ 
ρουσίαση του προϋπολογισμού του 2010- 
11. Η κυβέρνηση ανακοίνωσε 17% αύξη¬ 
ση στους κατώτατους μισθούς του ιδιωτι¬ 
κού τομέα. Το ΕΌΜ στο Φαϊσαλαμπάντ, 
το Τζανγκ και άλλες περιοχές βρισκόταν 
σε διαπραγματεύσεις με τους ιδιοκτήτες 
των μηχανικών αργαλειών επί τρεις εβδο¬ 
μάδες πριν την απεργία. 

Οι πολύχρονες ποινές φυλάκισης αυ¬ 
τών των ηγετών των εργαζομένων αποτε¬ 
λούν ένα συντριπτικό πλήγμα για το κίνη¬ 
μα των εργαζομένων του Φαϊσαλαμπάντ 
και ολόκληρης της χώρας (...) και ξεπερ¬ 
νούν κάθε πρόβλεψη, ιδίως επειδή αυτή η 
δικαστική εξουσία αποκαταστάθηκε χάρη 
στη στήριξη ενός ισχυρού λαϊκού κινήμα¬ 
τος. (...) 

Μια από τις βασικές μεθόδους πει¬ 
θάρχησης των εργαζομένων στον καπι¬ 
ταλισμό είναι το να ωθούνται σε ένα ση¬ 
μείο όπου δεν τους έχει μείνει άλλη επι¬ 
λογή από το να διαπραγματευτούν με τα 
αφεντικά με τους όρους των τελευταίων. 
Αυτό πραγματοποιείται είτε μέσω ωμής 
κρατικής βίας είτε με την οικονομική συ¬ 
ντριβή της εργατικής τάξης, έτσι που να 
μην έχει άλλη επιλογή από το συμβιβα¬ 
σμό για να επιβιώσει στα πλαίσια του συ¬ 
στήματος. 

Τα αφεντικά χρησιμοποίησαν τη δεύ¬ 
τερη τακτική για να διασφαλίσουν ότι αυ¬ 
τοί οι ηγέτες των εργαζομένων θα απο- 
τελέσουν παράδειγμα προς αποφυγή για 
όποιον τολμήσει να υψώσει τη φωνή του 
ενάντια στις αδικίες που επιβάλλονται 
στους εργαζόμενους. Όλοι οι φυλακισμέ¬ 
νοι σύντροφοί μας είναι έγγαμοι και απο¬ 
τελούν τους βασικούς τροφοδότες των 
οικογενειών τους. Οι οικογένειές τους 
έχουν ωθηθεί στα όρια της οικονομικής 
καταστροφής. Σκέφτονται ακόμα και να 


πάρουν τα παιδιά από τα σχολεία εφόσον 
αδυνατούν να αγοράσουν ακόμα και τα 
στοιχειώδη. 

Γνωρίζοντας ότι αυτό αποτελεί μέ¬ 
ρος της πολιτικής στρατηγικής των αφε¬ 
ντικών για να υποτάξουν τους εργαζόμε¬ 
νους και ότι έχει σοβαρές επιπτώσεις στις 
οικογένειες των φυλακισμένων ηγετών, το 
ΕΚΠ, το ΕΌΜ, η Εθνική Συνομοσπονδία 
Συνδικάτων (ΝΤΕΙΡ) και το Ίδρυμα Εκπαί¬ 
δευσης των Εργαζομένων (ΕΕΡ) απευθύ¬ 
νουν έκκληση οικονομικής στήριξης των 
οικογενειών των φυλακισμένων συντρό¬ 
φων μας. 

Αυτές οι οικογένειες αξίζουν τη γεν¬ 
ναιόδωρη στήριξή μας όχι μόνο για¬ 
τί οι συγκεκριμένοι σύντροφοι υποφέ¬ 
ρουν λόγω της συμμετοχής τους στο ερ¬ 
γατικό κίνημα, αλλά και γιατί το αποτέ¬ 
λεσμα αυτού του κινήματος και η ικανό¬ 
τητά μας να επεκτείνουμε την αλληλεγ¬ 
γύη και την υποστήριξη στους συντρό¬ 
φους μας στις δύσκολες συνθήκες θα κρί¬ 
νει και το εάν αυτό το συγκεκριμένο γεγο¬ 
νός θα αποθαρρύνει τη μαχητικότητα της 
εργατικής τάξης (όπως θέλουν τα αφεντι¬ 
κά) ή θα λειτουργήσει ως φωτεινό παρά¬ 
δειγμα αλληλεγγύης της εργατικής τάξης 
απέναντι στις απεχθείς τακτικές της άρ- 
χουσας τάξης. 

Εκ μέρους των ΕΌΜ, ΝΤΕΓΓ, ΕΚΠ 
και ΕΕΓ, σας προτρέπουμε να κάνετε 
μια γενναιόδωρη δωρεά για τις οικογέ¬ 
νειες αυτών των θυμάτων της κρατικής 
τρομοκρατίας. Αυτές οι οικογένειες βρί¬ 
σκονται σε μεγάλη ανάγκη οικονομικής 
στήριξης και δεν μπορούμε να τις συντη¬ 
ρήσουμε παρά μόνο με συλλογική προ¬ 
σπάθεια. Ακολουθούν οι λεπτομέρειες 
σχετικά με τις τράπεζες. 

ΜΕΤΑΦΟΡΑ ΚΑΤΕΥΘΕΙΑΝ 
ΣΤΟ ΠΑΚΙΣΤΑΝ 

Α/Ό Τίίΐε: ΕϊιΕοιιγ Εάικιιίίοη Ρουηάίΐίίοη 
Α/Ό Ναιηθει·: 01801876 
Κοιιίε: ΡΙεπδε εκίνώε ;ιη(1 ρπγ ΐο Όίίί 
ΒειηΕ, Νε\ν ΥογΕ, 118Α 8\νίΉ ΌΙΤΙ 113 33 
Γογ οηινειηΊ ΙχπηδίεΓ ίο ΒΑΝΚ ΑΕΡΑΕΑΗ 
ΕΤΕ>„ ΚΑΚΑΌΗΙ, ΡΑΚΙ8ΤΑΝ Α/Ό Νο. 
36087144 αηά Γογ Γη3.1 ΙπιηχΡεΓ ίο ΒΑΝΚ 
ΑΕΡΑΕΑΗ ΕΤϋ„ ΕΟΑ ΡΕΑΖΑ, ΚΑ3Η- 
ΜΙΚ ΚΟΑΕ), ΕΑΗΟΚΕ, ΡΑΚΙ8ΤΑΝ 
8\νίΛ: ΑΕΡΗΡΚΚΑΕϋΑ Γογ Α/Ό 
Νο. 01801876 ΟΡ ΕΑΒΟυΚ ΕΟΉΌΑ- 
ΤΙΟΝ ΡΟυΝϋΑΤΙΟΝ. 

ΜΕΣΩ ΛΟΓΑΡΙΑΣΜΟΥ ΕδδΕ 
Είναι δυνατή και η αποστολή επιταγών 
σε ευρώ ή η μεταφορά δωρεών μέσω λο¬ 
γαριασμού Ε88Ε. Προσδιορίστε «Πακι¬ 
στάν» στο πίσω μέρος της επιταγής σας ή 
της εντολής μεταφοράς. 

Επιταγές: Οι επιταγές στο ΕδδΡ σε ευρώ 
πρέπει να στέλνονται μόνο σε: ΕδδΡ 2, πιε 
Κ,ίεΗίΐηΊ-ΕεηοίΓ 93100 ΜοηίΓειώ Ρπιηεε 

Τραπεζικοί Λογαριασμοί: ΌτέάίΙ Ιγοηηπίδ 
Αμεηεε άε 1π Όπ:>ίχ-ιΐε- ΌΓαναηχ (00525) 
10 1χ)υ1εν3Γ(3 ΌΗίΐηζν 93100 ΜοηίΓειιίΙ 
Ρεπηεε ΕδδΡ, πεεοαηί ηυιηΒβΓ 445757Ό 
Λεπτομέρειες διεθνών τραπεζικών λο¬ 
γαριασμών ΙΒΑΝ : ΡΚ.85 3000 2005 2500 
0044 5757 Ό12 ΒΙΌ / δλΥΊΡΤ : ΌΚΕΥΡΚΡΡ 
Αεεοιιηί ΠοΙΠετ: ΕδδΡ 

16/11/2011 
(*) Ο Φαρούκ Ταρίκ είναι εθνικός 
εκπρόσωπος του Εργατικού Κόμματος του 

Πακιστάν. 

Ηηρ://\ν\ν\ν.Ιαί)οτραί<ιί$ίαη.οτ£ 

Τελείωσε η κατοχή 
και ο πόλερος στο Ιράκ; 


■ Κώστας Δίκαιος 


Τ ον Δεκέμβρη ο αμερικα- 
νός υπουργός άμυνας 
Δέον Πανέτα σε μια τε¬ 
λετή στη Βαγδάτη κή¬ 
ρυξε επίσημα το τέλος 
του πολέμου στο Ιράκ και την πλήρη 
αποχώρηση των αμερικανικών στρα¬ 
τευμάτων. «... Η δημιουργία ενός Ιράκ 
που θα μπορεί να κυβερνάται μόνο 
του και να είναι ασφαλές, πραγματο¬ 
ποιήθηκε», δήλωσε, αναμασώντας το 
υπερφίαλο και ψευδές διάγγελμα του 
πρώην προέδρου Μπους «... αποστολή 
εξετελέσθη...» λίγες εβδομάδες μετά 
την έναρξη της εισβολής το 2003. 
χρόνια πολέμου έχουν οδηγήσει 
σε 162.000 νεκρούς Ιρακινούς (το 
79% απ’ αυτούς άμαχοι), 4.500 αμερι- 
κανούς στρατιώτες που γύρισαν στην 
πατρίδα τους μέσα σε μολυβένιο φέ¬ 
ρετρο και 30.000 που τραυματίστηκαν 
(από το 1,5 περίπου εκ. που στάλθη¬ 
καν συνολικά στο Ιράκ από τις ΗΠΑ). 
Περίπου 1 τρις δολ. είναι για τις ΗΠΑ 
το κόστος των στρατιωτικών επιχειρή¬ 
σεων - και βέβαια ανυπολόγιστο πα¬ 
ραμένει το κόστος από την καταστρο¬ 
φή των υποδομών και των πλουτοπα- 
ραγωγικών πηγών του ίδιου του Ιράκ. 
Ομπάμα χαρακτήρισε το Ιράκ 
«μέγα επίτευγμα» και προσπά¬ 
θησε να το συνδέσει με τις προεκλογι¬ 
κές του δεσμεύσεις το 2008 ότι θα «... 
τερματίσει τους εγκληματικούς πολέ¬ 
μους του Μπους και τις αντιδημοκρα- 
τικές του μεθοδεύσεις...». Στην πραγ¬ 
ματικότητα, σήμερα οι ΗΠΑ πολε¬ 
μούν σε περισσότερα μέτωπα από 
τότε, το Γκουαντάναμο και τα στρα¬ 
τοδικεία συνεχίζουν ανεμπόδιστα την 
δράση τους, ενώ έχουν προστεθεί και 
οι «εξωθεσμικές» δολοφονίες (Μπιν 
Λάντεν κ.α.) και συλλήψεις υπόπτων 
τρομοκρατών! Σε ότι αφορά το ίδιο το 
Ιράκ, μάλιστα, θα πρέπει να τονίσου¬ 
με ότι: 1) Αρχική επιδίωξη των ΗΠΑ 
ήταν να παραμείνουν 20.000 στρατι¬ 
ώτες, αλλά δεν έγινε δυνατή συμφω¬ 
νία με την ιρακινή κυβέρνηση, γιατί 
ζητούσαν την εξαίρεσή τους από τους 


ιρακινούς ποινικούς νόμους. 2) Η απο¬ 
χώρηση των στρατιωτών συνδυάζε¬ 
ται με μια ανακατανομή των δυνάμε¬ 
ων των ΗΠΑ στην ευρύτερη περιοχή 
(25.000 στο Κουβέιτ, δεκάδες χιλιάδες 
σε Μπαχρέιν, Κατάρ, Ηνωμένα Αραβι¬ 
κά Εμιράτα, Ομάν και Σαουδική Αρα¬ 
βία). Δεν είναι καθόλου άσχετα άλ¬ 
λωστε η κρίση στον Περσικό Κόλπο 
με το Ιράν, το οποίο απειλεί να κλεί¬ 
σει τα στενά του Ορμούζ (απ’ όπου δι- 
ακινείται το 35% των παγκόσμιων εξα¬ 
γωγών πετρελαίου) και η προσπάθεια 
των ΗΠΑ να μετατρέψουν το Συμβού¬ 
λιο Συνεργασίας του Κόλπου σε υπο¬ 
χείριο του ΝΑΤΟ. 3) Στο Ιράκ οι ΗΠΑ 
διατηρούν ασφυκτική στρατιωτική 
παρουσία: 200 στρατιωτικούς συμ¬ 
βούλους, 16.000 διπλωμάτες, πολιτικό 
και ένστολο προσωπικό (μισθοφόροι 
ειδικών αποστολών και ιδιωτικών επι¬ 
χειρήσεων), έναν σταθμό-μαμούθ της 
ΟΙΑ, μια πρεσβεία-φρούριο στην Βα¬ 
γδάτη (μεγαλύτερη σε έκταση από το 
Βατικανό), άλλα δύο παρόμοια προ¬ 
ξενεία στη Νασόρα και την κουρδική 
πρωτεύουσα Αρμπίλ. 

κατοχή λοιπόν κάθε άλλο παρά 
φαίνεται να τελείωσε και ο λό¬ 
γος είναι απλός. Σε μια χώρα με 4,5 
εκατομμύρια ορφανά, 600.000 άστε¬ 
γα παιδιά, 1,5 εκατομμύριο χήρες, επί¬ 
σημη ανεργία 28%, με κατεστραμμέ¬ 
νες τις υποδομές και με θρησκευτι¬ 
κές και φυλετικές συγκρούσεις ως συ¬ 
νέπεια της κατοχής, χρειάζεται ένας 
ολόκληρος στρατός για να μπορέσουν 
οι ΗΠΑ να απομυζούν το πετρέλαιο, 
να φυλάνε τις εγκαταστάσεις και τους 
αγωγούς, να εξασφαλίζουν στις εται¬ 
ρείες τους σχετική ασφάλεια στο λη¬ 
στρικό τους έργο! 

ε ότι αφορά τη «Δημοκρατία» στη 
χώρα και τη δυνατότητα να «κυ¬ 
βερνηθεί» μόνη της, τα πράγματα εί¬ 
ναι ακόμα πιο πολύπλοκα. Η συμφω¬ 
νία που επετεύχθη έναν μόλις χρό¬ 
νο πριν ανάμεσα στους Σιίτες (πλει- 
οψηφία του πληθυσμού που επί Σα- 
ντάμ καταπιέζονταν και αποκλείο¬ 







νταν από τη διοίκηση και τα αξιώ¬ 
ματα, αλλά βρήκαν ιδιαίτερους αρω¬ 
γούς τους Αμερικανούς στην προσπά- 
θειά τους να «φτιάξουν» το νέο κρά¬ 
τος), τους Σουνίτες (μέλη του κόμμα¬ 
τος Μπάαθ του Σαντάμ, που ασκού¬ 
σε δικτατορική διακυβέρνηση αλλά 
μετά την κατοχή αποτέλεσε τη βάση 
της ιρακινής αντίστασης και που εξα¬ 
κολουθεί να έχει ένοπλη δράση τόσο 
ενάντια στις δομές του νέου κράτους 
όσο και ενάντια στους Αμερικανούς) 
και τους Κούρδους (που ουσιαστικά 
έχουν κερδίσει την πλήρη αυτονομία 
τους στο Βόρειο Ιράκ, συγκροτώντας 
ένα ομόσπονδο κράτος και διεκδικώ- 
ντας διάφορα εδάφη από τους Σουνί¬ 
τες), η οποία προβλέπει Σιίτη πρωθυ¬ 
πουργό, Κούρδο πρόεδρο και Σουνίτη 
πρόεδρο της Βουλής και αντιπρόεδρο 
της κυβέρνησης (πρόκειται για Σουνί¬ 
τες που έχουν αποδεχθεί την κυριαρ¬ 
χία των ΗΠΑ) είναι ιδιαίτερα εύθραυ¬ 
στη. 

'ΓΛ λο το οικ °δόμημα αποτελεί προ- 
ννσπάθεια των ΗΠΑ και των υπη¬ 
ρεσιών τους να κρατήσουν μια ισορ¬ 
ροπία, ιδιαίτερα μετά τις μεγάλες συ¬ 
γκρούσεις λόγω θρησκευτικών διαι¬ 
ρέσεων αλλά και την έξαρση της εξέ¬ 
γερσης ενάντια στην κατοχή το 2006- 
2007. Είναι αλήθεια ότι κάτω από τη 
συμφωνία οι ΗΠΑ κατάφεραν να δώ¬ 
σουν σημαντικά χτυπήματα στις πιο 
δραστήριες αντάρτικες ομάδες της 
ιρακινής αντίστασης, ενώ ταυτόχρο¬ 
να ισχυροποίησαν τον εγχώριο στρα¬ 
τό, αστυνομία αλλά και τις παραστρα- 
τιωτικές ομάδες, σουνιτικές και σιιτι- 
κές. Ωστόσο, η ισορροπία είναι εξαιρε¬ 
τικά ασταθής. Σε συνθήκες φόβου και 
αβεβαιότητας οι Ιρακινοί στράφηκαν 
σε αρχέγονους δεσμούς φατριών, φυ¬ 
λών και συνωμοτικής πολιτικής δρά¬ 
σης. Οι σιίτες άρχισαν να εγκαταλεί¬ 
πουν τις σουνιτικές συνοικίες και το 
αντίστροφο, ενώ οι Κούρδοι βρήκαν 
καταφύγιο στο δικό τους κρατίδιο. Η 
καταστροφή του στρατού, των κρατι¬ 
κών υποδομών και του εκπαιδευτικού 
συστήματος, που επέτρεπαν μια συνε¬ 
κτική διαβίωση του πληθυσμού κάτω 
από τη δικτατορία του Σαντάμ, έδω¬ 
σε την ευκαιρία να οικοδομηθούν νέες 
δομές από τους λαφυραγωγούς Σιίτες 
με τη βοήθεια των ΗΠΑ, ενώ εξέθρε¬ 
ψε και την σουνίτικη εξέγερση. Έτσι η 
ισχύς των Σιιτών πολλαπλασιάστηκε, 
η πολιτική τους επιβίωση ταυτίστηκε 
με την έννοια της «Δημοκρατίας» και 
δημιουργήθηκε αυτό το είδος κράτους 
που αποτελεί μια καθόλου βελτιωμένη 
και το ίδιο βίαιη εκδοχή του παρελθό¬ 
ντος. Ο ίδιος ο πρωθυπουργός Νου- 
ρί Αλ Μαλικί αποτελεί προσωποποί¬ 
ηση αυτού του καθεστώτος. Η ανά¬ 
δειξή του στην εξουσία αποτελεί πα¬ 
ράδειγμα για το τι μπορεί να συμβεί, 
όταν οι ιμπεριαλιστές ανατρέπουν ένα 
αυταρχικό καθεστώς αλλά στη θέση 


του εγκαθιστούν ένα άλλο καθεστώς- 
μαριονέτα. Παρότι οι λαοί μπορεί να 
ονειρεύονται την επικράτηση της δη¬ 
μοκρατίας, οι κάθε λογής καιροσκό- 
ποι είναι αυτοί που νέμονται τελικά 
την εξουσία με την βοήθεια των ιμπε¬ 
ριαλιστών (Λιβύη, Ιράκ, Αίγυπτος). 
«Πρώην στέλεχος του κόμματος Ντα- 
ουά, που κατηγορείται για την βομβι¬ 
στική επίθεση εναντίον της αμερικανι¬ 
κής πρεσβείας στο Κουβέιτ το 1983(!), 
εμπιστεύεται μόνο τους στενότερους 
συνεργάτες του, ανίκανος να οικοδο¬ 
μήσει ευρείες πολιτικές συμμαχίες και 
εχθρός όλων των διανοητικών απο¬ 
λαύσεων της ζωής, σε μια χώρα που 
ακόμα και στα χρόνια του Σαντάμ διέ¬ 
θετε ορισμένους από τους καλύτερους 
επιστήμονες, καλλιτέχνες και λογο¬ 
τέχνες του αραβικού κόσμου...»: έτσι 
κριτικάρουν τον Μαλικί ακόμα και οι 
δημοσιογράφοι της \ν&δ1ιίη§ΐοη Ροδί! 
Αυτή η μαριονέτα είναι αδύνατον να 
κρατήσει την ισορροπία του καθεστώ¬ 
τος. Ήδη λίγο μετά την «αποχώρηση» 
των αμερικανών στρατιωτών, εξέδωσε 
ένταλμα σύλληψης του σουνίτη αντι¬ 
προέδρου Ταρίκ Αλ Χασίμι με την κα¬ 
τηγορία ότι συνωμοτούσε για τη δο¬ 
λοφονία σιιτών μελών της κυβέρνη¬ 
σης. Ο Χασίμι δραπέτευσε στην Αρ¬ 
μπίλ του Κουρδιστάν, εμπλέκοντας 
στη διένεξη τους Κούρδους, που κα¬ 
λούνται να τον παραδώσουν στη Βα¬ 
γδάτη. Το σουνιτικό κόμμα Ιρακίγια 
(που έχει αποδεχτεί την κυριαρχία των 
ΗΠΑ) καταγγέλει τον Μαλικί ότι θέ¬ 
λει να επιβάλει δικτατορία και ότι σχε¬ 
διάζει εκστρατεία δολοφονιών! 

Α νάμεσα σε όλα αυτά παρουσιά¬ 
στηκε μια νέα έξαρση της σου- 
νίτικης αντίστασης με συντονισμένες 
επιθέσεις εναντίον κρατικών στόχων, 
σιιτικών συνοικιών και σουνιτικών 
ομάδων που συμμετέχουν στον κρατι¬ 
κό μηχανισμό, με 63 νεκρούς και 194 
τραυματίες. Αυτό είχε σαν αποτέλε¬ 
σμα να κληθούν εσπευσμένα αμερικα- 
νοί αξιωματούχοι για να διευθετήσουν 
την πολίτικη κρίση. Αλλά και το Ιράν 
έκανε μια δική του προσπάθεια να πα- 
ρέμβει, αφού διατηρεί δεσμούς με τους 
Σιίτες, προκαλώντας την αντίδραση 
των ΗΠΑ και περιπλέκοντας ακόμα 
περισσότερο την κατάσταση. 


Ω στόσο, το πιο ελπιδοφόρο ήταν 
ότι την έστω και τοπική «απο¬ 
χώρηση» των δυνάμεων κατοχής ακο¬ 
λούθησαν πανηγυρισμοί από τους 
Ιρακινούς, οι οποίοι έκαψαν αμερικα¬ 
νικές σημαίες! Αν ο ιρακινός λαός κα¬ 
τορθώσει να απαλλαγεί από τις σά¬ 
πιες «ηγεσίες» που νέμονται την εξου¬ 
σία και εγκαταλείψει τις φυλετικές και 
θρησκευτικές διαιρέσεις προς όφελος 
μιας αντικαπιταλιστικής και αντιιμπε- 
ριαλιστικής κατεύθυνσης, τότε μόνο 
μπορεί να αποφύγει την ιμπεριαλιστι¬ 
κή ληστεία, τη διαίρεση και τον εμφύ¬ 
λιο πόλεμο. 

